പുതു വർഷത്തിൽ കുടുംബത്തിനായി ഈ പോളിസികൾ |Retirement Planning in Kerala|Manorama Online Sampadyam\nവിശ്വനാഥൻ ഒടാട്ട് December 30, 2019 05:19 PM IST\nകുടുംബത്തിനാവശ്യമായ ഏതാനും പോളിസികളിതാ\nപുതുവർഷം എത്തി. പലരും നടപ്പാക്കാൻ സാധ്യതയില്ലാത്ത പല തീരുമാനങ്ങളും ഇത്തവണയും എടുത്തിട്ടുണ്ടാകാം. പകരം കുടുംബത്തിന് അനിവാര്യമായ ഏതാനും പോളിസികൾ എടുക്കാമെന്നു തീരുമാനിച്ചാലോ? കുടുംബത്തെ സ്നേഹിക്കുന്നവർ തീർച്ചയായും വേണ്ടെന്നു വെക്കില്ലാത്ത തീരുമാനമാകട്ടെ അത്.\nഫാമിലി ഫ്ലോട്ടർ പോളിസി\nകുടുംബത്തിലെ മുഴുവൻ അംഗങ്ങളെയും ഉൾപ്പെടുത്തി ഇൻഷുർ ചെയ്യുന്ന മെഡിക്ലെയിം പോളിസിയാണിത്. നാം തിരഞ്ഞെടുത്ത പരമാവധി ഇൻഷുർ ചെയ്ത തുകയും ഒരു വർഷത്തിൽ അസുഖം/അപകടം എന്നിവ മൂലമുള്ള ആശുപത്രി ചികിൽസക്ക് ഉപയോഗിക്കാം. നിലവിലുള്ള അസുഖങ്ങൾക്ക് ക്ലെയിം ലഭ്യമാവുകയില്ല. കമ്പനി അംഗീകൃത ആശുപത്രികളിലൂടെ സൗജന്യ ചികിൽസയും ലഭ്യമാണ്.\nവരുമാനമുള്ള രക്ഷിതാക്കൾക്കു വേണ്ടിയുള്ള പോളിസിയാണിത്. അപകടമരണം, സ്‌ഥിരവും പൂർണ്ണവുമായ അംഗവൈകല്യം, ഭാഗികമായ അംഗവൈകല്യം, അപകടം മൂലമുള്ള ചികിൽസാ ചിലവ്, രക്ഷിതാവിന് അപകടം മൂലം മരണം / അംഗവൈകല്യം സംഭവിച്ചാൽ പഠിക്കുന്ന കുട്ടികൾക്ക് വിദ്യാഭ്യാസ ഫണ്ട്, തൊഴിൽ നഷ്‌ടപ്പെട്ടാൽ നഷ്‌ടപരിഹാരം, ആംബുലൻസ് വാടക എന്നീ റിസ്‌കുകൾ കവർ ചെയ്യുന്ന പോളിസിയാണിത്.\nവീട്, വീട്ടുപകരണങ്ങൾ, സാധന സാമഗ്രികൾ, മുതലായവക്ക് പരിരക്ഷ നൽകുന്ന പോളിസിയാണിത്. വീടിന് ഉണ്ടായേക്കാവുന്ന നാശനഷ്‌ടങ്ങൾക്ക് (തീപിടുത്തം, കളവ്, പ്രകൃതി ദുരന്തങ്ങൾ മുതലായവ) 12 ൽ അധികം റിസ്‌കുകൾ ഇതിൽ കവർ ചെയ്യുന്നു.\nയഥാർത്ഥ ലൈഫ് ഇൻഷുറൻസ് എന്നാൽ ടേം കവർ എന്നതാണ്. ഇൻഷുർ ചെയ്യുന്ന വ്യക്തിക്ക് ഏതു വിധേന (അപകടം / അസുഖം) ആകസ്‌മിക മരണം ഉണ്ടായാലും ക്ലെയിം തുക അവകാശിക്ക് ലഭിക്കും. കുറഞ്ഞ പ്രീമിയം തുക അടച്ചാൽ വലിയ തുകക്ക് സംരക്ഷണം ലഭിക്കും. പ്രായം കൂടുംതോറും ഈ പോളിസിയിൽ പ്രീമിയം കൂടുതൽ അടക്കേണ്ടിവരും. നമ്മുടെ പ്രായം, വരുമാനം, ചിലവ്, ആശ്രിതർ, ബാധ്യതകൾ എന്നിവ കണക്കിലെടുത്തുവേണം ഇൻഷുർ ചെയ്യുന്ന തുക നിശ്‌ചയിക്കാൻ.\nകുട്ടികളുടെ ഭാവി കാര്യങ്ങൾക്കാണ് നാം കൂടുതൽ പ്രാധാന്യം കൊടുക്കുന്നത്. പണപ്പെരുപ്പം മൂലം ഭാവിയിലെ സാമ്പത്തിക ആവശ്യങ്ങളായ കുട്ടികളുടെ വിദ്യാഭ്യാസം/വിവാഹം എന്നിവക്ക് നാം പ്രതീക്ഷിക്കുന്നതിലുപരി പണച്ചിലവ് ഉണ്ടാവുന്നു. ഇതിന് പരിഹാരമായി നേരത്തെതന്നെ നിക്ഷേപമാർഗ്ഗങ്ങൾ സംരക്ഷണത്തോടൊപ്പം ചെയ്തുവെച്ചാൽ മനസ്സമാധാനത്തോടെ ജീവിക്കാനാകും.\nആയുർദൈർഘ്യം കൂടിവരികയാണല്ലൊ.ഒപ്പം ജോലി ചെയ്യുമ്പോഴും, റിട്ടയർ ചെയ്താലും നമ്മുടെ ആവശ്യങ്ങളും അതിനുള്ള പണച്ചിലവും കൂടിവരികയാണ്. ഒന്ന് പണപ്പെരുപ്പവും, രണ്ടാമത് വാർദ്ധക്യ സഹജമായ രോഗങ്ങൾക്കുള്ള ചിലവും പ്രധാനപ്പെട്ടവയാണ്. ഇൻഡ്യയിലെ 80% ൽ അധികം ആളുകൾക്കും റിട്ടയർമെന്റ് പോളിസികളില്ല എന്നതാണ് വസ്തുത. മനസ്സമാധാനത്തോടെ ശിഷ്‌ടജീവിതം നയിക്കാൻ ഈ പോളിസി ഒരു സഹായഹസ്തമായിരിക്കും.


man arrested in rape case near mundakkayam– News18 Malayalam\nUpdated: July 21, 2018, 9:41 PM IST\nകോട്ടയം: മുണ്ടക്കയത്ത് പ്രായപൂർത്തിയാകാത്ത പെൺകുട്ടിയെ പീഡിപ്പിച്ച യുവാവ് അറസ്റ്റിൽ. മുണ്ടക്കയം വേങ്ങക്കുന്ന് പുതുപറമ്പിൽ അജിത് മണിയെയാണ് അറസ്റ്റ്ചെയ്തത്. ഇയാൾ ദീർഘകാലമായി പെൺകുട്ടിയെ ലൈംഗികമായി പീഡിപ്പിച്ചു വരികയായിരുന്നു. ചൈൽഡ് ലൈനിന് നൽകിയ പരാതിയെ തുടർന്നാണ് പൊലീസ് കേസ്സെടുത്തത്. പോക്സോ നിയമ പ്രകാരമാണ് പൊലീസ് കേസ് രജിസ്റ്റർ ചെയ്തത്.


ഭ്രാന്തൻ….. – നേർക്കാഴ്ച്ചകൾ\n“മോനെന്തിനാണ് ആ പ്രാന്തനോടു വർത്താനം പറയണത്? ” ഇടവഴിയിൽ വേറെ ആരോടോ സംസാരിച്ചു കൊണ്ട് നിന്നിരുന്ന വല്യമ്മ എന്നോട് ചോദിച്ചു. ഞാൻ വിനീഷിനോട് സംസാരിക്കുന്നത് അവർ കണ്ടെന്നു തോന്നുന്നു. അവരുടെ കണ്ണിലെ അത്ഭുതവും ഭയവും എനിക്ക് വായിക്കാൻ കഴിഞ്ഞു.\nഎല്ലാ വർഷവും നാട്ടിൽ വന്നാൽ ചെയ്യുന്ന ഒരു കാര്യമാണ് വിനീഷിനെ പോയി കാണുന്നതും സംസാരിക്കുന്നതും. എന്റെ പഴയ ഒരു സുഹൃത്താണ്. ഇപ്പോഴും അവനെ വീട്ടിൽ പോയി കാണും ചായക്കടയിൽ പോയി ചായ കുടിക്കും വർത്തമാനം പറഞ്ഞു കൊണ്ട് അവിടെ പരിസരത്തെല്ലാം നടക്കും. വേറെ പല സുഹൃത്തുക്കളും ആയി ചെയ്യുന്ന കാര്യങ്ങൾ തന്നെ, പക്ഷെ നാട്ടുകാർക്ക് ഇതൊരു അത്ഭുതമാണ്, കാരണം അവർക്ക് അവനൊരു ഭ്രാന്തനാണ്.\nചായക്കടയിൽ പോകുന്പോഴും മറ്റും എല്ലാവരും അവനെ തന്നെ തുറിച്ചു നോക്കും ഏതോ അന്യഗ്രഹ ജീവിയെ കാണുന്ന പോലെ. അകത്തു കയറ്റി ഇരുത്തി വേറെ ആരെയും പോലെ ചായയും പഴംപൊരിയും കഴിച്ചു കൊണ്ട് ഞങ്ങൾ വർത്തമാനം പറഞ്ഞു കൊണ്ടിരിക്കും. അവൻ അവന്റെ കാര്യങ്ങൾ പറയും, പണിക്ക് പോകാൻ കഴിയാത്തതിനെ കുറിച്ചും, ഒരു രോഗവും ഇല്ലാതിരുന്നിട്ടും മരുന്ന് കഴിക്കാൻ നിർബന്ധിക്കുന്നതിനെ കുറിച്ചും മറ്റും. നിനക്ക് കുളിച്ചു നല്ല ഉടുപ്പെല്ലാം ഇട്ടു മര്യാദയ്ക്ക് നടന്നൂടെടാ എന്ന് ഞാനും ചോദിക്കും. എത്ര വൃത്തിയുള്ള ഉടുപ്പിട്ടാലും നാട്ടുകാർ പ്രാന്തനായി ചാപ്പ കുത്തി കഴിഞ്ഞാൽ രക്ഷ ഇല്ലെന്ന് അവനും പറയും.\nകൊച്ചിൻ കോളേജിൽ പ്രീ ഡിഗ്രിക്ക് പഠിക്കുന്പോൾ എന്റെ ക്ലാസ്സിൽ ഒരുമിച്ചു പഠിച്ചതാണ് വിനീഷ്. പള്ളുരുത്തിയിൽ ആണ് വീട്. ഞങ്ങൾ ഒരുമിച്ചാണ് ബസിൽ യാത്ര ചെയ്യുന്നത്, പക്ഷെ ആദ്യമൊന്നും എനിക്ക് അവനെ അധികം പരിചയം ഇല്ലായിരുന്നു. ആദ്യവർഷം പകുതി ആയപ്പോഴേക്കും മലയാളം മീഡിയത്തിൽ പഠിച്ചു വന്ന പലരെയും പോലെ ഞങ്ങൾക്ക് ഇംഗ്ലീഷിൽ പഠിപ്പിക്കുന്നത് മനസിലാകാതെ വന്നു. ഞാൻ ജയമാതാ ട്യൂഷൻ സെന്ററിൽ എല്ലാം പോയി കഷ്ടപ്പെട്ട് ഒരു വിധം ഇംഗ്ലീഷ് വരുതിയിലാക്കി, അവനു ട്യൂഷന് പോകാൻ പാങ്ങില്ലാത്തതു കൊണ്ട് എന്നോട് ഇംഗ്ലീഷ് പറഞ്ഞു കൊടുക്കാമോ എന്ന് ചോദിച്ചായിരുന്നു ഞങ്ങളുടെ സൗഹൃദത്തിന്റെ ആദ്യ തുടക്കം. പതുക്കെ ഞാൻ അവന്റെ വീട്ടിലെ നിത്യ സന്ദർശകൻ ആയി. അച്ഛൻ നേരത്തെ മരിച്ചു പോയ അവന്റെ വീട്ടിൽ രണ്ടു ചേട്ടന്മാരും അമ്മയും ആണുണ്ടായിരുന്നത്. അമ്മ എനിക്ക് ചായയും പലഹാരങ്ങളും തന്നു. വിഷുവിന് നല്ല ബീഫ് വരട്ടിയതും. അവന്റ മൂത്ത ചേട്ടൻ കല്യാണം കഴിഞ്ഞു വേറെ താമസിക്കുകയായിരുന്നു.\n“അവന് അസുഖം വീണ്ടും കൂടി മോനെ , ഇപ്പൊ എറണാകുളത്ത് നായർ ഹോസ്പിറ്റലിൽ അഡ്മിറ്റ് ചെയ്തിരിക്കണേണ്…” ഒരിക്കൽ അവനെ കാണാൻ വീട്ടിൽ ചെന്നപ്പോൾ അവന്റെ അമ്മ പറഞ്ഞു. എന്താണ് അസുഖം എന്നൊന്നും ആരും പറഞ്ഞില്ല. അവന്റെ കാണാൻ നായർ ഹോസ്പിറ്റലിൽ പോയ എനിക്ക് ഒരു കാര്യം മനസിലായി, അത് മനസിന് സുഖം ഇല്ലാത്തവരെ ചികിസിക്കുന്ന ആശുപത്രിയാണ്. ഇത്രയും നാൾ കൂടെ നടന്നിട്ടും വിനീഷിനു എന്തെങ്കിലും പ്രശ്നം ഉള്ളതായി എനിക്കറിയില്ലായിരുന്നു. ചികിത്സയെല്ലാം കഴിഞ്ഞു തിരിച്ചു വീട്ടിൽ വന്ന അവനാണ് അവന്റെ അസുഖത്തിന്റെ കഥ പറഞ്ഞത്. അവന്റെ ചെറുപ്പത്തിൽ നടന്ന കഥ.\nഅവന്റെ വീടിന്റെ അടുത്ത് തന്നെ കേസിലോ മറ്റോ പെട്ട് വിൽക്കാൻ കഴിയാതെ ഇടിഞ്ഞു പൊളിഞ്ഞു കിടക്കുന്ന ഒരു കെട്ടിടം ഉണ്ടായിരുന്നു. ചെറുപ്പത്തിൽ അവിടെ ഉള്ള കുട്ടികളെല്ലാം ഒളിച്ചു കളിക്കുന്നതവിടെയാണ്. അങ്ങിനെ ഒരു ദിവസം ആ വീട്ടിലെ ഒരു മുറിയിൽ ഒളിക്കാൻ പോയ അവൻ കണ്ടത് ആരോ തൂങ്ങി മരിച്ചു ദിവസങ്ങൾ പഴക്കമുള്ള മൃതശരീരം തൂങ്ങി നിൽക്കുന്നതാണ്. പേടിച്ചു കരഞ്ഞു വീട്ടിലേക്കോടിയ അവന് ആ കാഴ്ച താങ്ങാൻ കഴിയുന്നതിലും അപ്പുറം ആയിരുന്നു. അത് കഴിഞ്ഞുള്ള ദിവസങ്ങളിൽ നാട്ടുകാർ എല്ലാവരും അവനെ ചൂണ്ടി കാട്ടി , ഇവനാണ് മൃത ശരീരം ആദ്യം കണ്ടത് എന്നെല്ലാം പറഞ്ഞതും അവനെ ഭയപ്പെടുത്തി. പോലീസുകാരുടെ കുറച്ചു ചോദ്യം ചെയ്യലും കൂടി ആയപ്പോൾ അവന്റെ മാനസിക നില ആദ്യമായി തെറ്റി. കുട്ടികൾ അവനെ കളിക്ക് കൂട്ടാതെയായി. ചെറുപ്പത്തിൽ തന്നെ അവൻ ഒറ്റപ്പെട്ട ഒരാളായി.\nഅധികം പഠിപ്പില്ലാത്ത ഒരു ദരിദ്ര കുടുംബത്തിൽ ആർക്കെങ്കിലും മാനസിക അസ്വാസ്ഥ്യം വന്നാൽ എല്ലാവരും ചെയ്യുന്നതൊക്കെ തന്നെ അവന്റെ അമ്മയും ചെയ്തു. ഏതോ കണിയാൻ കാണിച്ചു പ്രശ്നം വെപ്പിച്ചു, ബാധ അകറ്റാൻ ഉള്ള ചില ക്രിയകൾ എല്ലാം ചെയ്തു. ചില വൈദ്യന്മാരെ കാണിച്ചു. മാറാതായപ്പോൾ ഏതോ ഹോമിയോ ഡോക്ടറെ കാണിച്ചു. ഒന്ന് കൊണ്ടും പ്രയോജനം ഉണ്ടായില്ല.\nഇത്രയും പറഞ്ഞു കേട്ടപ്പോൾ ആണ് ക്ലാസ്സിൽ ഇവൻ എന്നോടല്ലാതെ വേറെ ആരോടും സംസാരിക്കാറില്ല എന്ന് ഞാൻ ഓർത്തത്. ഒരു മാനസിക രോഗം വന്നാൽ എന്ത് ചെയ്യണം എന്നോ ഒരു ഭീതിജനകമായ കാഴ്ച കുട്ടികളുടെ മനസിനെ ബാധിക്കുമോ എന്നൊന്നും എനിക്കന്നു അറിയില്ലായിരുന്നു. ഇന്നാണെങ്കിൽ ജനിതകം, ചെറുപ്പത്തിലെ മറ്റും ഉണ്ടാവുന്ന മാനസിക ആഘാതം, കുടുംബത്തിൽ ഉണ്ടാവുന്ന മരണം, ഡിവോഴ്സ് തുടങ്ങി മനസിനെ ബാധിക്കുന്ന നിരവധി കാര്യങ്ങളെ കുറിച്ചും അവ കുട്ടികളിൽ ഉണ്ടാക്കുന്ന പ്രശ്നങ്ങളെ കുറിച്ചും അവയ്ക്ക് മരുന്ന് മുതൽ കോഗ്നിറ്റീവ് ബിഹേവിയർ തെറാപ്പി വരെ ഉപയോഗിച്ച് ചികിത്സ ലഭ്യം ആയതിനെ കുറിച്ചെല്ലാം വായിച്ചറിവുണ്ടാവുമായിരുന്നു. പക്ഷെ ഇതിനെ കുറിച്ചെല്ലാം വായിക്കാൻ എന്നെ പ്രേരിപ്പിച്ചത് വിനീഷാണ് എന്നതാണ് സത്യം.\nപ്രീ ഡിഗ്രി ആദ്യ തവണ തോറ്റെങ്കിലും രണ്ടാമത് എഴുതി എടുത്തു മഹാരാജാസിൽ BA ഹിസ്റ്റോറിക്ക് അവൻ ചേർന്നു. കാര്യങ്ങൾ എല്ലാം മെച്ചപ്പെടുന്നു എന്ന് എനിക്ക് തോന്നി. ഞാൻ MCA പഠിക്കാൻ തിരുവനന്തപുരത്തേക്കും പിന്നീട് ബാംഗ്ലൂരിലേക്കും പോയി. വിനീഷ് ഒരു ഓട്ടോ ഓടിക്കാൻ തുടങ്ങിയെന്നും BA പാസ്സാക്കാൻ ഒരു പേപ്പർ മാത്രം ബാക്കിയുള്ളൂ എന്നെല്ലാം ആണ് അമേരിക്കയിൽ വരുന്നതിനു മുൻപ് ഞാൻ സംസാരിച്ചപ്പോൾ അവൻ പറഞ്ഞത്. BA പാസ്സായിട്ട് PSC പരീക്ഷ എഴുതാനുള്ള തയ്യാറെടുപ്പിൽ ആയിരുന്നു അവൻ. പക്ഷെ അപ്പോഴാണ് അവന്റെ അമ്മയുടെ മരണം. അവന് പഴയ ഓർമ്മകൾ തികട്ടിവരികയും മനസ് കൈവിട്ടു പോവുകയും ചെയ്തു. കുറച്ചു നാൾ അവന്റെ സഹോദരങ്ങൾ ഡോക്ടറുടെ അടുത്ത് കൊണ്ടുപോയി പിന്നീട് ചികിത്സ നിർത്തി വീട്ടിൽ കൊണ്ടുവന്നു. മനസിന്റെ താളം തെറ്റുന്പോഴൊക്കെ അവൻ വീട്ടിൽ നിന്നും ഇറങ്ങി എങ്ങോടെങ്കിലും നടന്നു. ഇങ്ങിനെയുള്ള നടത്തങ്ങൾക്കിടയിൽ ആണ് ഞാൻ ഇവനെ പലപ്പോഴും കണ്ടുമുട്ടുന്നത്.\nഇവന്റെ കാര്യങ്ങൾ എല്ലാം അറിയാവുന്ന ഒരു തലമുറ അപ്പോഴേക്കും ജീവിതത്തിന്റെ പല പ്രാരാബ്ദങ്ങളിൽ പെട്ട് പല വഴിക്കായി പോയിക്കഴിഞ്ഞിരുന്നു. പുതിയവർക്ക് ഇവൻ വെറും പ്രാന്തൻ വിനീഷ് മാത്രം ആയിക്കഴിഞ്ഞിരുന്നു. ഇവനോട് സംസാരിക്കുന്നതിൽ നിന്നും കുട്ടികക്ക് വിലക്കുണ്ടായി. സമൂഹത്തിന്റെ കാഴ്ച്ചയിൽ നിന്ന് വിനീഷ് പതുക്കെ അപ്രത്യക്ഷനായി, സ്ഥിരമായി കാണുന്ന ഭിക്ഷക്കാരെയും പ്രാന്തന്മാരെയും നാം നമ്മുടെ മനസിന്റെ പിന്നാന്പുറത്തേക്ക് മാറ്റികേട്ടുമല്ലോ. ഇപ്പോൾ അവനെ നോക്കുന്ന സഹോദരങ്ങൾക്ക് തന്നേ അവനൊരു ബാധ്യത ആയി മാറുകയാണ്, അവരുടെ കുട്ടികൾക്ക് വരുന്ന കല്യാണ ആലോചനകൾ ഈ കാരണം പറഞ്ഞു തള്ളിപ്പോവുന്നു.\nഇന്ത്യയിൽ ആറു കോടി മാനസിക രോഗികൾ ഉണ്ടെന്നാണ് കണക്ക്. ഇത് കനത്ത ഡിപ്രെഷനും മറ്റും ഉണ്ടായിട്ടും അതെല്ലാം ഒളിച്ചു വച്ച് നമ്മുടെ ഇടയിൽ ജീവിക്കുന്ന ആളുകൾ ഒഴിച്ചാണ്, പക്ഷെ ദേശീയ ആരോഗ്യ ബഡ്ജറ്റിന്റെ 0.06% മാത്രം ആണ് നാം മാനസിക ആരോഗ്യത്തിന് വേണ്ടി ചിലവഴിക്കുന്നത്. ഇങ്ങിനെ ഉള്ള രോഗികളെ കുറിച്ചുള്ള ഡാറ്റ ശേഖരിക്കുന്നതാണ് ഏറ്റവും വലിയ പ്രശ്നം , കാരണം ഒരിക്കൽ ഒരാൾക്ക് ഒരു മാനസിക പ്രശ്നം ഉണ്ടെന്നു അറിഞ്ഞാൽ ആ കുടുംബത്തെ തന്നെ സമൂഹം മാറ്റിനിർത്തും എന്നതാണ് അനുഭവം.\nജില്ലാ സബ് ജില്ലാ തലങ്ങളിൽ മാനസിക രോഗങ്ങൾ വേണ്ട വിധം ചികിൽസിക്കാൻ തക്ക ആശുപത്രികളും ഡോക്ടർമാരും ഇല്ല എന്നതും ഒരു പ്രധാന പ്രശ്നം ആണ്. കേരളത്തിൽ ദേശീയ ശരാശരി വച്ച് നോക്കുന്പോൾ ആത്മഹത്യകൾ വളരെ കൂടുതലാണ്. ഒരു ലക്ഷത്തിൽ നാല്പത് പേരാണ് കേരളത്തിലെ കൊല്ലം ജില്ലയിൽ ആത്മഹത്യാ ചെയ്തത്, ഇത് രാജ്യത്തെ തന്നെ ഏറ്റവും വലിയ നിരക്കാണ്. ഇതിൽ ചിലതെല്ലാം തക്ക സമയത്തു ചികിത്സ കിട്ടാതെ പോകുന്ന മാനസിക പ്രശ്നങ്ങൾ ഉള്ളവരും ആണ്. ചെറിയ ഉൽക്കണ്ഠ മുതൽ ബൈപോളാർ ഡിസീസ് വരെയുള്ള പലതരം അസുഖങ്ങൾ എല്ലാം ഭ്രാന്ത് എന്ന ഒറ്റ വാക്കിൽ ഒതുക്കി സമൂഹത്തിന്റെ പുറത്തു നിർത്തുകയാണ് നമ്മൾ ചെയ്യുന്നത്.\nകേരളത്തിൽ പത്ത് ശതമാനം പേർക്കും എന്തെങ്കിലും തരത്തിലുള്ള മാനസിക പ്രശ്നങ്ങൾ ഉണ്ടെന്നാണ് കണക്ക്. ഒരുപക്ഷെ അത് നമ്മുടെ സുഹൃത്താവാം, നമ്മൾ തന്നെയാവാം. ഭ്രാന്തന്മാർ എന്ന് പറഞ്ഞു ഒഴിച്ച് നിർത്താതെ നാം ഇവരെ ചേർത്തുപിടിച്ച് ചികിൽസിച്ചു സമൂഹത്തിന്റെ മുഖ്യധാരയിലേക്ക് കൊണ്ടുവരേണ്ടത് അത്യാവശ്യം ആണ്.\nനോട്ട് 1 : കുട്ടികളെ ചെറുപ്പത്തിലെ ഭീകര അനുഭവങ്ങൾ എങ്ങിനെ ബാധിക്കുന്നു എന്ന് മനസിലാക്കാൻ വായിക്കുക : http://www.nctsnet.org/sites/default/files/assets/pdfs/understanding_child_traumatic_stress_brochure_9-29-05.pdf\nകേരളത്തിലെ ആത്മഹത്യകളുടെ സ്റ്റാറ്റിസ്റ്റിക്‌സ് : http://www.ksmha.org/Suicide2014.pdf\nവായിച്ചിരിക്കേണ്ട ആർട്ടിക്കിൾ : http://www.hindustantimes.com/health-and-fitness/voices-in-their-heads-how-india-deals-with-mental-disorders/story-a64Jhyk4o72k6SV1Ke7WdJ.html\nസംഗത് എന്ന സംഘടനയെ കുറിച്ചുള്ള npr ആർട്ടിക്കിൾ : http://www.npr.org/sections/goatsandsoda/2016/12/15/505733704/neighbors-treating-neighbors-for-depression-and-alcoholism\nടൈംസ് ഓഫ് ഇന്ത്യ റിപ്പോർട്ട് : http://timesofindia.indiatimes.com/india/7-5-indians-suffer-from-mental-disorders-who-report/articleshow/57344807.cms\nദയവായി ഞങ്ങളെ ഇന്ത്യക്കാർ എന്ന് വിളിക്കരുത്


ഞങ്ങളെ മോദി അടിച്ചേ… ഞങ്ങളെ മോദി അടിച്ചേ എന്ന് പാക് നിലവിളിച്ചു…; ഇത് പഴയ ഇന്ത്യയല്ലെന്ന് വ്യോമാക്രമണത്തോടെ പാക് മനസിലാക്കിയെന്ന് മോദി - Rashtrabhoomi\nഞങ്ങളെ മോദി അടിച്ചേ… ഞങ്ങളെ മോദി അടിച്ചേ എന്ന് പാക് നിലവിളിച്ചു…; ഇത് പഴയ ഇന്ത്യയല്ലെന്ന് വ്യോമാക്രമണത്തോടെ പാക് മനസിലാക്കിയെന്ന് മോദി\nMarch 9, 2019 March 9, 2019 Web Desk\nഇന്ത്യന് ആര്‍മിയുടെ പ്രതീക്ഷിക്കാതെയുള്ള സര്‍ജിക്കല് സ്‌ട്രൈക്കില് പാക്കിസ്ഥാന് ശരിക്കും നിലവിളിച്ചെന്ന് പ്രധാനമന്ത്രി. ഇന്ത്യയുടെ ആക്രമണത്തില് ഭീകരര് കൊല്ലപ്പെട്ടതിന് ശേഷം അതിരാവിലെ പാക് എണീറ്റ് ഞങ്ങളെ മോദി അടിച്ചേ ഞങ്ങളെ മോദി അടിച്ചേ എന്ന് നിലവിളിക്കുകയായിരുന്നുവെന്ന് പ്രധാനമന്ത്രി നരേന്ദ്രമോദി പറഞ്ഞു.\nഭീകരവാദത്തെ സംരക്ഷിക്കുന്ന പാകിസ്ഥാന് വ്യോമാക്രമണത്തിന് ശേഷം ഇന്ത്യ എന്താണെന്നും പഴയ സര്‍ക്കാരല്ല ഇവിടെ ഭരിക്കുന്നതെന്നും ഇപ്പോള് മനസിലാക്കിയിട്ടുണ്ടാകുമെന്നും അദ്ദേഹം.\nഇന്ത്യ 2016 ല് നടത്തിയ മിന്നലാക്രമണം പോലെയുള്ള ഒരു ആക്രമണം മാത്രമേ പുല്‍വാമയിലെ അക്രമത്തിന് ശേഷം നേരിടേണ്ടി വരൂ എന്നാണ് അവര് പ്രതീക്ഷിച്ച്. അതിനായി അവര് തയ്യാറെടുക്കുകയും ചെയ്തിരുന്നു.\nഎന്നാല് പാക്കിന്റെ പ്രതീക്ഷയെല്ലാം തെറ്റിച്ചാണ് ഇന്ത്യ അതിരാവിലെ ബാലാകോട്ടില് ആക്രമണം നടത്തിയത്. എന്നിട്ട് ഭീകരരെ വധിച്ചു എന്ന കാര്യം അഗീകരിക്കാതെ രാവിലെ എഴുന്നേറ്റ് ട്വീറ്ററിലൂടെ നിലവിളിച്ചെന്ന് പ്രധാനമന്ത്രി നോയ്ഡയില് നടത്തിയ പൊതു സമ്മേളനത്തില് പറഞ്ഞു.\nഇന്ത്യയുടെ ചോറുണ്ട ശേഷം പാകിസ്ഥാനെ സഹായിക്കുന്ന പ്രസ്താവനകളാണ് ചിലര് നടത്തുന്നതെന്നും അദ്ദേഹം വിമര്‍ശിച്ചു.\nകെയുവി ഇലക്ട്രിക് പതിപ്പ് ഉടൻ വിപണിയിലേക്ക്\nക്യൂബയില് തനിക്കു ജനിച്ച മൂന്ന് കുട്ടികളുടെ പിതൃത്വം മറഡോണ ഏറ്റെടുത്തു


നിക്ഷേപകരെ കാത്ത് കമ്പനികൾ,ഐപിഒ തരംഗവുമായി വിപണി: സൊമാറ്റോ ഓഹരി വിൽപ്പന ജൂലായിൽ – Business Life\nനിക്ഷേപകരെ കാത്ത് കമ്പനികൾ,ഐപിഒ തരംഗവുമായി വിപണി: സൊമാറ്റോ ഓഹരി വിൽപ്പന ജൂലായിൽ\nരാജ്യത്തെ വിപണിയിൽ പ്രാഥമിക ഓഹരി വിൽപ്പന (ഐപിഒ) യുടെ കാലമാണ്. കഴിഞ്ഞ ആറ് മാസത്തിനിടെ പ്രാഥമിക ഓഹരി വിൽപ്പന മൂലധന സമാഹരണം നടത്തിയത് 22 കമ്പനികളാണ്. ഇതിൽ കേരളത്തിൽ നിന്നുളള കല്യാൺ ജ്വല്ലേഴ്‌സും ഉൾപ്പെടുന്നു. ഈ മാസത്തിൽ്ഓൺലൈൻ ഭക്ഷ്യ വിതരണ പ്ലാറ്റ്‌ഫോമായ സൊമാറ്റോ ഉൾപ്പടെ വിവിധ കമ്പനികളാണ് വിപണിയിലെത്തുന്നത്.\nകഴിഞ്ഞ മാസം അഞ്ച് കമ്പനികൾ ഐപിഒയുമായി വിപണിയിലേക്ക് എത്തിയിരുന്നു. ഈ സ്ഥാപനങ്ങൾ ഓഹരി വിൽപ്പനയിലൂടെ 9,923 കോടി രൂപ സമാഹരിച്ചു. ഈ മാസത്തിൽ നടക്കാനിരിക്കുന്ന ഐപിഒകളിലൂടെ 18,000 കോടി രൂപയെങ്കിലും സമാഹരിക്കപ്പെടുമെന്നാണ്് റിപ്പോർട്ടുകൾ. ഇതിൽ തന്നെ സൊമാറ്റോ 8,250 കോടി രൂപയുടെ ധനസമാഹരണമാണ് ലക്ഷ്യമിടുന്നത്.\nഗ്‌ളെൻമാർക് ലൈഫ് സയൻസസ്, ഉത്കർഷ് സ്‌മോൾ ഫിനാൻസ് ബാങ്ക്, ശ്രീറാം പ്രോപ്പർട്ടീസ് തുടങ്ങിയവയാണ് ഈ മാസം ഐപിഒയ്ക്ക് തയ്യാറെടുക്കുന്ന മറ്റ് കമ്പനികൾ. കഴിഞ്ഞ ആറ് മാസത്തിനിടെ ഓഹരി വിൽപ്പനയിലൂടെ വിവിധ കമ്പനികൾ സമാഹരിച്ച ആകെ തുക 27,417 കോടി രൂപയാണ്. കഴിഞ്ഞ 10 വർഷത്തിനിടെ ഇത് ആദ്യമായാണ് ഇത്രയും ഉയർന്ന തുക സമാഹരിക്കപ്പെടുന്നതെന്നാണ് വിപണി നിരീക്ഷകർ അഭിപ്രായപ്പെടുന്നത്.\nകഴിഞ്ഞ ദിവസമാണ് സൊമാറ്റോ ഐപിഒയ്ക്ക് സെബി അനുമതി നൽകിയത്. ജൂലൈ പകുതിയോടെ ഓൺലൈൻ ഭക്ഷ്യ വിതരണ പ്ലാറ്റ്‌ഫോമായ സൊമാറ്റോ വിപണിയിൽ ലിസ്റ്റ് ചെയ്‌തേക്കുമെന്നാണ് റിപ്പോർട്ടുകൾ.ചൈനയുടെ ആന്റ് ഗ്രൂപ്പിന്റെ പിന്തുണയുള്ള സൊമാറ്റോ അതിന്റെ പ്രാഥമിക ഓഹരി വിൽപ്പനയിൽ നിന്ന് 8,250 കോടി രൂപ സമാഹരിക്കാനാണ് പദ്ധതിയിടുന്നത്. ഈ വർഷം ഏപ്രിലിൽ കമ്പനി നിർദ്ദിഷ്ട ഐപിഒയ്ക്കായി ഡ്രാഫ്റ്റ് റെഡ് ഹെറിംഗ് പ്രോസ്‌പെക്ടസ് (ഡിആർഎച്ച്പി) കൈമാറിയിരുന്നു.


Karipur-Rajamala compensation row: cm explains | കൂടുതൽ വലിയ ദുരന്തത്തിലെ ഇരകൾക്കു ചെറിയ പരിഗണനയോ? വിമാനയാത്രക്കാരുടെയും കൂലിയെടുത്തു ജീവിക്കുന്നവരുടെയും മനുഷ്യജീവനുകൾ തമ്മിൽ ക്രൂരമായി വിവേചനം എന്തിനാണ്? രാജമല -കരിപ്പൂർ ദുരന്തങ്ങൾക്ക് ഇരയായവർക്ക് നഷ്ടപരിഹാരം നൽകുന്നതിലും വിഐപികളുടെ പരിഗണനയിലും വിവേചനമെന്ന് സോഷ്യൽ മീഡിയയിൽ വിമർശനം; വേർതിരിവില്ലെന്ന് മുഖ്യമന്ത്രി; രാജമലയിൽ ആദ്യഘട്ട ധനസഹായമാണ് പ്രഖ്യാപിച്ചിരിക്കുന്നതെന്നും വിശദീകരണം - MarunadanMalayalee.com\nAugust 08, 202007:27 PM IST Permalink\nതിരുവനന്തപുരം: ഇടുക്കിയിൽ മരിച്ച പാവങ്ങളുടെ കുടംബാഗങ്ങൾക്കു കേന്ദ്രസർക്കാർ പ്രഖ്യാപിച്ചത് രണ്ടു ലക്ഷം രൂപ ധനസഹായം. പരിക്കേറ്റവർക്കു 50,000 രൂപയും. രാജമല ദുരന്തത്തിലെ മരിച്ചവരുടെ കുടുംബങ്ങൾക്കു കേരള സർക്കാർ അഞ്ചു ലക്ഷം രൂപ വീതം പ്രഖ്യാപിച്ചു. ഇതേ ദിവസം കരിപ്പൂരിൽ വിമാനം തകർന്ന ദുരന്തത്തിൽ മരിച്ചവരുടെ കുടുംബത്തിന് കേന്ദ്രവും കേരള സർക്കാരും പ്രഖ്യാപിച്ചത് 10 ലക്ഷം രൂപ വീതമാണ്. പരിക്കേറ്റവർക്കു കേന്ദ്രം രണ്ടു ലക്ഷം രൂപ നൽകും. നിസാര പരിക്കേറ്റവർക്കു 50,000 രൂപ വീതവും. ഇക്കാര്യത്തിൽ വിവേചനമുണ്ടെന്ന് സോഷ്യൽ മീഡിയയിൽ ആരോപണം ഉയർന്നിരുന്നു. എന്നാൽ, നഷ്ടപരിഹാരത്തുകയുടെ കാര്യത്തിൽ കരിപ്പൂരിലും രാജമലയിലും വർതിരിവില്ലെന്ന് മുഖ്യമന്ത്രി പിണറായി വിജയൻ വ്യക്തമാക്കി. രാജമലയിൽ ആദ്യഘട്ട ധനസഹായമാണ് പ്രഖ്യാപിച്ചിരിക്കുന്നത്. രക്ഷാപ്രവർത്തനങ്ങൾക്കു ശേഷം മാത്രമേ നഷ്ടത്തിന്റെ വ്യാപ്തി മനസിലാക്കാൻ സാധിക്കൂ.\nഅതിനു ശേഷം കൂടുതൽ നപടികൾ ഉണ്ടാകും. രാജമലയിലെ ജനങ്ങളെ സംരക്ഷിക്കും അവരുടെ കൂടെ നിൽക്കുമെന്നും മുഖ്യമന്ത്രി കൂട്ടിച്ചേർത്തു. കോഴിക്കോട് ദുരന്ത സ്ഥലത്ത് പോയി രാജമലയിൽപോയില്ല എന്ന തരത്തിലുള്ള വിമർശനത്തിലും കാര്യമില്ലെന്നും മുഖ്യമന്ത്രി പറഞ്ഞു. രാജമലയിൽ അപകടവിവരം അറിഞ്ഞപ്പോൾ തന്നെ പോകണമെന്ന് ആലോചിച്ചിരുന്നു. എന്നാൽ കാലാവസ്ഥ അനുകൂലമായിരുന്നില്ല. എത്തിച്ചേരാൻ കഴിയാത്ത സാഹചര്യം ഉണ്ടായിരുന്നു. രാജമലയിൽ എത്തിയില്ലെങ്കിൽ മൂന്നാറിൽ എങ്കിലും എത്തണമെന്നും ആലോചിച്ചിരുന്നു. അതിനും സാധിച്ചില്ലെന്നും മുഖ്യമന്ത്രി ചൂണ്ടിക്കാട്ടി.\nഈ വിഷയവുമായി ബന്ധപ്പെട്ട് മാധ്യമ പ്രവർത്തകർ ജോർജ് കള്ളിവയലിൽ എഴുതിയ കുറിപ്പ് ഇങ്ങനെ:\nമരണത്തിലും വിവേചനമോ? അവസാനിപ്പിക്കൂ (ജോർജ് കള്ളിവയലിൽ)\nഇടുക്കി രാജമലയിലെ പെട്ടിമുടിയിലുണ്ടായ ഉരുൾപൊട്ടലിൽ 24 പേരുടെ മൃതദേഹം കിട്ടി. വലിയ ഈ ദുരന്തത്തിൽ ഇനി 42 പേരെ മണ്ണിനടിയിൽ നിന്നു പുറത്തെടുക്കാനുണ്ട്.\nഇതേ ദിവസം കോഴിക്കോട് കരിപ്പൂർ വിമാനത്താവളത്തിൽ എയർ ഇന്ത്യ വിമാനം റൺവേയിൽ നിന്നു തെറിച്ചുണ്ടായ ദുരന്തത്തിൽ 18 പേർ മരിച്ചു. ഇടുക്കിയിലും കോഴിക്കോട്ടും നിരവധി പേർക്കു പരിക്കേറ്റു. പെരുമഴയും വെള്ളപ്പൊക്കവും കോവിഡും സാമ്പത്തിക തകർച്ചയുമെല്ലാം കൂടിയുള്ള കഷ്ടതകൾക്കിടയിലെ ഈ രണ്ടു ദുരന്തങ്ങളും എല്ലാവരെയും വേദനിപ്പിച്ചു. രണ്ടു ദുരന്തങ്ങളും അപകടങ്ങളാണ്. വിമാന ദുരന്തത്തിൽ സാങ്കേതികമോ, മാനുഷികമോ ആയ പിഴവാകും കാരണം.\nപ്രശ്നം അതല്ല. ഇടുക്കിയിൽ മരിച്ച പാവങ്ങളുടെ കുടംബാഗങ്ങൾക്കു കേന്ദ്രസർക്കാർ പ്രഖ്യാപിച്ചത് രണ്ടു ലക്ഷം രൂപ ധനസഹായം. പരിക്കേറ്റവർക്കു 50,000 രൂപയും. രാജമല ദുരന്തത്തിലെ മരിച്ചവരുടെ കുടുംബങ്ങൾക്കു കേരള സർക്കാർ അഞ്ചു ലക്ഷം രൂപ വീതം പ്രഖ്യാപിച്ചു.\nഇതേ ദിവസം കരിപ്പൂരിൽ വിമാനം തകർന്ന ദുരന്തത്തിൽ മരിച്ചവരുടെ കുടുംബത്തിന് കേന്ദ്രവും കേരള സർക്കാരും പ്രഖ്യാപിച്ചത് 10 ലക്ഷം രൂപ വീതമാണ്. പരിക്കേറ്റവർക്കു കേന്ദ്രം രണ്ടു ലക്ഷം രൂപ നൽകും. നിസാര പരിക്കേറ്റവർക്കു 50,000 രൂപ വീതവും.\nകൂടുതൽ പേർ മരിച്ചതും ഇനിയും 42 പേരുടെ മൃതദേഹങ്ങൾ കണ്ടെടുക്കാനുമുള്ള കൂടുതൽ വലിയ ദുരന്തത്തിലെ ഇരകൾക്കു ചെറിയ പരിഗണന. വിമാനയാത്രക്കാരുടെയും കൂലിയെടുത്തു ജീവിക്കുന്നവരുടെയും മനുഷ്യജീവനുകൾ തമ്മിൽ ക്രൂരമായി വിവേചനം എന്തിനാണ്?\nകോഴിക്കോട്ടെ ദുരന്തഭൂമിയിലേക്ക് നേതാക്കളുടെ പ്രവാഹം. കേന്ദ്ര വ്യോമയാനമന്ത്രി ഹർദീപ് സിങ് പുരി, ഗവർണർ അരിഫ് മുഹമ്മദ് ഖാൻ, മുഖ്യമന്ത്രി പിണറായി വിജയൻ, കേന്ദ്ര സഹമന്ത്രി വി. മുരളീധരൻ, മറ്റു സംസ്ഥാന മന്ത്രിമാർ, എംപിമാർ, എംഎൽഎമാർ. നല്ലത്. പക്ഷേ ഇടുക്കിയിലെ പാവങ്ങളുടെ ദുരന്തം അന്വേഷിക്കാൻ എത്തിയത് മന്ത്രിമാരായ ഇ. ചന്ദ്രശേഖരൻ, എം.എം. മണി സ്ഥലം എംപി ഡീൻ കുര്യാക്കോസ്, എംഎൽഎ എസ്. രാജേന്ദ്രൻ എന്നിവർ മാത്രം.\nപല പ്രമുഖ മാധ്യമങ്ങളിലെ കവറേജിലും വിവേചനം വ്യക്തം. ഇടുക്കിയിലേത് കൂടുതൽ വലിയ ദുരന്തമായിട്ടും ചിലർ ഉള്ളിലേക്കും താഴേക്കും ഒതുക്കി. ദേശീയ മാധ്യമങ്ങളിൽ വിമാനദുരന്തം ആഘോഷമാക്കിയപ്പോൾ ഇടുക്കിയിലെ പാവങ്ങളുടെ ദുരന്തത്തിന് പ്രാധാന്യമേയില്ല.\nമരണത്തിലും വിവേചനവും അവഗണനയുമെന്നതു പൊറുക്കാനാകുമോ?\nഈ വിഷയത്തിൽ മുൻ ഡിജിപി ജേക്കബ് തോമസും വിമർശനവുമായി എത്തി


സ്വന്തമായൊരു മിനി സൂ, ലോകത്തെ ഒട്ടുമിക്ക ബ്രാൻഡഡ് വാച്ചുകളുടെയും എട്ടു കോടി വില വരുന്ന വിവിധ ബ്രാൻഡഡ് ഷൂസുകളുടെയും വൻ ശേഖരവും ഈ ചെറുപ്പക്കാരനുണ്ട്\nUpdated: September 18, 2021 4:17:58 pm\nസോഷ്യൽ മീഡിയയുടെ സ്റ്റാറാണ് റാഷദ് സെയ്ഫ് ബെൽഹസ എന്ന പത്തൊൻപതു വയസ്സുകാരൻ. ലക്ഷ്വറിയുടെ നെറുകയിലാണ് ഈ ചെറുപ്പക്കാരന്റെ ജീവിതം. ദുബായിലെ ഷെയ്ഖായ സെയ്ഫ് അഹമ്മദ് ബെൽഹസയുടെ മകന്റെ ലക്ഷ്വറി ജീവിതം കേട്ടാൽ കേൾക്കുന്നവർ അമ്പരന്നു നിൽക്കും. റോൾസ് റോയിസ്, ഫെറാറി, ഓഡി, ലബർബോഗിനി, റേഞ്ച് റോവർ തുടങ്ങി ലോകത്തിലെ ഒട്ടുമിക്ക ആഢംബര വാഹനങ്ങളും റാഷദിന്റെ സ്വകാര്യ ശേഖരത്തിലുണ്ട്. റോൾസ് റോയിസ് പോലുള്ള അത്യാഢംബര വാഹനങ്ങൾ വാങ്ങി കസ്റ്റമൈസ് ചെയ്തു ഉപയോഗിക്കുന്നതാണ് ഈ ചെറുപ്പക്കാരന്റെ ഹോബി.\nവാഹനങ്ങളോട് മാത്രമല്ല റാഷദിന് താൽപ്പര്യം. വാച്ചുകൾ, ഷൂസുകൾ തുടങ്ങിയവയുടെയും വൻ ശേഖരം തന്നെ ഈ ചെറുപ്പക്കാരനുണ്ട്. ലോകത്തെ ഒട്ടുമിക്ക ബ്രാൻഡഡ് വാച്ചുകളും ഷൂസുകളും റാഷദിന്റെ കളക്ഷനിലുണ്ട്. ഏതാണ്ട് എട്ടു കോടി വില വരുന്ന ഷൂ കളക്ഷൻ തന്നെയുണ്ട് ഇക്കൂട്ടത്തിൽ എന്നാണ് പുറത്തുവരുന്ന റിപ്പോർട്ടുകൾ.\nസെലിബ്രിറ്റികളുമായി ചങ്ങാത്തം സ്ഥാപിക്കലാണ് ഈ ചെറുപ്പക്കാരന്റെ മറ്റൊരു ഹോബി. സൽമാൻ ഖാൻ, ഷാരൂഖ് ഖാൻ, ജാക്കി ജാൻ, മെസ്സി, റൊണാൾഡോ എന്നിവരുമായെല്ലാം ഈ ചെറുപ്പക്കാരനു സൗഹൃദമുണ്ട്.\nറാഷദിന്റെ മണി കിക്സ് എന്ന പേരിലുള്ള ഇൻസ്റ്റഗ്രാം അക്കൗണ്ടും യൂട്യൂബ് ചാനലും ഏറെ പോപ്പുലറാണ്. സ്വപ്നസമാനമായ ആ ലൈഫ് സ്റ്റൈൽ കാണാൻ മാത്രം നിരവധി പേരാണ് റാഷദിനെ ഫോളോ ചെയ്യുന്നത്. യൂട്യൂബിൽ മൂന്നു മില്യൺ ഫോളോവേഴ്സും, ഇൻസ്റ്റഗ്രാമിൽ രണ്ടു മില്യൺ ഫോളോവേഴ്സും റാഷദിനുണ്ട്.\nപട്ടികുട്ടികളോടും പൂച്ചക്കുട്ടികളോടും മാത്രമല്ല ഈ ചെറുപ്പക്കാരന് പ്രിയം. വീടിനോട് ചേർന്ന് ഒരു മിനി മൃഗശാല തന്നെ റാഷദ് ഒരുക്കിയിട്ടുണ്ട്. ഇവിടെ കടുവയും സിംഹവും അടക്കമുള്ള മൃഗങ്ങളെ താമസിപ്പിച്ചിട്ടുണ്ട്.\nബിസിനസ് രംഗത്തും ശ്രദ്ധ നേടുകയാണ് ഈ ചെറുപ്പക്കാരൻ. സ്വന്തമായി ഒരു ഇ-കൊമേഴ്സ് സ്റ്റോറും ഈ ചെറുപ്പക്കാരനുണ്ട്. KA-1 പേരിലുള്ള ഒരു മെൻസ് സ്ട്രീറ്റ് വെയർ ഷോപ്പിലും റാഷദിന് പങ്കാളിത്തമുണ്ട്.\nWeb Title: Money kicks rashed saif belhasa luxury lifestyle


നല്ല ഉച്ചത്തിലുള്ള കരച്ചിൽ കുഞ്ഞിന്റെ ആരോഗ്യത്തിന്റെ ലക്ഷണമാണ്. ശക്തിയായി ശ്വാസം എടുക്കാനുള്ള കഴിവിനെയാണത് കാണിക്കുന്നത്.\n13 Jun, 2019 at 05:50 AM\nഎന്റെ കുഞ്ഞാവേ... നീയെന്തിനാ കരയണേ? House surgency തുടങ്ങിയത് pediatricsലാണ്. ആദ്യ casualty duty. രാത്രി പത്തു മണിയോടെ തിരക്കെല്ലാം ഒരു വിധം ഒതുങ്ങി. Double duty ആയിരുന്നത് കാരണം PG തലേന്ന് ഉറങ്ങിയിട്ടില്ലായിരുന്നു. അത്യാവശ്യമല്ലെങ്കിൽ വിളിക്കില്ല എന്നുറപ്പ് കൊടുത്ത് ആളെ മുറിയിലേക്ക് വിട്ടു. ഞാനവിടെ തന്നെ ഇരുന്നു എപ്പോഴോ ഉറങ്ങിപ്പോയി. ഒരനക്കം കേട്ടാണ് ഉണർന്നത്. അച്ഛനും അമ്മയും ഒരു കൈക്കുഞ്ഞുമായി മുന്നിൽ. അവർ പറഞ്ഞു തുടങ്ങി ഞാൻ എഴുതിത്തുടങ്ങി.\n"ഗോപാലകൃഷ്ണൻ/5മാസം" "ഈ കുഞ്ഞിവാവക്കാണോ നിങ്ങള് ഗോപാലകൃഷ്ണൻ എന്നൊക്കെ പേരിട്ടത്" "ഇപ്പൊ ഒരു ചെറിയ പേരിട്ടിട്ട് പിന്നെ വലുതാകുമ്പോ വലിയ പേരിലേക്ക് മാറ്റാൻ പറ്റൂല്ലല്ലോ?" "അതും ശരിയാ. എന്താ ബുദ്ധിമുട്ട്?" "ഓനൊരു പത്ത് മണി തൊട്ട് നിർത്താണ്ടെ കരയുന്നാ" "ഏത്? സുഖമായി കിടന്നുറങ്ങണ ഇവനോ?" "ഇതിപ്പോ വണ്ടീലു വന്നപ്പോ ഈടെ എത്താറായപ്പോ ഒറങ്ങി പോയതാ. ഇങ്ങളോനെ ഒന്ന് നോക്കീ"\nനോക്കിയിട്ട് പ്രത്യേകിച്ചൊന്നും കണ്ടില്ല. കുഞ്ഞാവ നല്ല ഉറക്കം. അവരെ തിരിച്ച് വിട്ടു. വീണ്ടും മയങ്ങി പോയി. അരമണിക്കൂർ കഴിഞ്ഞ് കാണും. അവർ വീണ്ടും മുന്നിൽ. ഇത്തവണ വാവ നല്ല കരച്ചിലാണ്. നോക്കിയിട്ട് ഒരു പിടിയും കിട്ടുന്നില്ല. PGയെ വിളിക്കാനുള്ള മടി കാരണം അവരെ ഒബ്സർവേഷൻ വാർഡിൽ കിടത്തി. രാവിലെ ആയപ്പോൾ PGയോട് കാര്യം പറഞ്ഞു. ഉടനെ ആൾ കുറെ ചോദ്യങ്ങൾ ഇങ്ങോട്ട്! എങ്ങനെയുള്ള കരച്ചിലായിരുന്നു? ആശ്വസിപ്പിക്കാൻ പറ്റുന്നുണ്ടോ? പാല് കുടിക്കുന്നുണ്ടോ? മൂത്രം ഒഴിക്കുന്നുണ്ടോ? വയറ്റിൽ നിന്ന് ശരിക്കും പോകുന്നുണ്ടോ? ചെവി നോക്കിയോ? എന്തെങ്കിലും കടിച്ചതാണോ?\nഅങ്ങനെയങ്ങനെ... അന്നാണ് മനസ്സിലായത് കുഞ്ഞുങ്ങളുടെ കരച്ചിൽ എന്ന് പറയുന്നത് ഒരു വല്ലാത്ത കോഡ് ഭാഷയാണെന്ന്. മൂപ്പർക്ക് കരഞ്ഞാൽ മതി... അഥവാ... കരയാനേ അറിയൂ, എന്തിനും. കാരണം കണ്ടു പിടിക്കേണ്ടത് നമ്മളാണ്. ഒന്നു കരഞ്ഞിരുന്നെങ്കിൽ എന്ന് ആശിച്ചു പോകുന്നത് പ്രസവിച്ച ഉടനെയാണ്. കരച്ചിലാണ് കുഞ്ഞിന്റെ ആദ്യ ശ്വാസം. അത് വൈകിയാൽ തലച്ചോറിലേക്ക് ആവശ്യത്തിന് പ്രാണവായുവും രക്തവും എത്താതിരിക്കുകയും ഭാവി ജീവിതം തന്നെ പ്രശ്നത്തിലാവുകയും ചെയ്യും. എല്ലാ കരച്ചിലും കുഴപ്പമല്ലെന്ന് മാത്രമല്ല, ചില കരച്ചിലുകൾ വളരെ അത്യാവശ്യമാണെന്നും ഇതിൽ നിന്നു മനസ്സിലാക്കാം.\nനല്ല ഉച്ചത്തിലുള്ള കരച്ചിൽ കുഞ്ഞിന്റെ ആരോഗ്യത്തിന്റെ ലക്ഷണമാണ്. ശക്തിയായി ശ്വാസം എടുക്കാനുള്ള കഴിവിനെയാണത് കാണിക്കുന്നത്. ശ്വസന സഹായിയായ പേശികളുടെ ബലക്കുറവുള്ള അസുഖങ്ങളിൽ കരച്ചിൽ വളരെ നേർത്തതായിരിക്കും. അവർക്ക് ശക്തിയായി ചുമക്കാനും കഴിയില്ല. കഫം ചുമച്ച് പുറത്തു കളയാൻ കഴിയാതെ ന്യൂമോണിയ കൂടെക്കൂടെ ബാധിക്കാൻ സാധ്യതയുണ്ട് ഇത്തരക്കാരിൽ. ചില ക്രോമോസോം വ്യതിയാനങ്ങളിൽ പൂച്ച കരയുന്നതു പോലെയായിരിക്കും കുഞ്ഞിന്റെ കരച്ചിൽ. തൈറോയിഡ് ഹോർമോണിന്റെ കുറവുണ്ടെങ്കിലാകട്ടെ, പരുപരുത്ത ശബ്ദത്തോടെ (Hoarse) ആയിരിക്കും കരയുക. തലക്കകത്ത് പ്രഷർ കൂടുതലുണ്ടെങ്കിൽ തുളച്ചുകയറുന്ന (High pitched and shrill) ശബ്ദമായിരിക്കും കരയുമ്പോൾ. അതായത്, കരച്ചിൽ കേട്ടാൽ എന്താണ് രോഗമെന്ന് പോലും അനുമാനിക്കാൻ പറ്റും എന്നർത്ഥം.\nതണുപ്പ് തോന്നിയാലും, ചൂടു കൂടിയാലും മലമൂത്രവിസർജനം നടത്തുന്നതിന് മുൻപ് തോന്നുന്ന അസ്വസ്ഥതയും അത് കഴിഞ്ഞാലുള്ള നനവും, ഉറക്കെയുള്ള ശബ്ദം കേട്ടുള്ള ഞെട്ടലും, കൊതുകോ ഉറുമ്പോ കടിച്ചാലുള്ള വേദനയും എല്ലാം കുഞ്ഞ് പ്രകടിപ്പിക്കുക കരച്ചിലായാണ്. എന്നാൽ മിക്ക അമ്മമാരും കരുതുന്നത് കരയുന്നതെല്ലാം വിശന്നിട്ടാണ് എന്നാണ്. അഥവാ അങ്ങനെയാണ് ചുറ്റുമുള്ളവർ അമ്മയെ പറഞ്ഞ് പഠിപ്പിക്കുക. അമ്മക്ക് പാൽ കുറവാണെന്ന് പലരും തീരുമാനിക്കുന്നതും കുഞ്ഞിന്റെ കരച്ചിൽ കണ്ടിട്ടാണ്. കാരണം കണ്ടെത്താനുള്ള ഒരു ശ്രമം പോലും നടത്തി നോക്കാതെ. ഏതാനും ആഴ്ചകൾ കഴിയുമ്പോഴേക്കും കരച്ചലിന്റെ രീതി കണ്ടാൽ അമ്മമാർക്ക് മനസ്സിലാകും, വിശന്നിട്ടാണോ, ഉറക്കം വന്നിട്ടാണോ, അപ്പിയിടാനാണോ എന്നൊക്കെ. അതിനുള്ള അവസരം അവർക്ക് കൊടുക്കണം എന്ന് മാത്രം.\nമുലപ്പാൽ മാത്രം കുടിക്കുന്ന കുഞ്ഞ് ദിവസം6തവണയിലധികം മൂത്രമൊഴിക്കുന്നുണ്ടെങ്കിൽ, പ്രതീക്ഷിക്കുന്ന പോലെ തൂക്കം വെക്കുന്നുണ്ടെങ്കിൽ മുലപ്പാൽ ആവശ്യത്തിനുണ്ടെന്നും എല്ലാ കരച്ചിലും വിശന്നിട്ടല്ലെന്നും ഉറപ്പിക്കാം. കരയുമ്പോൾ കരയുമ്പോൾ മുലകൊടുത്താലുള്ള വേറൊരു പ്രശ്നം, മുലയിൽ പാൽ നിറയുന്നതിന് മുമ്പ് കൊടുക്കുന്നതിനാൽ ഓരോ തവണയും കുഞ്ഞിന് ഇത്തിരിയേ പാൽ കിട്ടൂ എന്നതാണ്. അത് കൊണ്ടു തന്നെ കുഞ്ഞിന് വേഗം വിശക്കുകയും, വേഗം വേഗം കരഞ്ഞു തുടങ്ങുകയും ചെയ്യും. ഓരോ മണിക്കൂറും പാൽ കൊടുക്കുന്ന അമ്മയുടെ കഷ്ടപ്പാട് പറയുകയും വേണ്ട. ഏതു നേരവും മുലകുടിച്ചാൽ മുലക്കണ്ണ് വിണ്ടു കീറുകയും അമ്മക്ക് പാൽ കൊടുക്കുമ്പോൾ വേദനയാവുകയും ചെയ്യും. പാൽ കുറയാൻ ഇത് കാരണമാകുന്നു. അമ്മ കഴിക്കുന്ന ചില ഭക്ഷണങ്ങളോ മരുന്നുകളോ ചിലപ്പോൾ കുഞ്ഞിന് വയറ്റെരിച്ചിൽ ഉണ്ടാക്കാറുണ്ട്. പ്രശ്നം ഉണ്ടാക്കുന്നത് എന്ന് സംശയം തോന്നുന്നവ നിർത്തി അധികം വൈകാതെ കുഞ്ഞിന്റെ കരച്ചിൽ കുറഞ്ഞ് വരുന്നതും കാണാം.\nകാര്യമായ എന്തോ പ്രശ്നമുള്ളതുപോലെ കരയുകയാണെങ്കിൽ വേണ്ടത് കുഞ്ഞിന്റെ ശരീരം മുഴുവനായും ഒന്ന് പരിശോധിക്കുക എന്നതാണ്. വല്ല ഉറുമ്പും കടിക്കുന്നുണ്ടോ, മണി (വൃഷണം) തിരിഞ്ഞു പോയത് കാരണം അവിടെ വീക്കമോ ചുവപ്പ് നിറമോ ഉണ്ടോ (torsion of testis തുടക്കത്തിൽ തന്നെ കണ്ടു പിടിക്കേണ്ടത് വളരെ അത്യാവശ്യമാണ്. വൃഷണത്തിലേക്ക് രക്ത ഓട്ടം ഇല്ലാതാകുന്നതിനാൽ അത് ഭാവിയിൽ ഉപയോഗശൂന്യമാകാം), വിരലിലോ, 'ഇച്ചു മണി'യിലോ തലമുടിയോ മറ്റോ മുറുക്കി ചുറ്റിയതോ മറ്റോ ആണോ, കണ്ണിൽ കൺപീലി പോയതാണോ, നമ്മൾ അറിയാതെ തോളെല്ലോ മറ്റോ പൊട്ടിപ്പോയിട്ടുണ്ടോ എന്നൊക്കെ ഇങ്ങനെ നോക്കുമ്പോൾ അറിയാൻ പറ്റും. ജലദോഷമുള്ള ഒരു കുഞ്ഞ് നിർത്താതെ കരയുന്നുണ്ടൊങ്കിൽ മിക്കപ്പോഴും ചെവിവേദനിച്ചിട്ടാവും. മൂക്കിൽ saline nasal drops ഇരുഭാഗത്തും രണ്ടു തുള്ളി വീതം ഒഴിക്കുകയാണെങ്കിൽ പലപ്പോളും കരച്ചിൽ നിൽക്കാറുണ്ട്. എന്നാൽ ചെവിയിൽ പഴുപ്പ് കാരണമാണെങ്കിൽ ഈ പൊടിക്കൈ കൊണ്ട് കരച്ചിൽ നിൽക്കില്ല.\nനിർത്താതെയുളള കരച്ചിലിനൊപ്പം നല്ല പനിയും കൂടിയുണ്ടെങ്കിൽ മസ്തിഷ്ക ജ്വരം പോലുള്ള ഗുരുതര രോഗമാകാം. ഉയർന്നിരിക്കുന്ന പതപ്പ് അതിന്റെ ഒരു ലക്ഷണമാണ്. എത്രയും പെട്ടെന്ന് ചികിൽസ തുടങ്ങേണ്ടുന്ന രോഗമാണിത്. വയറിളക്കമുള്ള കുഞ്ഞ് ശാഠ്യം പിടിച്ചു കരയുന്നുണ്ടെങ്കിൽ നിർജ്ജലീകരണം മൂലമുള്ള അമിത ദാഹം കൊണ്ടാകാം. താഴ്ന്നു നിൽക്കുന്ന പതപ്പ് ഇതിന്റെ ലക്ഷണമാണ്. കൃത്യമായി ചികിത്സ നൽകിയില്ലെങ്കിൽ നിർജ്ജലീകരണം മൂലം മരണം വരെ സംഭവിക്കാം.\nസാധാരണ കരയുന്ന കുഞ്ഞിനെ വാരിയെടുത്ത് താലോലിക്കുമ്പോൾ കരച്ചിൽ നിർത്താറാണ് പതിവ്. എന്നാൽ എടുക്കുമ്പോൾ വല്ലാതെ കരയുകയും, താഴെ കിടത്തുകയാണെങ്കിൽ കരച്ചിൽ നിർത്തുകയും ചെയ്യുന്നുണ്ടെങ്കിൽ അത് ഒരു വൈപരീത്യമാണ് (Paradoxic Cry). ശരീരത്തിന് വല്ലാതെ വേദനയുണ്ടാകുന്ന ചില രോഗങ്ങളിലാണ് ഇങ്ങനെ സംഭവിക്കുക. വളരെ സമഗ്രമായി വിലയിരുത്തി ഒരു കാരണവും കണ്ടെത്താൻ കഴിയുന്നില്ലെങ്കിൽ ചിലപ്പോൾ രോഗം മൂലമായിരിക്കില്ല കരച്ചിൽ. വലിയവരെപ്പോലെ കൊച്ചു കുഞ്ഞുങ്ങളിലും ചിലർ എല്ലാത്തിനോടും ശക്തമായി പ്രതികരിക്കുന്നവരായിരിക്കും. ചെറിയ കാരണം മാത്രം മതിയാവും അവർക്ക്, നിർത്താതെ കരയാൻ. കരയുമ്പോളേക്കും വാരിയെടുക്കുന്നത് ഈ സ്വഭാവം വഷളാകാനേ ഉപകരിക്കൂ. കരച്ചിൽ തുടങ്ങിയാൽ കുഞ്ഞിനെ സുരക്ഷിതമായി നിലത്ത് കിടത്തുകയും എടുത്ത് താലോലിക്കാനായി കുറച്ചു സമയം കാത്തിരിക്കുകയും ചെയ്യാം. ഈ സമയം കൂട്ടിക്കൂട്ടികൊണ്ടുവരികയാണെങ്കിൽ എടുക്കുന്നതിന് മുമ്പ് തന്നെ കരച്ചിൽ നിർത്താനുള്ള ഒരു പരിശീലനം ആകും അത്.\nഇങ്ങനെ കരച്ചിൽ പുരാണം പറഞ്ഞാൽ തീരില്ല. ഒരു ശിശു രോഗവിദഗ്ധന് പോലും ലഭിക്കാവുന്ന ഏറ്റവും വലിയ സമസ്യയാണ് നിർത്താതെ കരയുന്ന കുഞ്ഞ്. അത് കൊണ്ട് 'കരയുന്ന കുഞ്ഞിനെ പാലുള്ളൂ' എന്ന് കേട്ടിട്ടുണ്ടെന്ന് കരുതി 'കരയുന്ന കുഞ്ഞിന് പാലെ ഒള്ളൂ' എന്നങ്ങു തീരുമാനിച്ച്കളയാതിരിക്കുന്നതാണ് കുഞ്ഞിന് നല്ലത്... മാതാപിതാക്കൾക്കും.\nകടപ്പാട്: ഡോ. മോഹന്‍ദാസ് നായര്, ഡോ.തോമസ് രഞ്ജിത്ത്(ഇന്‍ഫോക്ലിനിക്)


കെജിഎഫിന് ശേഷം 'സലാർ', പ്രശാന്ത് നീൽ ചിത്രത്തിൽ നായകനായി പ്രഭാസ്; ആവേശത്തിൽ ആരാധകർ -\nHome Cinema കെജിഎഫിന് ശേഷം ‘സലാർ’, പ്രശാന്ത് നീൽ ചിത്രത്തിൽ നായകനായി പ്രഭാസ്; ആവേശത്തിൽ ആരാധകർ\nകെജിഎഫിന് ശേഷം ‘സലാർ’, പ്രശാന്ത് നീൽ ചിത്രത്തിൽ നായകനായി പ്രഭാസ്; ആവേശത്തിൽ ആരാധകർ\nകന്നഡ സിനിമാലോകത്തേക്ക് ആദ്യമായി ദേശീയ ശ്രദ്ധ ക്ഷണിച്ച ചിത്രമായിരുന്നു കെജിഎഫ്. ചിത്രത്തിന്റെ രണ്ടാം ഭാഗം റിലീസിന് ഒരുങ്ങുമ്പോൾ സംവിധായകൻ പ്രശാന്ത് നീലിന്റെ പുതിയ ചിത്രത്തിന്റെ വിശേഷങ്ങളാണ് സിനിമാലോകത്ത് ഏറെ ശ്രദ്ധിക്കപ്പെടുന്നത്. ‘സലാർ’ എന്ന് പേരിട്ടിരിക്കുന്ന ചിത്രത്തിൽ നായകനായി വേഷമിടുന്നത് പ്രഭാസാണ്. പ്രശാന്ത് നീലും പ്രഭാസും ഒന്നിക്കുന്ന ചിത്രത്തിന്റെ പ്രഖ്യാപനം ആരാധകരിലും ആവേശം നിറയ്ക്കുന്നുണ്ട്.\nജനുവരി 15 ന് പൂജ ആരംഭിക്കുന്ന സിനിമയുടെ ചിത്രീകരണം ഈ മാസം അവസാനത്തോടെ ഉണ്ടാകുമെന്നാണ് സൂചന. ഹോംബാലെ ഫിലിംസാണ് ചിത്രം ഒരുക്കുന്നത്. അതേസമയം പ്രഭാസിന്റെ ഇതുവരെയുള്ള ചിത്രങ്ങളിൽ നിന്നും തികച്ചും വ്യത്യസ്തമായിരിക്കും സലാർ എന്നാണ് അണിയറപ്രവർത്തകർ അറിയിക്കുന്നത്.\nRead also:നിഗൂഢതകൾ ഒളിപ്പിച്ച് മമ്മൂട്ടിയുടെ ‘ദി പ്രീസ്റ്റ്’; ടീസർ\nഉഗ്രം’ എന്ന ചിത്രത്തിലൂടെ ശ്രദ്ധേയനായ സംവിധായകനാണ് പ്രശാന്ത് നീൽ. യാഷ് നായകനായി എത്തിയ കെജിഎഫ് രണ്ടാം ഭാഗത്തിന്റെ റിലീസിനായി കാത്തിരിക്കുകയാണ് ചലച്ചിത്ര പ്രേമികൾ. ചിത്രത്തിൽ സഞ്‌ജയ് ദത്ത് ആണ് വില്ലനായി എത്തുന്നത്. വില്ലൻ അധീരയെന്ന കഥാപാത്രത്തെയാണ് സഞ്ജയ് ദത്ത് അവതരിപ്പിക്കുന്നത്. അടുത്തിടെ പുറത്തിറങ്ങിയ ചിത്രത്തിന്റെ ടീസർ മികച്ച സ്വീകാര്യത നേടിയിരുന്നു.\nകന്നഡയിലെ ഏറ്റവും ചിലവേറിയ സിനിമയെന്ന വിശേഷണത്തോടെയാണ് കെജിഎഫ് വരുന്നത്. ഏകദേശം രണ്ടുവർഷം കൊണ്ട് പൂർത്തീകരിച്ച സിനിമ രണ്ടു ഭാഗങ്ങളായാണ് ചിത്രീകരിച്ചിരിക്കുന്നത്. കോലാറിന്റെ സ്വർണഖനിയുടെ പശ്ചാത്തലത്തിൽ റോക്കി എന്ന അധോലോക നായകന്റെ കഥയാണ് ചിത്രം പറയുന്നത്. പീരിഡ് ഡ്രാമ വിഭാഗത്തിൽപ്പെടുന്ന ചിത്രമാണ് കെജിഎഫ്. നിരവധി സസ്‌പെൻസും ആകാംഷയും നിറഞ്ഞ ചിത്രത്തിന് മികച്ച സ്വീകാര്യതയാണ് ലഭിച്ചത്. അതുകൊണ്ടുതന്നെ ചിത്രത്തിന്റെ രണ്ടാം ഭാഗത്തിന് വേണ്ടിയുള്ള കാത്തിരിപ്പിലാണ് ആരാധകർ.\nRead also:കൊവിഡ് സ്ഥിരീകരിച്ചെന്ന വാർത്തക്കെതിരെ പ്രതികരിച്ച് ചലച്ചിത്രതാരം ലെന\nഅതേസമയം രാധേ ശശ്യാം, നാഗ് അശ്വിൻ സംവിധാനം ചെയ്യുന്ന ചിത്രം നിരവധി ചിത്രങ്ങളുമായി വെള്ളിത്തിരയിൽ തിരക്കുള്ള താരമാണ് പ്രഭാസ്.\nStory Highlights: Prashanth Neel and Prabhas’s Salaar coming soon


അടവുനയം: ആകാംക്ഷ മുറുകുമ്പോള് മുന്നിലപാട് ആവര്ത്തിച്ച് വി.എസ്.\nവര്ഗീയ ശക്തികളെ അകറ്റിനിര്ത്തുകയും. ഇടതുപക്ഷ കക്ഷികളുടെ ഐക്യം ഉറപ്പാക്കുകയും. ചെയ്താല് ഇടതുമുന്നണിക്ക് വന് വിജയം ഉണ്ടാകുമെന്ന പ്രഖ്യാപനവുമായാണ് വി.എസ്സിന്റെ രംഗപ്രവേശം\nPublished: Oct 25, 2015, 01:08 AM IST\nതിരുവനന്തപുരം: മലപ്പുറം ജില്ലയിലെ അടവുനയം സംബന്ധിച്ച ആകാംക്ഷകളുടെ പശ്ചാത്തലത്തിൽ മുസ്ലിം ലീഗുമായുള്ള ബന്ധത്തെക്കുറിച്ചുള്ള തന്റെ മുന്നിലപാട് ആവര്ത്തിച്ച് പ്രതിപക്ഷ നേതാവ് വി.എസ്. അച്യുതാനന്ദന്.\nമുസ്ലിം ലീഗിനോട് മൃദുസമീപനം പ്രകടമാക്കി പൊളിറ്റ് ബ്യൂറോ അംഗം പിണറായി വിജയൻ രംഗത്തുവന്നതിനു തൊട്ടുപിന്നാലെയാണ് വി.എസ്സിന്റെ പ്രഖ്യാപനം. വര്ഗീയ ശക്തികളെ അകറ്റിനിര്ത്തുകയും ഇടതുപക്ഷ കക്ഷികളുടെ ഐക്യം ഉറപ്പാക്കുകയും ചെയ്താല് ഇടതുമുന്നണിക്ക് വന്വിജയം ഉണ്ടാകുമെന്ന പ്രഖ്യാപനവുമായാണ് വി.എസ്സിന്റെ രംഗപ്രവേശം.\nമുസ്ലിം ലീഗിനോട് സി.പി.എം. അടുക്കുന്നുവെന്ന അഭ്യൂഹം ശക്തമാകുന്ന സാഹചര്യത്തിലാണ് അദ്ദേഹം നിലപാട് ആവര്ത്തിച്ചിരിക്കുന്നത്. മുസ്ലിം ലീഗ് മതനിരപേക്ഷമാണോ അല്ലയോ എന്ന വിഷയത്തിലേക്ക് ഇപ്പോള് പോകേെണ്ടന്ന പിണറായി വിജയന്റെ നിലപാടിനെ തള്ളി സി.പി.ഐ. സംസ്ഥാന സെക്രട്ടറി കാനം രാജേന്ദ്രന് രംഗത്തുവന്നിരുന്നു.\nഇടതുപക്ഷ സ്വഭാവമുള്ള ജനതാദളും ആര്.എസ്.പി.യും എല്.ഡി.എഫിലുണ്ടായിരുന്നതാണ് 2004-ലെ ലോക്സഭാ തിരഞ്ഞെടുപ്പില് ഇടതുമുന്നണിക്ക് ഉജ്ജ്വലവിജയം ലഭിക്കാന് കാരണമെന്നാണ് വി.എസ്. മുന്നോട്ടുവെക്കുന്ന വാദം.\nപുന്നപ്ര-വയലാര് രക്തസാക്ഷി വാരാചരണത്തിന്റെ ഭാഗമായി ആലപ്പുഴയിലെ കഞ്ഞിക്കുഴിയില് സംഘടിപ്പിച്ച യോഗത്തിലാണ് അദ്ദേഹം തന്റെ നിലപാട് ആവര്ത്തിച്ചത്. വര്ഗീയകക്ഷികളെ കൂട്ടുപിടിക്കാതെ 2004-ല് 18 ലോക്സഭാ സീറ്റ് നേടാന് കഴിഞ്ഞുവെന്നും അദ്ദേഹം പറയുന്നു.\nകോട്ടയത്ത് കേരളാ കോണ്ഗ്രസ്സിനും മലപ്പുറത്ത് മുസ്ലിം ലീഗിനും പ്രാധാന്യം കൊടുത്താണ് യു.ഡി.എഫ്. പ്രവര്ത്തിക്കുന്നതെന്നും വര്ഗീയ കക്ഷികള്ക്ക് മുന്തൂക്കം നല്കുന്ന തന്ത്രമാണ് മുഖ്യമന്ത്രി ഉമ്മന്ചാണ്ടി പിന്തുടരുന്നതെന്ന ആക്ഷേപവും വി.എസ്. ഉയര്ത്തിയിട്ടുണ്ട്.\n2004-ലെ എല്.ഡി.എഫിന്റെ തിരഞ്ഞെടുപ്പ് വിജയത്തെക്കുറിച്ച് അദ്ദേഹം പരസ്യപ്രസ്താവന നടത്തുന്നത് ഇതാദ്യമല്ല. പാര്ട്ടിക്കുള്ളിലും വി.എസ്. ഈ നിലപാട് പലതവണ പ്രഖ്യാപിച്ചിട്ടുണ്ട്. ജനശക്തി വാരികയ്ക്ക് നല്കിയ അഭിമുഖത്തില് ‘ഇടതുപക്ഷത്തിനൊപ്പം ശക്തമായി നിന്ന പാര്ട്ടികളെ ഒഴിവാക്കുകയും വര്ഗീയ ശക്തികളെ എടുക്കുകയും ചെയ്തതിന്റെ ഫലമായി തോല്വികളുണ്ടായതായി’ പറഞ്ഞിരുന്നു.\n2004-ല് 20-ല് 18 സീറ്റിലും ജയിച്ചു. അതേസമയം, വര്ഗീയശക്തികളുമായുള്ള കൂട്ടുകെട്ടും വീരേന്ദ്രകുമാറിന്റെ നേതൃത്വത്തിലുണ്ടായിരുന്ന ജനതാദളിനെ ഒഴിവാക്കിയതിന്റെയും ഫലമായി 2009-ല് അത് നാലായി ചുരുങ്ങിയെന്നും വി.എസ്. പറഞ്ഞിരുന്നു.\nഎന്നാല്, ഈ അഭിമുഖത്തിലെ പരാമര്ശങ്ങള് അദ്ദേഹം പിന്നീട് നിഷേധിച്ചു. അഭിമുഖത്തിന്റെ പേരില് അവാസ്തവമായ കാര്യങ്ങളാണ് മാധ്യമങ്ങള് പ്രചരിപ്പിക്കുന്നതെന്നും അദ്ദേഹം ആരോപിച്ചിരുന്നു. എന്നാല് ഈ അഭിമുഖത്തില് പറഞ്ഞ കാര്യങ്ങളുടെ പരോക്ഷമായ ആവര്ത്തനമാണ് കഞ്ഞിക്കുഴിയിലെ പൊതുയോഗത്തില് വി.എസ്. നടത്തിയിരിക്കുന്നതെന്നതാണ് ശ്രദ്ധേയമായ കാര്യം.\nഗീര്‍വനത്തില് സിംഹങ്ങള് കൂട്ടത്തോടെ ചത്തൊടുങ്ങുന്നു; അന്വേഷണത്തിന് ഉത്തരവിട്ട് സര്‍ക്കാര്\nസെന്‍സെക്‌സ് 1495 പോയന്റ് ഇടിഞ്ഞു; ഒടുവില് 280 പോയന്റ് നഷ്ടത്തില് ക്ലോസ് ചെയ്തു\n'കാവ്യയെ വെറുതേ വിടുക, ലേബര് റൂമിലെങ്കിലും ക്യാമറ ഒഴിവാക്കുക'


G Sudhakaran Says will not contest in Kayamkulam in Kerala Assembly Election 2021 | കായംകുളത്ത് മല്‍സരിക്കില്ല; അവിടെയുള്ളത് കാലുവാരികളെന്ന് മന്ത്രി സുധാകരന്, അമ്പലപ്പുഴ തുടര്‍ന്നേക്കും - Malayalam Oneindia\nUpdated: Sun, Jan 17, 2021, 14:20 [IST]\nആലപ്പുഴ: വരുന്ന നിയമസഭാ തിരഞ്ഞെടുപ്പില് മല്‍സര രംഗത്തുണ്ടാകുമെന്ന് സൂചന നല്‍കി മന്ത്രി ജി സുധാകരന്. കായംകുളത്ത് മല്‍സരിക്കില്ലെന്നു മന്ത്രി പറഞ്ഞു. അമ്പലപ്പുഴയില് തന്നെയാകും മന്ത്രി മല്‍സരിക്കുക. കായംകുളത്തേക്കില്ലെന്നും അവിടെയുള്ളത് കാലുവാരികളാണെന്നും മന്ത്രി പറഞ്ഞു. സ്ഥാനാര്‍ഥികളെ തീരുമാനിച്ചിട്ടില്ല. സംസ്ഥാന കമ്മിറ്റിയിലും ജില്ലാ കമ്മറ്റിയിലും ഞാനുണ്ടല്ലോ. ചര്‍ച്ചകള് തുടങ്ങിയിട്ടില്ല. നിയമസഭാ തിരഞ്ഞെടുപ്പിനുള്ള ഒരുക്കത്തിലാണ് പാര്‍ട്ടി എന്നും ജി സുധാകരന് പറഞ്ഞു.\nനിയമസഭാ തിരഞ്ഞെടുപ്പില് എല്‍ഡിഎഫ് മികച്ച വിജയം നേടും. പിണറായി വിജയന് തന്നെ മുഖ്യമന്ത്രിയാകും. എന്നാല് താന് പൊതുമരാമത്ത് വകുപ്പ് മന്ത്രിയാകുമോ എന്ന് ഉറപ്പില്ലെന്നും ജി സുധാകരന് പറഞ്ഞു. തല്ലിക്കൊന്നാലും കായംകുളത്തേക്കില്ല. അവിടെയുള്ളത് കാലുവാരികളാണ്. ആ സംസ്‌കാരം കായംകുളത്ത് ഇപ്പോഴും മാറിയിട്ടില്ല. അവര് കാലിലേക്കാണ് നോക്കുന്നത്. ഒരു കാര്യവുമില്ലാതെ അല്ലേ എന്നെ അന്ന് തോല്‍പ്പിച്ചതെന്നും മന്ത്രി പറഞ്ഞു.\nനേരത്തെ പറഞ്ഞതില് നിന്ന് വ്യത്യസ്തമായിട്ടാണ് മന്ത്രി ഇപ്പോള് പ്രതികരിക്കുന്നത്. തിരഞ്ഞെടുപ്പില് മല്‍സരിക്കാന് തനിക്ക് ആര്‍ത്തിയില്ലെന്നും സ്ഥാനാര്‍ഥിത്വം തീരുമാനിക്കേണ്ടത് പാര്‍ട്ടി നേതൃത്വമാണെന്നുമാണ് മുമ്പ് ജി സുധാകരന് പറഞ്ഞത്. മല്‍സരിക്കാന് കരുതിയിട്ടില്ല. നിലപാട് പാര്‍ട്ടിയെ അറിയിക്കുമെന്നും ജി സുധാകരന് പറഞ്ഞിരുന്നു.\ng sudhakaran kayamkulam cpm ldf kerala assembly election 2021 ജി സുധാകരന് കായംകുളം അമ്പലപ്പുഴ സിപിഎം എല്‍ഡിഎഫ് കേരള നിയമസഭാ തിരഞ്ഞെടുപ്പ് 2021 politics\nG Sudhakaran Says will not contest in Kayamkulam in Kerala Assembly Election 2021


ഉത്തര്‍പ്രദേശ് Live | ബി.ജെ.പിക്ക് വ്യക്തമായ ലീഡ്; കോണ്‍ഗ്രസ്-എസ്.പി സഖ്യം പകുതി സീറ്റുകള്‍ക്ക് പിന്നില് – Chandrika Daily\nBy ചന്ദ്രിക വെബ് ഡെസ്‌ക് Saturday March 11, 2017 02:35 am\nഉത്തര്‍പ്രദേശ് Live | ബി.ജെ.പിക്ക് വ്യക്തമായ ലീഡ്; കോണ്‍ഗ്രസ്-എസ്.പി സഖ്യം പകുതി സീറ്റുകള്‍ക്ക് പിന്നില്\nഉത്തര്‍പ്രദേശ് തെരഞ്ഞെടുപ്പ് ഫലങ്ങളുടെ ലൈവ് അപ്‌ഡേറ്റുകള് ഈ പേജിലൂടെ അറിയാം. 11.07 am ഉത്തര്‍പ്രദേശില് ബിജെപിക്ക് വ്യക്തമായ ലീഡ്. 403 സീറ്റുകളില് 304 സീറ്റുകളില് ബിജെപിക്ക് മേല്‍കൈ….\nഉത്തര്‍പ്രദേശ് തെരഞ്ഞെടുപ്പ് ഫലങ്ങളുടെ ലൈവ് അപ്‌ഡേറ്റുകള് ഈ പേജിലൂടെ അറിയാം.\nഉത്തര്‍പ്രദേശില് ബിജെപിക്ക് വ്യക്തമായ ലീഡ്. 403 സീറ്റുകളില് 304 സീറ്റുകളില് ബിജെപിക്ക് മേല്‍കൈ. എസ്പി-കോണ്‍ഗ്രസ് സഖ്യം 71 സീറ്റുകളില് മുന്നേറുന്നു. ബിഎസ്പിക്ക് 20ഉം മറ്റുള്ളവര്‍ക്ക് എട്ടും സീറ്റുകളിലാണ് ഭൂരിപക്ഷം.\nബിജെപിക്ക് 295 സീറ്റുകളില് ലീഡ്. എസ്പി കോണ്‍ഗ്രസ് സഖ്യത്തിന് 74 സീറ്റില് മുന്നേറ്റം. ബിഎസ്പിക്ക് 25 സീറ്റും മറ്റുള്ളവര്‍ക്ക് ഒമ്പത് സീറ്റും.\nഉത്തര്‍പ്രദേശില് 270 സീറ്റുകളില് ബിജെപി മുന്നിട്ടു നില്‍ക്കുന്നു. എസ്പി-കോണ്‍ഗ്രസ് കൂട്ടുക്കെട്ടിന് 72 സീറ്റാണ് സ്വന്തമാക്കാനായത്. ബിഎസ്പി 25 ഇടത്ത് ലീഡ് ചെയ്യുന്നു. മറ്റുള്ളവര്‍ക്ക് 12 സീറ്റുകളുടെ ലീഡ്.\nബിജെപിക്ക് 266 സീറ്റുകളില് മേല്‍കൈ. എസ്പി കോണ്‍ഗ്രസ് സഖ്യം 70 സീറ്റുകളില് മുന്നേറുന്നു. ബിഎസ്പിക്ക് 27 സീറ്റുകളില് ലീഡ്. മറ്റുള്ളവര്‍ക്ക് 12.\nബിജെപിക്ക് 250 സീറ്റുകളില് മുന്നേറ്റം. എസ്പി-കോണ്‍ഗ്രസ് സഖ്യത്തിന് 68 സീറ്റുകളിലും ബിഎസ്പിക്ക് 35 സീറ്റുകളിലും മറ്റുള്ളവര്‍ക്ക് 11സീറ്റുകളിലും ലീഡ്\nബിജെപിക്ക് കേവല ഭൂരിപക്ഷം. 202 സീറ്റുകളില് ബിജെപിക്ക് മുന്നേറ്റം.\nബിജെപിക്ക് 200 സീറ്റുകളില് ലീഡ്. എസ്പി കോണ്‍ഗ്രസ് സഖ്യത്തിന് 65 സീറ്റുകളില് മുന്നേറ്റം. ബിഎസ്പിക്ക് 40 സീറ്റുകളും മറ്റുള്ളവര്‍ക്ക് 12 സീറ്റുകളിലും ലീഡ്.\nബി.ജെ.പിക്ക് വ്യക്തമായ ലീഡ്; കോണ്‍ഗ്രസ് – എസ്.പി സഖ്യത്തിനേക്കാള് ഇരട്ടി ലീഡ്. ബി.എസ്.പിയുടെ പ്രകടനം ദയനീയം\n178 സീറ്റുകളിലെ ആദ്യഫലസൂചനകള് വന്നപ്പോള് ബിജെപിക്ക് 100 സീറ്റുകളില് മുന്നേറ്റം. എസ്പി-കോണ്‍ഗ്രസ് സഖ്യത്തിന് 43 സീറ്റുകളിലും ബിഎസ്പിക്ക് 26 സീറ്റുകളിലും മറ്റുള്ളവര്‍ക്ക്6സീറ്റുകളില് ലീഡ്\n100 സീറ്റുകളിലെ ആദ്യഫലസൂചനകള് വന്നപ്പോള് ബിജെപിക്ക് 57 സീറ്റുകളില് മുന്നേറ്റം. എസ്പി-കോണ്‍ഗ്രസ് സഖ്യത്തിന് 28 സീറ്റുകളിലും ബിഎസ്പിക്ക് 19 സീറ്റുകളിലും മറ്റുള്ളവര്‍ക്ക് നാലും സീറ്റുകളില് ലീഡ് ചെയ്യുന്നു.\nബിജെപിക്ക് 31 സീറ്റുകളില് മുന്നേറ്റം. എസ്പി-കോണ്‍ഗ്രസ് സഖ്യത്തിന് 20 സീറ്റുകളിലും ബിഎസ്പിക്ക് 10 സീറ്റുകളിലും ലീഡ്\n22 സീറ്റുകളില് ആദ്യഫലങ്ങള് അറിവായപ്പോള് 11 സീറ്റുകളില് ബി.ജെ.പി മുന്‍തൂക്കം. 11 ഇടത്ത് ബി.ജെ.പി, 9- ല്, കോണ്.-എസ്.പി സഖ്യവും രണ്ടിടങ്ങളില് ബി.എസ്.പിയും ലീഡ് ചെയ്യുന്നു. നഗരമേഖലകളിലെ വോട്ടുകളാണ് എണ്ണുന്നത്.\nഎസ്പി-കോണ്‍ഗ്രസ് സഖ്യത്തിന് പത്ത് സീറ്റുകളില് ലീഡ്, ബിജെപിക്ക് ഏഴിടത്തും ബിഎസ്പിക്ക് ആറിടത്തും.\nബിജെപി ആറു സീറ്റുകളിലും എസ്പി-കോണ്‍ഗ്രസ് സഖ്യം നാലു സീറ്റുകളിലും ബിഎസ്പി നാലു സീറ്റുകളിലും ലീഡ് ചെയ്യുന്നു\n്ഷംലി വെസ്റ്റ്, ഔറായ് എന്നിവിടങ്ങളില് ബി.ജെ.പി ലീഡ്. ഗുന്‍മൗറില് എസ്.പി ലീഡ്.\nഉത്തര്‍പ്രദേശില് ആദ്യ ഫല സൂചന വന്നപ്പോള് ഇഞ്ചോടിഞ്ച് പോരാട്ടം. കോണ്‍ഗ്രസ്-എസ്പി സഖ്യവും ബിജെപിയും ബിഎസ്പിയും ഓരോ സീറ്റുകള് സ്വന്തമാക്കി.\nലഖ്‌നൗ: ആശങ്കയോടെയും പ്രതീക്ഷയോടെയുമാണ് ഉത്തര് പ്രദേശില് രാഷ്ട്രീയ പാര്‍ട്ടികള് തെരഞ്ഞെടുപ്പ് ഫലം പ്രതീക്ഷിച്ചിരിക്കുന്നത്. കോണ്‍ഗ്രസുമായുള്ള സഖ്യത്തിലൂടെ ഭരണം നിലനിര്‍ത്താമെന്ന് സമാജ്‌വാദി പാര്‍ട്ടി കണക്കുകൂട്ടുമ്പോള് 2014-ലെ മോദി തരംഗം ഇത്തവണയും ആവര്‍ത്തിക്കുമെന്ന പ്രതീക്ഷയിലാണ് ബി.ജെ.പി. മുന്‍നിര ബഹളങ്ങളില് നിന്നൊഴിഞ്ഞു നില്‍ക്കുന്ന ബി.എസ്.പിയാവട്ടെ, എല്ലാവരെയും ഞെട്ടിച്ച് കരുത്തുകാട്ടാമെന്ന പ്രതീക്ഷയിലും.\nഎക്‌സിറ്റ് പോള് ഫലങ്ങളില് ബി.ജെ.പി ഏറ്റവും വലിയ ഒറ്റ കക്ഷിയാവുമെന്നാണ് പ്രവചനം. എന്നാല്, ഇതെത്രമാത്രം ശരിയാകുമെന്ന് വോട്ടെണ്ണി തുടങ്ങുമ്പോള് മാത്രമേ അറിയാനാവൂ. അര മണിക്കൂറിനകം വോട്ടെണ്ണി തുടങ്ങും. 11 മണിയോടെ ചിത്രം വ്യക്തമാവും.\nCategories: Culture, Video Stories Tags: election, up


ഇന്ത്യയില് നിന്നുള്ള ആദ്യ ഹജ്ജ് സംഘം ആഗസ്റ്റ് നാലിന് മദീനയില്\n14 May, 2017 at 02:07 PM\nഡല്‍ഹിയില് നിന്നുള്ള തീര്‍ഥാടകരാണ് ഇത്തവണയും ആദ്യമായി പുണ്യഭൂമിയിലെത്തുക. മുന്നൂറ്റി നാല്‍പത് തീര്‍ഥാടകരുമായുള്ള എയര് ഇന്ത്യ വിമാനം രാവിലെ ഒന്പത് മണിക്ക് മദീന വിമാനത്താവളത്തിലെത്തും.\nഇന്ത്യയില് നിന്നുള്ള ആദ്യ ഹജ്ജ് സംഘം ആഗസ്റ്റ് നാലിന് മദീനയിലെത്തും. രണ്ടായിരത്തി ഒരുനൂറ്റി പത്ത് തീര്‍ഥടകരാണ് ആദ്യ ദിനം അമീര് മുഹമ്മദ് ബിന് അബ്ദുല് അസീസ് അന്താരാഷ്ട്ര വിമാനത്താവളത്തിലെത്തുക. ജിദ്ദ വഴിയുള്ള തീര്‍ഥാടകരുടെ വരവ് പതിനൊന്ന് മുതലാണ് ആരംഭിക്കുക.\nഡല്‍ഹിയില് നിന്നുള്ള തീര്‍ഥാടകരാണ് ഇത്തവണയും ആദ്യമായി പുണ്യഭൂമിയിലെത്തുക. മുന്നൂറ്റി നാല്‍പത് തീര്‍ഥാടകരുമായുള്ള എയര് ഇന്ത്യ വിമാനം രാവിലെ ഒമ്പത് മണിക്ക് മദീന വിമാനത്താവളത്തിലെത്തും. ആദ്യ സംഘത്തെ ഇന്ത്യന് അംബാസഡര് അഹമ്മദ് ജാവേദ് കോണ്‍സുല് ജനറല് മുഹമ്മദ് നൂര് റഹ്മാന് ശൈഖ് എന്നിവരുടെ നേതൃത്വത്തില് വിമാനത്താവളത്തിനകത്ത് സ്വീകരിക്കും. മസ്ജിദുന്നബവിക്ക് സമീപം മര്‍ക്കസിയ്യയില് അല് മുക്ത്താറ ഇന്റര്‍നാഷണല് ഹോട്ടലിലാണ് താമസമൊരുക്കിയത്. എട്ട് ദിവസമാണ് തീര്‍ഥാടകര് മദീനയില് താമസിക്കുക. ശേഷം ബസ് മാര്‍ഗം ഇവര് മക്കയിലേക്ക് പോകും. മംഗലാപുരം, ഗയ, ഗുവാഹട്ടി, വാരണാസി എന്നിവിടങ്ങളില് നിന്നുള്ള തീര്‍ഥാടകരും ആദ്യ ദിനം മദീനയിലെത്തും. എയര് ഇന്ത്യക്ക് പുറമെ സ്പൈസ് ജെറ്റ്, സൌദി എയര്‍ലൈന്‍സ്, നാസ് എയര് എന്നീ വിമാന കന്പനികളാണ് തീര്‍ഥാടകര്‍ക്കായി സര്‍വീസ് നടത്തുക. സ്പൈസ് ജെറ്റ് ആദ്യമായാണ് ഹജ്ജ് സര്‍വീസ് നടത്തുന്നത്.\nതീർഥാടകരുടെ താമസം അടക്കമുള്ളസംവയുടെ ഒരുക്കങ്ങൾ അവസാന ഘട്ടത്തിലാണ്.ഡോക്ടർമാർ ഉൾപ്പടെ ഇന്ത്യയിൽ നിന്ന് ഡെപ്യൂട്ടേഷനിൽ വരുന്ന ജീവനക്കാർ തിങ്കളാഴ്ച മദീനയിലെത്തും. ജിദ്ദ , മദീന വിമാനത്താളങ്ങൾ വഴി ഒരു ലക്ഷത്തി ഇരുപത് തീർഥാടകരാണ് ഇത്തവണ കേന്ദ്ര ഹജ്ജ് കമ്മിറ്റിക്ക് കീഴിൽ ഹജ്ജിനെത്തുക.


KAMAL VARADOOR: KING ZAHEER\nകടുവകള് സിംഹങ്ങളെ വീഴ്‌ത്തി\nമിര്‍പ്പൂര്: ഓള്‍റൗണ്ടര് ഷാക്കിബ് അല് ഹസന്റെ മികവില് ശ്രീലങ്കയെ അഞ്ച് വിക്കറ്റിന് പരാജയപ്പെടുത്തി ആതിഥേയരായ ബംഗ്ലാദേശ് ത്രിരാഷ്‌ട്ര കപ്പ്‌് ക്രിക്കറ്റിന്റെ ഫൈനല് ഉറപ്പാക്കി. പ്രതികൂല കാലാവസ്ഥ മൂലം 31 ഓവറാക്കി ചുരുക്കിയ മല്‍സരത്തില് ആദ്യം ബാറ്റ് ചെയ്‌ത ലങ്ക 147 റണ്‍സാണ് നേടിയത്. മറുപടിയില് 69 പന്തില് നിന്ന് 92 റണ്‍സ് നേടിയ ഷാക്കിബ് നാട്ടുകാരുടെ പിന്തുണയില് വിജയമുറപ്പിച്ചു. ബോണസ് പോയന്റോടെ വിജയിച്ചതിനാല് ചാമ്പ്യന്‍ഷിപ്പിലെ മൂന്നാം ടീമായ സിംബാബ്‌വെയെ പിറകിലാക്കാനും ബംഗ്ലാദേശിനായി. നാളെ നടക്കുന്ന ഫൈനലില് ആതിഥേയരും ലങ്കയും ഏറ്റുമുട്ടും.\nഫൈനലിലെത്താന് വിജയം അത്യാവശ്യമായിരുന്ന ആതിഥേയര് രാവിലെ മുതല് മികച്ച പ്രകടനമാണ് നട\nത്തിയത്. വൈസ് ക്യാപ്‌റ്റന് മഷ്‌റഫെ മൊര്‍ത്തസയുടെയും പുതിയ പന്തെടുത്ത കന്നിക്കാരന് റൂബല് ഹുസൈന്റെയും തകര്‍പ്പന് ബൗളിംഗില് ലങ്കന് ബാറ്റിംഗ് നിര ചൂളി. 54 റണ്‍സെടുത്ത വെറ്ററന് സനത് ജയസൂര്യക്ക് മാത്രമാണ് പിടിച്ചുനില്‍ക്കാനായത്. റൂബല് 33 റണ്‍സ് വഴങ്ങി നാല് വിക്കറ്റ് നേടിയപ്പോള് മൊര്‍ത്തസ 25 റണ്‍സിന് മൂന്ന് പേരെ തിരിച്ചയച്ചു. തുടര്‍ന്ന് ബാറ്റേന്തിയ കടുവകള്‍ക്ക് തുടക്കത്തില് തന്നെ പിഴച്ചിരുന്നു. ആദ്യ ഓവറില് തന്നെ ജുനൈദ് സിദ്ദിഖ് റണ്ണൗട്ടായി. നാലാം ഓവറില് മുഷ്‌ഫിഖുര് റഹീമും തമീം ഇഖ്‌ബാലും പുറത്തായി. ബംഗ്ലാദേശ് പതിവ് തകര്‍ച്ച ആവര്‍ത്തിക്കുമെന്ന ഘട്ടത്തില് ക്രിസിലെത്തിയ നായകന് അഷറഫുലും ഷാക്കിബും ചേര്‍ന്ന് രക്ഷാ പ്രവര്‍ത്തനം നടത്തി. 91 റണ്‍സാണ് അതിവേഗതയില് ഈ കൂട്ടുകെട്ട് സ്വന്തമാക്കിയത്. ഷാക്കിബ് ബൗളര്‍മാരെ ബഹുമാനിക്കാതെ തട്ടുതകര്‍പ്പന് ഷോട്ടുകളുമായി കളം നിറഞ്ഞപ്പോള് നായകന് ആക്രമണത്തിന് മുതിരാതെ നിശബ്ദനായി. 45 പന്തില് നിന്ന് അര്‍ദ്ധശതകം നേടിയ ഷാക്കിബ് ആറ് ബൗണ്ടറികളും ഒരു സിക്‌സറും ഇതിനിടെ പായിച്ചിരുന്നു. ഈ കൂട്ടുകെട്ട് സെഞ്ച്വറിക്ക് അരികിലെത്തിയപ്പോള് ജയസൂര്യയുടെ മികച്ച ക്യാച്ചില് അഷറഫുല് പുറത്തായി. ഇത് കാര്യമാക്കാതെ കളിച്ച ഷാക്കിബ് ടീമിന്റെ വിജയമുറപ്പിച്ചു. ഏകദിന ക്രിക്കറ്റില് ലങ്കക്കെതിരെ ബംഗ്ലാദേശ് സ്വന്തമാക്കുന്ന രണ്ടാമത്തെ വിജയമാണിത്. നേരത്തെ 64 പന്തില് നിന്നായിരുന്നു ജയസൂര്യയുടെ അര്‍ദ്ധസെഞ്ച്വറി.\nഹൈദരാബാദ്: ലാല് ബഹാദൂര് ശാസ്‌ത്രി സ്‌റ്റേഡിയത്തില് എന്തെങ്കിലും അല്‍ഭുതം സംഭവിക്കുമെന്ന പ്രാര്‍ത്ഥനയിലാണ് ഉത്തര് പ്രദേശ്. അല്‍ഭുതങ്ങള് സംഭവിക്കുന്നില്ലെങ്കില് മുപ്പത്തിയെട്ടാം തവണയും മുംബൈ രഞ്‌ജി ട്രോഫിയില് മുത്തമിടും. മൂന്നാം ദിവസത്തെ കളിയില് കളം നിറഞ്ഞ സഹീര്‍ഖാന് മുന്നില് യു.പി തകര്‍ന്നപ്പോള് മുംബൈക്ക് ലഭിച്ചത് 157 റണ്‍സിന്റെ ഒന്നാം ഇന്നിംഗ്‌സ് ലീഡ്. മല്‍സരം ഇന്ന് അവസാനിക്കുമെന്നിരിക്കെ ഈ ലിഡിന്റെ പിന്‍ബലത്തില് മുംബൈക്ക് ജേതാക്കളാവാനാവും. മുംബൈയുടെ ഒന്നാം ഇന്നിംഗ്‌സ് സ്‌ക്കോറായ 402 റണ്‍സിനെതിരെ 245 റണ്‍സാണ് യു.പി ഒന്നാം ഇന്നിംഗ്‌സില് നേടിയത്. 99 റണ്‍സ് നേടിയ രവികാന്ത് ശുക്ല മാത്രമാണ് പിടിച്ചുനിന്നത്. ആദ്യ സെഷനില് പൊരുതിയ യു.പി നാല് വിക്കറ്റ് നഷ്ടത്തില് 214 റണ്‍സ് എന്ന നിലയിലായിരുന്നു. അവിടെ നിന്നുമാണ് സഹീര് മിന്നലാട്ടം നടത്തിയത്.\n54 റണ്‍സ് മാത്രം നല്‍കി സഹീര് ഏഴ് വിക്കറ്റാണ് നേടിയത്. രഞ്‌ജി ട്രോഫിയില് അദ്ദേഹത്തിന്റെ ഏറ്റവും മികച്ച പ്രകടനമാണിത്. കഴിഞ്ഞ വര്‍ഷവും സഹീറിന്റെ മികവിലാണ് മുംബൈ ആഭ്യന്തര ക്രിക്കറ്റ് കിരീടത്തില് മുത്തമിട്ടത്. അന്ന് ബംഗാളായിരുന്നു എതിരാളികള്. സഹീറിന്റെ അഞ്ച് വിക്കറ്റ് നേട്ടത്തില് വംഗനാട്ടുകാര് തകര്‍ന്നത് പോലെ ഇവിടെ യു.പിക്കാരും വെള്ളം കുടിക്കുകയാണ്. രഞ്‌ജി ട്രോഫിയില് മുംബൈക്കായി സഹീര് കളിക്കുന്ന മൂന്നാമത് മല്‍സരം മാത്രമാണിത്. തുടക്കത്തില് ബറോഡക്കായിരുന്നു അദ്ദേഹം കളിച്ചത്. അതിന് ശേഷമാണ് മുംബൈ സംഘത്തില് അംഗമായത്. പക്ഷേ രാജ്യാന്തര ക്രിക്കറ്റിലെ തിരക്കു കാരണം ആഭ്യന്തര ക്രിക്കറ്റിലേക്ക് വരാനായില്ല.\nഇന്നലെ പുതിയ പന്തിലെ തന്റെ രണ്ടാം സ്‌പെല്ലില് 20 റണ്‍സ് മാത്രം നല്‍കിയാണ് അദ്ദേഹം അഞ്ച് വിക്കറ്റ് നേടിയത്. റിവേഴ്‌സ് സ്വിംഗിന്റെ ഉസ്‌താദായി മാറിയ ഇന്ത്യന് താരം വാലറ്റക്കാരെ ഒന്നിന് പിറകെ ഒന്നായി കൂടാരം കയറ്റുകയായിരുന്നു. രാവിലെ സഹീറിന്റെ സ്‌പെല് മനോഹരമായിരുന്നുവെങ്കിലും വിക്കറ്റ് ലഭിച്ചിരുന്നില്ല. ശുക്ലയും പര്‍വീന്ദറും ബൗളറെ ബഹുമാനിച്ചാണ് കളിച്ചത്. സെഞ്ച്വറിക്ക് തൊട്ടരികില് ശുക്ല അമ്പയറുടെ തെറ്റായ തീരുമാനത്തില് പുറത്തായതാണ് ടീമിന് തിരിച്ചടിയായത്. ബാക്കി ദൗത്യം സഹീര് പൂര്‍ത്തിയാക്കി.\nക്യാപ്‌റ്റന് മുഹമ്മദ് കൈഫ്, സുരേഷ് റൈന എന്നിവരായിരുന്നു യു.പിയുടെ പ്രധാന പ്രതീക്ഷകള്. റൈന രണ്ടാം ദിവസം നേരിട്ട ആദ്യ പന്തില് തന്നെ റണ്ണൗട്ടായിരുന്നു. കൈഫാവട്ടെ പൊരുതി നിന്ന് അവസാനത്തില് മടങ്ങി. ആദ്യ ഇന്നിംഗ്‌സിലെ ഫീല്‍ഡിംഗ് പിഴവുകളാണ് അന്തിമ ഫലത്തില് യു.പിയെ ചതിച്ചിരിക്കുന്നത്. സച്ചിന് ടെണ്ടുല്‍ക്കര് ഉള്‍പ്പെടെ മുംബൈ നിരയിലെ ആദ്യ നാല് വിക്കറ്റുകള് പെട്ടെന്ന് സ്വന്തമാക്കിയ യു.പി രോഹിത് ശര്‍മ്മക്കും അഭിഷേക് നായര്‍ക്കും രണ്ട് തവണ നല്‍കിയ ലൈഫാണ് മുംബൈയെ തുണച്ചത്. രോഹിത് സെഞ്ച്വറി സ്വന്തമാക്കിയപ്പോള് നായര് 99 റണ്‍സ് നേടിയിരുന്നു.\nഇന്നലെ കളി നിര്‍ത്തുമ്പോള് രണ്ടാം ഇന്നിംഗ്‌സ് ആരംഭിച്ച മുംബൈ വിക്കറ്റ് നഷ്ടമാവാതെ 130 റണ്‍സ് നേടിയിട്ടുണ്ട്. 74 റണ്‍സുമായി ക്യാപ്‌റ്റന് വസീം ജാഫറും 53 റണ്‍സുമായി സാമന്തുമാണ് ക്രീസില്.\nരാജ്യാന്തര ക്രിക്കറ്റില് നിന്നും വിരമിച്ച മാത്യൂ ഹെയ്‌ഡനെക്കുറിച്ച് ഏഴ് വര്‍ഷം അദ്ദേഹത്തിന്റെ ഓപ്പണിംഗ് പങ്കാളിയായിരുന്ന ജസ്റ്റിന് ലാംഗര് എഴുതുന്നു\nഇന്നലെ (റിട്ടയര്‍മെന്റ് ദിവസം) രാവിലെ 6.30ന് അവന് ഫോണില് വിളിച്ചു. ബാഗീ ഗ്രീന് ക്യാപ്പ് അഴിച്ചുവെക്കാന് സമയമായോ എന്ന അന്വേഷണമായിരുന്നു ഫോണില്. സമയമായിരിക്കുന്നു എന്ന മറുപടിയാണ് ഞാന് നല്‍കിയത്.\nഓസ്‌ട്രേലിയ ദര്‍ശിച്ച ഏറ്റവും മികച്ച ഓപ്പണര്‍മാരില് ഒരാളായിരുന്നു മാറ്റി. ആ കാര്യത്തില് സംശയമില്ല. കണക്കുകള് പ്രകാരം മാറ്റിയാണ് ഓപ്പണര് എന്ന നിലയില് ഓസ്‌ട്രേലിയക്കായി ഏറ്റവുമധികം റണ്‍സ് നേടിയത്. ഓസ്‌ട്രേലിയ ക്രിക്കറ്റ്‌് ലോകത്തിലെ അജയ്യരായി ദീര്‍ഘകാലം നിലനിന്നതിന്റെ പ്രധാന കാരണക്കാരില് ഒരാള് മാറ്റിയായിരുന്നു. ഏഴ് വര്‍ഷത്തോളം ടീമിന്റെ ഓപ്പണര്‍മാര് ഞങ്ങളായിരുന്നു. പരസ്‌പരം ബഹുമാനിച്ചും ആശയങ്ങള് കൈമാറിയും സ്‌നേഹം പങ്കിട്ടും ടീമിന്റെ യഥാര്‍ത്ഥ തുടക്കക്കാരാവാന് ഞങ്ങള്‍ക്കായി.\nഅവനെക്കുറിച്ചോര്‍ക്കുമ്പോള് പലതും എഴുതാനുണ്ട്. കഴിഞ്ഞ ആഷസ് പരമ്പരയിലെ സിഡ്‌നി ടെസ്റ്റായിരുന്നു എന്റെ അവസാന ഇന്നിംഗ്‌സ്. ആദ്യ നാല് ടെസ്‌റ്റിലും ഞങ്ങളാണ് ജയിച്ചത്. സിഡ്‌നിയില് ജയിച്ചാല് 5-0 ത്തിന് ആഷസ് സ്വന്തമാക്കാം. മല്‍സരത്തില് ഓസ്‌ട്രേലിയക്ക് ജയിക്കാന് ഏഴ് റണ്‍സ് മാത്രം ആവശ്യമായ ഘട്ടത്തില് മാറ്റി എന്റെ അരികിലെത്തി. സ്‌നേഹത്തോടെ ചോദിച്ചു-ഞാന് എന്താണ് ചെയ്യേണ്ടത്, നിനക്ക് പറയാം-ഇതായിരുന്നു അവന്റെ വാക്കുകള്.\nചിരിച്ചു കൊണ്ട് ഞാന് സത്യം പറഞ്ഞു-അവസാന ഇന്നിംഗ്‌സിന്റെ ടെന്‍ഷന് എനിക്കുണ്ട്. നീ എത്രയും പെട്ടെന്ന് മല്‍സരം അവസാനിപ്പിക്കണം. ഒരു സിക്‌സര് നീ അടിച്ചാല് നമുക്ക് ഒരുമിച്ച് പവിലിയനിലേക്ക് മടങ്ങാം. ഇത്രയും ഞാന് പറഞ്ഞപ്പോള് അവന് ചിരിച്ചു കൊണ്ട് ബാറ്റിംഗ് എന്‍ഡിലേക്ക് പോയി. സാജിദ് മഹമൂദായിരുന്നു ബൗളര്. ക്രിസ് വിട്ടിറങ്ങി മാറ്റി മഹമൂദിന്റെ പന്ത് ഗ്യാലറിയില് എത്തിച്ചു. അടുത്ത പന്തിനെ അതിര്‍ത്തി കടത്തി ടീമിന്റെ വിജയമുറപ്പിച്ച മാറ്റി എനിക്ക് രാജകീയ യാത്രയയപ്പാണ് സമ്മാനിച്ചത്.\nഞങ്ങള് കളിച്ച ഏഴ് വര്‍ഷത്തിലും എനിക്ക് 100 ശതമാനം വിശ്വാസമായിരുന്നു മാറ്റിയെ. അവസാന ഇന്നിംഗ്‌സിലെ ആ പ്രകടനം മാത്രം മതി ഞങ്ങളുടെ വിശ്വാസ്യത തെളിയിക്കാന്. മാറ്റി ക്രീസില് നില്‍ക്കുമ്പോള് തന്നെ എതിരാളികള് വിറക്കും. അത്ര മാത്രമുണ്ട് അവന്റെ പ്രസന്‍സ്.\nഅല്‍പ്പം വര്‍ഷം മുമ്പ് ഓസ്‌ട്രേലിയന് ടീം ദക്ഷിണാഫ്രിക്കയില് പര്യടനം നടത്തുമ്പോള് ഡര്‍ബന് ടെസ്‌റ്റില് മാറ്റി സെഞ്ച്വറി സ്വന്തമാക്കി. മൈതാനത്ത് നിന്നും അന്ന് തിരിച്ച് ഞങ്ങള് ഹോട്ടലിലെത്തിയപ്പോള് അവന് ടവലുമായി പൂളിലേക്ക് ചാടി. കൂറെ സമയം കഴിഞ്ഞ നനഞ്ഞുകൊണ്ട് എന്റെ മുറിയിലെത്തി-ടെസ്റ്റ് ക്രിക്കറ്റില് താന് നേടിയ ഏറ്റവും മികച്ച സെഞ്ച്വറിയായിരുന്നു അതെന്നും അതിന്റെ ആഘോഷമാണ് പൂളില് നടത്തിയതെന്നുമായിരുന്നു വീശദീകരണം. മീന് പിടുത്തവും പാചകവുമായിരുന്നു മാറ്റിക്ക് വളരെ ഇഷ്ടം.\nക്രിക്കറ്റില് നിന്ന് വിരമിച്ചതിനേക്കാള് എനിക്ക് വേദന തോന്നിയത് അവനോടൊപ്പം ഒരുമിച്ച് ഇറങ്ങാന് കഴിയില്ലല്ലോ എന്നോര്‍ത്തായിരുന്നു. മാറ്റി വിരമിക്കുമ്പോള് ക്രിക്കറ്റിന് മാത്രമല്ല ഓസ്‌ട്രേലിയക്കും ഓസീസ് താരങ്ങള്‍ക്കും അത് വലിയ നഷ്ടമാണ്. കാരണം ഡ്രസ്സിംഗ് റൂമിലെ മാറ്റിയുടെ സാന്നിദ്ധ്യം ഓസ്‌ട്രേലിയക്ക് സമ്മാനിച്ചത് ആത്മവിശ്വാസമായിരുന്നു.\nമെല്‍ബണ്: ഓസ്‌ട്രേലിയന് ക്രിക്കറ്റില് ഇപ്പോള് സംസാരവിഷയം മാത്യൂ ഹെയ്‌ഡന്റെ പെട്ടെന്നുള്ള റിട്ടയര്‍മെന്റ് പ്രഖ്യാപനമല്ല-ഹെയ്‌ഡന്റെ പകരക്കാരനായി ഓപ്പണറുടെ സ്ഥാനത്തേക്ക് വരുന്ന തട്ടുപൊളിപ്പന് ബാറ്റ്‌സ്‌മാന് ഡേവിഡ് വാര്‍ണറെക്കുറിച്ചാണ്.....ദക്ഷിണാഫ്രിക്കക്കെതിരെ നടന്ന രണ്ട് 20-20 മല്‍സരങ്ങളിലൂടെ മാത്രം ക്രിക്കറ്റ് ലോകത്തിന് പരിചയമുളള വാര്‍ണറെ അടുത്ത ഹെയ്‌ഡനായാണ് ഓസ്‌ട്രേലിയന് മാധ്യമങ്ങള് വിശേഷിപ്പിക്കുന്നത്. മെല്‍ബണ് ക്രിക്കറ്റ് ഗ്രൗണ്ടില് നടന്ന ആദ്യ 20-20 മല്‍സരത്തിലായിരുന്നു വാര്‍ണറുടെ മിന്നല് പ്രകടനം. 43 പന്തില് നിന്ന് 89 റണ്‍സ് നേടി അദ്ദേഹം ദക്ഷിണാഫ്രിക്കയെ നിഷ്‌പ്രഭമാക്കി. സിക്‌സറുകളും ബൗണ്ടറികളും നിറഞ്ഞ ആ ഇന്നിംഗ്‌സില് ശിക്ഷിക്കപ്പെട്ടത് ഡാലെ സ്‌റ്റെന്, മക്കായ എന്‍ടിനി, ആബെ മോര്‍ക്കല് തുടങ്ങിയവരായിരുന്നു. എന്നാല് എം.സി.ജിയിലെ മാജിക് ആവര്‍ത്തിക്കാന് ബ്രിസ്‌ബെനില് വാര്‍ണര്‍ക്ക് കഴിഞ്ഞില്ല. 12 പന്തില്7റണ്‍സ് നേടിയ വാര്‍ണറെ സ്റ്റെന് പുറത്താക്കി.\nനാളെ ത്രിരാഷ്‌്‌ട്ര ഏകദിന പരമ്പര ആരംഭിക്കാനിരിക്കെ ഓസീസ് ക്യാമ്പില് യഥാര്‍ത്ഥ സൂപ്പര് താരം ഒരു ഫസ്റ്റ് ക്ലാസ് മല്‍സരം പോലും കളിക്കാതെ ദേശീയ ടീമിലെത്തിയ വാര്‍ണറാണ്. പെട്ടെന്നുളള പ്രശ്‌സ്‌തിയില് കരിയര് നശിപ്പിക്കരുതെന്നാണ് സീനിയര് താരങ്ങള് വാര്‍ണറെ ഉപദേശിക്കുന്നത്. ആദ്യ ഇന്നിംഗ്‌സ് ഗംഭീരമായിരുന്നു. അതിന്റെ പേരില് ലഭിക്കുന്ന പ്രശ്‌സ്‌തിയില് സ്വയം മറക്കരുതെന്നാണ് ടീമിന്റെ വൈസ് ക്യാപ്‌റ്റനായ മൈക് ഹസിയുടെ ഉപദേശം. ഒരു മല്‍സരത്തിലെ പ്രകടനത്തിലൂടെ ക്രിക്കറ്റ് ലോകം കീഴടക്കാമെന്ന ധാരണ വാര്‍ണര്‍ക്കില്ലെന്നാണ് അദ്ദേഹത്തിന്റെ സ്വഭാവത്തില് നിന്നും വ്യക്തമാവുന്നതെന്നും ഹസി അഭിപ്രായപ്പെട്ടു. അവന് കാര്യങ്ങളറിയാം. ആരാധകര് അവന്റെ ചുമലില് പ്രതീക്ഷയുടെ ഭാരം കയറ്റാതിരുന്നാല് മതി. നാളെ നടക്കുന്ന ആദ്യ മല്‍സരത്തില് മൈക്കല് ക്ലാര്‍ക്കിന് കളിക്കാന് കഴിയാത്തപക്ഷം ആദ്യ ഇലവനില് വാര്‍ണര്‍ക്ക് സ്ഥാനമുറപ്പാണെന്നും ഹസി സൂചിപ്പിച്ചു.\nകക്കയെ വീഴ്‌ത്താന് സിറ്റി\nലണ്ടന്: ഏ.സി മിലാന്റെ തുരുപ്പുചീട്ടായ മുന് നിരക്കാരന് കക്കയെ വീഴ്‌്‌ത്താന് മാഞ്ചസ്റ്റര്‍സിറ്റി. 100 ദശലക്ഷം ഡോളറാണ് മാഞ്ചസ്‌റ്റര് സിറ്റി കക്കക്കായി ഏ.സി മിലാന് വാഗ്‌ദാനം ചെയ്‌തിരിക്കുന്ന തുക. എന്നാല് മിലാന് വിട്ടുപോവാന് തനിക്ക് താല്‍പ്പര്യമില്ലെന്ന കക്കയുടെ പരാമര്‍ശം ഇംഗ്ലീഷ് പ്രീമിയര് ലീഗ് ക്ലബിന് തിരിച്ചടിയാണ്. മിലാനില് തുടരാനും ആ ടീമിന്റെ നായകനായി ഒരു കാലത്ത് മാറാനുമാണ് താല്‍പ്പര്യമെന്ന് 26 കാരനായ കക്ക പറഞ്ഞു. റയല് മാഡ്രിഡില് നിന്നും റോബിഞ്ഞോയെ റാഞ്ചിയ സിറ്റിക്ക് അതേ കരുത്തുളള താരത്തിന്റെ സാന്നിദ്ധ്യം അത്യാവശ്യമാണ്. ഈ ലക്ഷ്യത്തിലാണ് അവര് കരുനീക്കം നടത്തുന്നത്.\nആസിഫ് കണക്ക് തീര്‍ക്കുന്നു\nന്യൂഡല്‍ഹി: ഇന്ത്യന് പ്രീമിയര് ലീഗ് ക്രിക്കറ്റില് ഡല്‍ഹി ഡെയര്‍ഡെവിള്‍സിനായി കളിച്ച പാക്കിസ്‌താന് സീമര് മുഹമ്മദ് ആസിഫ് ഇന്ന് ഇവിടെയെത്തും. ഡോപ്പിംഗ് വിവാദത്തില് കുടുങ്ങിയ ആസിഫിന് ഐ.പി.എല് രണ്ടാം സീസണില് ഡെയര്‍ഡെവിള്‍സിനായി കളിക്കാന് കഴിയുന്ന കാര്യം സംശയമാണ്. ആദ്യ ഐ.പി.എല് സീസണിന് ശേഷം ഇവിടെ നിന്നും മടങ്ങിയ വഴിക്കാണ് ആസിഫിനെ കറുപ്പു സഹിതം ദുബായ് വിമാനത്താവളത്തില് നിന്നും പിടിച്ചത്. ഡല്‍ഹിയിലെത്തുന്നത് സാമ്പത്തിക ഇടപാടുകള് തീര്‍ക്കാനാണെന്ന് ആസിഫ് വ്യക്തമാക്കിയിട്ടുണ്ട്. ഡല്‍ഹിക്കായി ആദ്യ ഐ.പി.എല് സീസണില് എട്ട് കളികളില് നിന്ന് എട്ട് വിക്കറ്റാണ് ആസിഫ് നേടിയത്. ഗ്ലെന് മക്‌ഗ്രാത്ത്, പര്‍വേസ് മഹറൂഫ് എന്നിവര്‍ക്കൊപ്പം പന്തെറിഞ്ഞിട്ടും ആസിഫിന് ടീമിന്റെ പ്രതീക്ഷ കാക്കാന് കഴിഞ്ഞില്ല. നിലവില് പാക്കിസ്‌താന് ക്രിക്കറ്റുമായി ആസിഫിന് ബന്ധമില്ല. ഉത്തേജക വിവാദത്തില് പ്രതിയായതിനെ തുര്‍ന്ന് സെന്‍ട്രല് കോണ്‍ട്രാക്ട് ആസിഫിന് നല്‍കിയിട്ടില്ല.\nPosted by KAMALVARADOOR at 8:19 AM


Indian railway's updated tatkal charges | ഇന്ത്യന് റെയില്‍വേയുടെ 2019ലെ തത്കാല് ടിക്കറ്റ് ബുക്കിംഗ് നിരക്കുകള്: നിങ്ങളറിയേണ്ടത് - Malayalam Oneindia\nUpdated: Wed, Mar 13, 2019, 13:22 [IST]\nദില്ലി: ഇന്ത്യന് റെയില്‍വേ കാറ്ററിങ് ആന്‍ഡ് ടൂറിസം കോര്‍പറേഷന് (ഐ.ആര്.സി.ടി.സി.) വഴി തത്കാല് ടിക്കറ്റ് ബുക്ക് ചെയ്യുന്നതിനുള്ള സൗകര്യം ലഭ്യമാണ്. ഐആര്‍സിടിസി വെബ്‌സൈറ്റ്, www.irctc.co.in, ഇന്ത്യന് റയില്‍വേ കൗണ്ടറുകള് എന്നിവയിലൂടെ തത്ക്കാല് ടിക്കറ്റുകള് തലേ ദിവസം ബുക്ക് ചെയ്യാം. ഹോളി ആഘോഷം അടുത്തതിനാല് നിരവധി ആളുകള് സ്വന്തം നാടുകളിലേക്ക് യാത്ര ചെയ്യാന് സാധ്യതയുണ്ട്. അതിനാല് വരും ദിവസങ്ങളില് തത്കാല് ടിക്കറ്റിന്റെ ലഭ്യത കുറയും.\nതത്കാല് ടിക്കറ്റ് ബുക്കിംഗിന്റെ മുന്‍കൂര് റിസര്‍വേഷന് കാലാവധി (ആര്‍ആര്‍പി) ട്രെയിന് യാത്ര ആരംഭിക്കുന്ന സ്റ്റേഷനില് നിന്ന് പുറപ്പെടുന്ന ദിവസമനുസരിച്ച് ഒരു ദിവസമോ രണ്ട് ദിവസമോ മുന്‍പ് ആകാം. അതായത് ട്രെയിന് പുറപ്പെടുന്നതിന്റെ തലേ ദിവസം യാത്രക്കാര്‍ക്ക് തത്കാല് ടിക്കറ്റുകള് എടുക്കാവുന്നതാണ്. എസി ക്ലാസ് (2 എ,3എ, സിസി,3എ) ടിക്കറ്റുകളുടെ തത്കാല് വിന്‍ഡോ 10 മണിക്കും നോണ് എസി ക്ലാസുകളില് (എസ്.എല്, എഫ്.സി,2എസ്) 11 മണിക്കുമാണ് തത്കാല് വിന്‍ഡോ തുറക്കുന്നത്.\nIRCTC തത്കാല് ടിക്കറ്റ് ബുക്കിംഗ് നിയമങ്ങള്\n1 ഐആര്‍സിടിസി തത്കാല് ടിക്കറ്റുകള് പി എന്‍എന്‍ആര് അനുസരിച്ച് പരമാവധി നാല് യാത്രക്കാര്‍ക്ക് ബുക്ക് ചെയ്യാം.\n2 തത്കാല് ട്രെയിന് ടിക്കറ്റുകള്‍ക്കൊപ്പം ലേഡിസ്, ജനറല് ക്വോട്ടയും എസി, എക്‌സിക്യൂട്ടീവ് ക്ലാസ് എന്നിവയ്ക്കായി ബുക്കുചെയ്യാന് ഇന്ത്യന് റെയില്‍വേ അനുവദിക്കുന്നില്ല. കൂടാതെ തത്കാല് ബുക്കിംഗില് യാതൊരു ഇളവും അനുവദനീയമല്ല.\n3 തത്കാല് ടിക്കറ്റ് ബുക്കിംഗിനായി ഒരു നിശ്ചിത ചാര്‍ജും ഐആര്‍സിടിസി ഈടാക്കുന്നു. അതായത് സെക്കന്റ് ക്ലാസ് ടിക്കറ്റിന്റെ അടിസ്ഥാന നിരക്കില് നിന്നും 10 ശതമാനവും മറ്റു ക്ലാസുകളില് 30 ശതമാനവുമാണ് ഈടാക്കുന്നത്.\n4 തത്കാല് ക്വോട്ടയില് ട്രെയിന് ടിക്കറ്റ് ബുക്ക് ചെയ്യുന്നതിനായി സ്ലീപ്പര് ക്ലാസില് 100 രൂപ മുതല് 200 രൂപ വരെയാണ് റെയില്‍വെ ഈടാക്കുന്നത്. എ.സി ചെയര് കാര് ടിക്കറ്റിനായി, 125 മുതല് 225 രൂപ വരെയും ഈടാക്കുന്നു.\n5 സ്ഥിരീകരിച്ച തത്ക്കാല് ടിക്കറ്റുകള് ക്യാന്‍സല് ചെയ്താല് റീഫണ്ട് നല്‍കില്ല. വെയ്റ്റിംഗ് ലിസ്റ്റിലെ ടിക്കറ്റുകള് ക്യാന്‍സല് ചെയ്യുന്നതിലും യാദൃശ്ചികമായി ടിക്കറ്റുകള് ക്യാന്‍സല് ആയാലും ഈടാക്കുന്ന ചാര്‍ജ് നിലവിലുള്ള നിയമമനുസരിച്ചുള്ളതാണ്.\nindian railway railway tatkal ticket booking india irctc ഇന്ത്യന് റെയില്‍വേ റെയില്‍വേ തത്കാല് ഇന്ത്യ ടിക്കറ്റ് ബുക്കിംഗ്\nIndian railway's updated tatkal charges


ജോലി നഷ്ടപ്പെട്ട 'മികച്ച' കണ്ടക്ടര്‍ക്ക് പ്രൈവറ്റ് ബസ് ഉടമയുടെ കൈതാങ്ങ്; ജോലി നല്‍കി - Daily Reports\nജോലി നഷ്ടപ്പെട്ട ‘മികച്ച’ കണ്ടക്ടര്‍ക്ക് പ്രൈവറ്റ് ബസ് ഉടമയുടെ കൈതാങ്ങ്; ജോലി നല്‍കി\nComments Off on ജോലി നഷ്ടപ്പെട്ട ‘മികച്ച’ കണ്ടക്ടര്‍ക്ക് പ്രൈവറ്റ് ബസ് ഉടമയുടെ കൈതാങ്ങ്; ജോലി നല്‍കി\nകെഎസ്ആര്‍ടിസി എം പാനല് ജീവനക്കാരെ പിരിച്ചുവിടാന് ഹൈക്കോടതി ഉത്തരവ് വന്നതോടെ വഴിയാധാരമായത് നിരവധി കുടുംബങ്ങളാണ്. ഒരു മുന്നറിയിപ്പുമില്ലാതെ ജോലി നഷ്ടമായത് നിരവധി കുടുംബങ്ങളെ കണ്ണീരിലാഴ്ത്തി. നാലായിരത്തോളം ജീവനക്കാരെയാണ് കെഎസ്ആര്‍ടിസിയില് പിരിച്ചുവിട്ടത്. ടിക്കറ്റ് മെഷീനുമായി അവര് ബസിന്റെ പടിയിറങ്ങിയപ്പോള് ‘ഇനി എന്ത്?’ എന്ന ചോദ്യം മാത്രമായിരുന്നു അവര്‍ക്ക് മുന്‍പിലുണ്ടായിരുന്നത്.\nജോലി നഷ്ടപ്പെട്ടവരുടെ കൂട്ടത്തില് ആലപ്പുഴയിലെ ഏറ്റവും മികച്ച കെഎസ്ആര്‍ടിസി ജീവനക്കാരിക്കുള്ള അവാര്‍ഡ് നേടിയ ദിനിയയും ഉണ്ടായിരുന്നു. കണ്ടക്ടറായി മികച്ച സേവനം നടത്തിയിട്ടും ദിനിയക്ക് ജോലിയില് തുടരാനായില്ല. പതിനൊന്ന് വര്‍ഷമായി ദിനിയക്ക് അത്താണിയായിരുന്നു ഈ ജോലി. ഒരു സുപ്രഭാതത്തില് ആ ജോലി കൂടി നഷ്ടപ്പെട്ടതോടെ ദിനിയയുടെ ജീവിതം ഇരുളിലായി. ആറുമാസം മുന്‍പാണ് ദിനിയയുടെ ഭര്‍ത്താവ് മരിച്ചത്. രണ്ടാം ക്ലാസുകാരിയായ മകളും അഞ്ച് വയസുകാരനായ മകനുമാണ് ദിനിയയെ ആശ്രയിച്ച് ജീവിക്കുന്നത്.\nഎന്നാല്, ദിനിയയുടെ കണ്ണീര് തുടയ്ക്കാന് മധ്യ – വടക്കന് കേരളത്തിലെ പ്രമുഖ പ്രൈവറ്റ് ബസ് ഓപ്പറേറ്ററായ സന ട്രാന്‍സ്‌പോര്‍ട്ട്‌സ് രംഗത്തെത്തിയിരിക്കുകയാണ്. “പ്രിയ സഹോദരി ദിനിയ, താങ്കൾ നല്ല ഒരു കണ്ടക്ടർ ആയിരുന്നു എന്ന് ഞങ്ങൾ മനസ്സിലാക്കുന്നു. ഞങ്ങളും മനുഷ്യരാണ്, വേദനിക്കുന്നവരുടെ മുന്നിൽ ഞങ്ങളുടെ ശിരസ്സും കുനിയും. പ്രിയ സോദരി, നിങ്ങൾക്ക് മറ്റു ജോലികൾ ഒന്നും ശരിയായില്ലെങ്കിൽ, ഞങ്ങൾ ഒരു ജീവിത സാഹചര്യം ഒരുക്കാൻ തയ്യാറാണ്. സന ട്രാൻസ്പോർട്ടിന്റെ ബസ്സുകളിൽ മാന്യമായ രീതിയിൽ ജോലി ചെയ്ത് കുടുംബം പോറ്റാൻ ഒരു അവസരം സന മാനേജ്മെന്റ് വാഗ്ദാനം ചെയ്യുന്നു.” – സന ട്രാന്‍സ്‌പോര്‍ട്ട്‌സ് അവരുടെ ഫേസ്ബുക്ക് പോസ്റ്റില് കുറിച്ചു.\nഫേസ്ബുക്ക് പോസ്റ്റിന്റെ പൂര്‍ണ്ണരൂപം-\nബസ് കേരളയുടെ അഡ്മിൻ പാനൽ അംഗങ്ങളും എല്ലാ കാലത്തും ബസ് കേരളക്ക് ഒപ്പം നിന്നിട്ടുള്ള സന ബസ് മാനേജ്മെന്റും ഒത്തു ചേർന്നപ്പോൾ പല കാര്യങ്ങളും സംസാരിച്ചുകൊണ്ടിരിക്കുന്ന അവസരത്തിലാണ് അവിചാരിതമായി ആ വീഡിയോയെപ്പറ്റിയും സംസാരം ഉണ്ടായത്.\nആലപ്പുഴയിൽ കെഎസ് ആർ ടി സി എം പാനൽ കണ്ടക്ടർ ആയി ജോലി നഷ്ടപ്പെട്ട ദിനിയ എന്ന സഹോദരിയെക്കുറിച്ചുള്ള ഏഷ്യാനെറ്റ് റിപ്പോർട്ട് … സ്വാഭാവികമായും ചർച്ച കെ എസ് ആർ ടി സിലേക്ക് വഴിമാറി …\nടേക്ക് ഓവർ നാടകങ്ങൾ വഴി ഒട്ടേറെ പെർമിറ്റുകൾ നഷ്ടമായതിന്റേയും ,പല ജീവനക്കാരും ഓട്ടോക്കാരും കൂലി പണിക്കാരും ആയതിന്റേയും കഥകൾ …. ഇപ്പോഴും സ്വകാര്യ ബസുകൾ നിർത്തിക്കാനായി മാത്രം ആക്രമണം നടത്തിക്കൊണ്ടേയിരിക്കുന്ന ചില കെ എസ് ആർ ടി സി ജീവനകാരുടെ കഥകൾ … അതിനിടക്ക് കടന്നു വന്ന ചിന്തകൾ ആയിരുന്നു അവരേപ്പോലെ നമ്മളും ആകാമോ എന്ന് ??\nആ ചിന്തകൾ അവസാനം എത്തിയത് ഇങ്ങനെയാണ്.\n“കെ എസ് ആർ ടി സി യുടെ പല നയങ്ങളും സ്വകാര്യ ബസ് മേഖലയെ തകർക്കാൻ വേണ്ടി മാത്രമായിരുന്നു , അവയിൽ പ്രമുഖ തൊഴിലാളി യൂനിയൻ മഹത്തായ പങ്കും വഹിച്ചിട്ടുണ്ട് . അവർക്ക് അർഹിച്ചതാണ് ഈ കിട്ടിയത് എന്നും ഞങ്ങൾക്കറിയാം .\nപക്ഷേ പ്രിയ സഹോദരി ദിനിയ …\nതാങ്കൾ നല്ല ഒരു കണ്ടക്ടർ ആയിരുന്നു എന്ന് ഞങ്ങൾ മനസ്സിലാക്കുന്നു .\nഞങ്ങളും മനുഷ്യരാണ് ,വേദനിക്കുന്നവരുടെ മുന്നിൽ ഞങ്ങളുടെ ശിരസ്സും കുനിയും .\nപ്രിയ സോദരി , നിങ്ങൾക്ക് മറ്റു ജോലികൾ ഒന്നും ശരിയായില്ലെങ്കിൽ , ഞങ്ങൾ ഒരു ജീവിത സാഹചര്യം ഒരുക്കാൻ തയ്യാറാണ് .സന ട്രാൻസ്പോർട്ടിന്റെ ബസ്സുകളിൽ മാന്യമായ രീതിയിൽ ജോലി ചെയ്ത് കുടുംബം പോറ്റാൻ ഒരു അവസരം സന മാനേജ്മെന്റ് വാഗ്ദാനം ചെയ്യുന്നു . താങ്കളുടെ ഇപ്പോഴത്തെ അവസ്ഥ ഏഷ്യാനെറ്റിന്റെ റിപ്പോർട്ടിൽ കണ്ടതിന്റെ കാരണം ഒന്നു കൊണ്ടു മാത്രമാണ് ഈ വാഗ്ദാനം .\nടേക്ക് ഓവർ നാടകം മൂലം ധാരാളം നഷ്ടം ഞങ്ങൾക്കും ഞങ്ങളെപ്പോലെ ധാരാളം സ്വകാര്യ ബസ് ഓപ്പറേറ്റേഴ്സിനും ഉണ്ടായിട്ടുണ്ട് . സനക്ക് പാലക്കാട് – കോഴിക്കോട്, വഴിക്കടവ് – തൃശൂർ, താമരശ്ശേരി – പെരിന്തൽമണ്ണ റൂട്ടുകളിൽ ഒക്കെ ആയി ഒൻപത് സൂപ്പർ ക്ലാസ്സ് പെർമിറ്റുകൾ ഉണ്ടായിരുന്നു, ടേക്ക് ഓവർ എന്ന വികല നയം കൊണ്ട് ഇന്ന് പലതും ഓടുന്നില്ല. ഇതിനേക്കാൾ കഷ്ടമാണ് മറ്റു പല ബസ് സർവീസ്കളുടെയും നഷ്ടക്കണക്ക്. നഷ്ടത്തിന്റെ ആഴം അറിയണമെങ്കിൽ അത് സ്വന്തക്കാർക് വരണം… ഇപ്പോൾ എങ്കിലും ചിലർക്ക്\nഅത് മനസിലാകട്ടെ എന്ന് മാത്രമേ പ്രാർത്ഥന ഉള്ളു.\nഇനിയും ഞങ്ങൾക്ക് എത്ര കാലം മുന്നോട്ടു പോകാൻ സാധിക്കും എന്നറില്ല . സർക്കാറിന്റെ അവഗണനയും, കെ എസ് ആർ ടി സി യുടെ വികല നയങ്ങളും ഞങ്ങളെ അത്രമേൽ ബാധിക്കുന്നുണ്ട് . പക്ഷേ ഒന്നുറപ്പുണ്ട് .ചിറകുകൾ അരിഞ്ഞു വീഴ്ത്തപ്പെടും വരെ ആ സഹോദിക്ക് താങ്ങായി നില്ക്കാൻ ഞങ്ങൾ ശ്രമിക്കും .”\nഅങ്ങനെ സന ടീം മാനേജ്മെന്റ് പ്രിയ സോദരി ദിനിയക്ക് മുമ്പിൽ തങ്ങളാൽ കഴിയുന്ന ഒരു സഹായം വാഗ്ദാനം ചെയ്ത് ഞങ്ങളുടെ ചർച്ചകൾ അവസാനിച്ചു .\nഇത് അവരിലേക്ക് ഒന്ന് എത്തിക്കുക .\nനന്മയുടെ നീർച്ചാലുകൾ വറ്റാതിരിക്കട്ടെ..\nസന ബസ് ഉടമകൾ ആയ യൂനുസലിക്കും അബ്ദുൽ നാസറിനും ബസ് കേരളയുടെ നന്ദി…\n-ബസ് കേരള ഫേസ്ബുക് കൂട്ടായ്മ…


അബൂദബിയില് കൂടുതല് ഇന്ത്യന് സ്കൂളുകള് പ്രവര്‍ത്തനം ആരംഭിക്കാന് സാധ്യത | Madhyamam\nHomechevron_rightSportschevron_rightOther Gameschevron_rightBadmintonchevron_rightഅബൂദബിയില് കൂടുതല്...\ndate_range 21 Sep 2013 12:09 PM GMT\nഅബൂദബിയില് കൂടുതല് ഇന്ത്യന് സ്കൂളുകള് പ്രവര്‍ത്തനം ആരംഭിക്കാന് സാധ്യത\nഅബൂദബി: അബൂദബി കേന്ദ്രീകരിച്ച് കൂടുതൽ ഇന്ത്യൻ സ്കൂളുകൾ പ്രവ൪ത്തനം ആരംഭിക്കാൻ സാധ്യത തെളിയുന്നു. വില്ല സ്കൂളുകൾ നി൪ത്തുന്നതിൻെറ ഭാഗമായി രണ്ട് ഇന്ത്യൻ സ്കൂളുകൾ അടച്ചുപൂട്ടുന്നതോടെ ഉണ്ടാകുന്ന പ്രശ്നങ്ങൾ അടക്കം പരിഹരിക്കാൻ കഴിയുന്ന രീതിയിലാണ് കൂടുതൽ ഇന്ത്യൻ സ്ഥാപനങ്ങൾ അബൂദബിയിലെ വിദ്യാഭ്യാസ മേഖലയിലേക്ക് കടന്നുവരുന്നത്.\nവിവിധ സ്ഥാപനങ്ങൾ അബൂദബി എജുക്കേഷൻ കൗൺസിലുമായി (അഡെക്) ച൪ച്ചയും നടത്തിയിട്ടുണ്ട്. അബൂദബിയിൽ ഇന്ത്യൻ കരിക്കുലം സീറ്റുകളുടെ എണ്ണത്തിൽ 5000-6000 എണ്ണം കുറവുണ്ടെന്ന് അടുത്തിടെ സ്വകാര്യ വിദ്യാഭ്യാസ സ്ഥാപനം നടത്തിയ പഠനത്തിൽ കണ്ടെത്തിയിരുന്നു. ഈ കുറവ് നികത്താനും ഭാവിയിലെ സാധ്യത മുൻകൂട്ടി കണ്ടുമാണ് ഇന്ത്യയിലെ പ്രമുഖ സ്ഥാപനങ്ങൾ അബൂദബിയിൽ വിദ്യാഭ്യാസ രംഗത്തേക്ക് കടന്നുവരുന്നത്.\nഇതോടൊപ്പം അബൂദബി ഇന്ത്യൻ സ്കൂളിൻെറ പുതിയ ബ്രാഞ്ചിൻെറ നി൪മാണവും ത്വരിതഗതിയിലാക്കാൻ ശ്രമം നടക്കുന്നുണ്ട്. ഇന്ത്യൻ സ്കൂൾ ബ്രാഞ്ചിന് സ്ഥലം ലഭ്യമായിട്ടുണ്ട്.\nപ്രാഥമിക അനുമതികളും ലഭിച്ചു. സ്കൂൾ നി൪മാണം ത്വരിതഗതിയിലാക്കാൻ ശ്രമിക്കുമെന്ന് ഇന്ത്യൻ അംബാസഡ൪ എം.കെ. ലോകേഷ് കഴിഞ്ഞദിവസം വ്യക്തമാക്കിയിരുന്നു. 2,000 കുട്ടികളെ ഉൾക്കൊള്ളാവുന്നതാണ് പുതിയ അബൂദബി ഇന്ത്യൻ സ്കൂൾ. ഇന്ത്യയിലെ പ്രമുഖ വിദ്യാഭ്യാസ സ്ഥാപനമായ മയൂ൪ ഗ്രൂപ്പും അബൂദബിയിൽ സ്കൂൾ ആരംഭിക്കുന്നുണ്ട്.\n2500 കുട്ടികളെ ഉൾക്കൊള്ളാവുന്ന സ്കൂളാണ് മയൂ൪ ആരംഭിക്കുന്നത്. 2014 അക്കാദമിക് വ൪ഷത്തിൽ സ്കൂൾ പ്രവ൪ത്തനം ആരംഭിക്കും. അഡെകിൻെറ അനുമതി സ്കൂളിന് ലഭിച്ചിട്ടുണ്ട്. ഫീസ് ഘടന സംബന്ധിച്ച് തീരുമാനമായിട്ടില്ല. മയൂ൪ സ്കൂളിൽ ആദ്യ വ൪ഷം നഴ്സറി മുതൽ ഏഴാം ക്ളാസ് വരെയാണ് ഉണ്ടാകുക. അടുത്ത വ൪ഷം 12ാം ക്ളാസ് വരെ പ്രവ൪ത്തനം ആരംഭിക്കുകയും കുട്ടികളുടെ എണ്ണം 2500 ആയി ഉയരുകയും ചെയ്യും. 2014ൽ 90 ജീവനക്കാരെയും സ്കൂൾ പൂ൪ണമായി പ്രവ൪ത്തനം ആരംഭിക്കുന്നതോടെ 200 ജീവനക്കാരെയും നിയമിക്കും. സി.ബി.എസ്.ഇ സിലബസ് അനുസരിച്ചായിരിക്കും പ്രവ൪ത്തിക്കുക. അബൂദബി ഇന്ത്യൻ സ്കൂളിൻെറ പുതിയ ബ്രാഞ്ചും മയൂ൪ സ്കൂളും അടുത്ത വ൪ഷം മുതൽ പ്രവ൪ത്തനം ആരംഭിച്ചാൽ 3500 കുട്ടികൾക്ക് പ്രവേശം ഉറപ്പാകും.\nവില്ല സ്കൂളുകൾ നി൪ത്തലാക്കുന്നതിൻെറ ഭാഗമായി ഇല്ലാതാകുന്ന അബൂദബി ഇന്ത്യൻ ഇസ്ലാഹി സ്കൂളിലും ലിറ്റിൽ ഫ്ളവ൪ സ്കൂളിലുമായി 1700ഓളം കുട്ടികളാണ് പഠിക്കുന്നത്. അബൂദബിയിൽ 30ഓളം ഇന്ത്യൻ സ്കൂളുകളാണ് പ്രവ൪ത്തിക്കുന്നത്.


ഇനി പേര ചുവട്ടിൽ നിന്നും കായ്ക്കും.. ഇതൊന്ന് മാത്രം മതി പേരക്ക നിറയെ കായ്ക്കാൻ.!!\nനമ്മുടെ നാട്ടിൻപുറങ്ങളിൽ ധാരാളമായി കണ്ടുവന്നിരുന്ന എല്ലാവര്ക്കും ഒരുപാട് ഇഷ്ടമുള്ള ഒരു പഴവർഗ്ഗമാണല്ലോ പേര. ഒട്ടനവധി പോഷകഘടകങ്ങൾ അടങ്ങിയിട്ടുള്ളതും വളരെ സ്വാദുള്ളതുമായ ഒരു ഫലമാണ് പേര. പേരയുടെ ഇലയും കായ്‌ക്കൊപ്പം തന്നെ ഒരുപാട് ഔഷധമൂല്യമുള്ളവയാണ്. പേരക്ക ദിവസവും കഴിക്കുന്നത് നമ്മുടെ ശരീരത്തിലെ കൊളസ്ട്രോളിനെ നിയന്ത്രിക്കുന്നതിനും രോഗപ്രതോരോധശേഷി\nവർധിപ്പിക്കുന്നതിനും രക്തസമ്മർദം നിയന്ത്രണത്തിലാക്കുന്നതിനുമെല്ലാം സഹായിക്കുന്നു. പണ്ടുകാലത്ത് ഒരു വീട്ടിൽ ഒരു പേര എങ്കിലും ഉണ്ടായിരുന്നു. എന്നാൽ ഇന്ന് പേരക്ക കിട്ടുന്നതിനായി പല ആളുകളും മാർക്കറ്റിൽ നിന്നും വാങ്ങുകയാണ് ചെയ്യുന്നത്. എന്നാൽ പേര മരം വീട്ടിൽ വെച്ച് പിടിപ്പിക്കുവാൻ ആഗ്രഹിക്കുന്ന ആളുകൾക്ക് ഏറെ ഉപകാരപ്രദമായ ചില ടിപ്പുകൾ നമുക്കിവിടെ പരിചയപ്പെട്ടാലോ?\nഏതിനം ചെടികളാണെങ്കിലും നടുമ്പോൾ ഏറ്റവും ആദ്യം ശ്രദ്ധിക്കേണ്ട ഒരു കാര്യം നല്ല ആരോഗ്യമുള്ള തയ്യുകൾ നോക്കി തിരഞ്ഞെടുക്കുക എന്നത് തന്നെയാണ്. മൂന്നടി നീളത്തിലും വീതിയിലും2അടി താഴ്ചയിലും കുഴിയെടുത്ത് തുല്യ അളവിൽ മണ്ണും ചകിരി കാമ്പോസ്റ്റും മിക്സ് ചെയ്ത് ഇതിൽ നിറക്കാം. ചാണകപ്പൊടിയോ കിച്ചൻ വെസ്റ്റോ ചേർക്കാം. പേരച്ചെടിയുടെ പരിചരണവും നടീൽ രീതിയും വിശദമായി വീഡിയോയിൽ പറയുന്നുണ്ട്.\nപേര തയ്യുകൾ വെച്ചുപിടിപ്പിക്കുവാൻ ആഗ്രഹിക്കുന്നവർക്ക് ഇത് ഏറെ ഉപകരപ്രദമായിരിക്കും. ഈ വീഡിയോ നിങ്ങൾക്ക് ഇഷ്ടമാവുകയാണ് എങ്കിൽ തീർച്ചയായും ലൈക്ക്, ഷെയർ ചെയ്യണേ.. ഇതുപോലെ കൂടുതല് ഉപകാരപ്രദമായ വീഡിയോകള്‍ക്കായി PRS Kitchen എന്ന ചാനല് Subscribe ചെയ്യാനും കൂടെ കാണുന്ന ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്.\nഅഞ്ജു ചെറുപ്പത്തിൽ തിമിർത്തഭിനയിച്ച പരസ്യം കണ്ടോ.!! Anju’s advertisment\nചിതലിനെ തുരത്താൻ ഇത്രയും ചെയ്താൽ മതി.. ചിതൽ ഇനി വീടിൻറെ പരിസരത്ത് പോലും വരില്ല ഈ ഒരു കാര്യം ചെയ്‌താൽ.!!\nചെറുനാരങ്ങ പെട്ടന്ന് കായ്ക്കാൻ.. 40 ദിവസം കൊണ്ട് ഒരു കുട്ടനിറയെ ചെറുനാരങ്ങാ…\nചുവട്ടിൽ നിന്നും പപ്പായ കായ്ക്കാൻ അടിപൊളി സൂത്രം.. ഇനി ചുവട്ടിൽ നിന്ന് പൊട്ടിക്കാം.!!…\nഒരു ചെറുനാരങ്ങ മതി മുളക് കൃഷിയിൽ നൂറുമേനി വിളവ് കൊയ്യാൻ.. ഇപ്പോൾ തന്നെ ചെയ്തു…\nമാവ് നിറയെ പൂക്കണോ.. എങ്കിൽ മടിക്കേണ്ട ഈ കാര്യങ്ങൾ ശ്രദ്ധിച്ചാൽ മാത്രം മതി, കിടിലൻ…


ബൈഡന് അധികാരമേല്‍ക്കുന്നത് നെടുകെ പിളര്‍ന്ന യു.എസില് • Suprabhaatham\n2021 March 02 Tuesday\nബൈഡന് അധികാരമേല്‍ക്കുന്നത് നെടുകെ പിളര്‍ന്ന യു.എസില്\nJanuary 20, 2021 | 2:46 am IST\nരാജാജി മാത്യു തോമസ്\nഅമേരിക്കന് ചരിത്രത്തിലെ ഏറ്റവും ഉയര്‍ന്ന ജനകീയ വോട്ടും എതിരാളിയെക്കാള് 76 അധികം ഇലക്ടറല് കോളജ് വോട്ടുമായി ഡമോക്രാറ്റ് ജോ ബൈഡന് 46-ാമത് പ്രസിഡന്റായി ചുമതല ഏല്‍ക്കുകയാണ്. 81.3 ദശലക്ഷം ജനകീയ വോട്ടുകളാണ് ബൈഡന് ലഭിച്ചത്. ഡൊണാള്‍ഡ് ട്രംപിനെക്കാള് 70 ലക്ഷം അധികം വോട്ടുകള്! യു.എസ് തെരഞ്ഞെടുപ്പു സമ്പ്രദായം അനുസരിച്ച് അമ്പത് സംസ്ഥാനങ്ങളില് നിന്ന് തെരഞ്ഞെടുക്കപ്പെട്ട 538 ഇലക്ടറല് കോളജ് പ്രതിനിധികളില് ട്രംപിന്റെ 232 ന് എതിരേ 306 പേരുടെ പിന്തുണ ബൈഡന് ലഭിക്കുകയുണ്ടായി. ബൈഡന്റെ ജനകീയ വോട്ട് തെരഞ്ഞെടുക്കപ്പെട്ട യു.എസ് പ്രസിഡന്റുമാര്‍ക്ക് ലഭിച്ച ചരിത്രത്തിലെ ഏറ്റവും ഉയര്‍ന്ന വോട്ടെങ്കില് ഏറ്റവും ഉയര്‍ന്ന രണ്ടാമത്തെ ജനകീയ വോട്ടിന്റെ ഉടമയായി ട്രംപ്. ബൈഡന് ആകെ പോള് ചെയ്ത വോട്ടിന്റെ 51.3 ശതമാനം വോട്ടുകള് കരസ്ഥമാക്കിയപ്പോള് മതിപ്പുളവാക്കുന്ന 46.8 ശതമാനം വോട്ടുകള് നേടാന് ട്രംപിനായി. അതായത്, ബൈഡന് യു.എസ് പ്രസിഡന്റായി അധികാരമേല്‍ക്കുമ്പോള് അത് അക്ഷരാര്‍ഥത്തില് നെടുകെ പിളര്‍ന്ന രാഷ്ട്രത്തിന്റെ തലവനായി ആയിരിക്കും.\nഇരുപത്തിഅയ്യായിരം നാഷണല് ഗാര്‍ഡ് സേനാംഗങ്ങളെയാണ് അധികാര കൈമാറ്റ ചടങ്ങുകളുടെ സുരക്ഷക്കായി വാഷിങ്ടണില് മാത്രം നിയോഗിച്ചിരിക്കുന്നത്. ഈ സേനാംഗങ്ങളെത്തന്നെ ഉന്നത സേനാ നേതൃത്വം സൂക്ഷ്മ നിരീക്ഷണത്തിന് വിധേയമാക്കിയിരിക്കുകയാണ്. അവര്‍ക്കുള്ളില് നിന്നുതന്നെ നിയുക്ത പ്രസിഡന്റ്, വൈസ് പ്രസിഡന്റ് തുടങ്ങി ഭരണകൂട നേതൃത്വത്തിനു നേരെ ആക്രമണം ഉണ്ടാകുമോ എന്ന ആശങ്ക സേനാനേതൃത്വവും എഫ്.ബി.ഐ അടക്കം സുരക്ഷാ അന്വേഷണ ഏജന്‍സികളും മറച്ചുവയ്ക്കുന്നില്ല. നാഷണല് ഗാര്‍ഡിനു പുറമെ രഹസ്യാന്വേഷണ വിഭാഗം, എഫ്.ബി.ഐ, വാഷിങ്ടണ് മെട്രോപോലിറ്റന് പൊലിസ്, കാപിറ്റോള് പൊലിസ്, യു.എസ് പാര്‍ക്ക് പൊലിസ് തുടങ്ങി നിരവധി സൈനിക, നിയമപാലക ഏജന്‍സികളാണ് അഭൂതപൂര്‍വമായ സുരക്ഷാക്രമീകരണങ്ങള്‍ക്കായി നിയോഗിക്കപ്പെട്ടിട്ടുള്ളത്. നാഷണല് ഗാര്‍ഡുകളുടെ എണ്ണം തന്നെ പതിവിന് വിരുദ്ധമായി രണ്ടര ഇരട്ടിയിലധികമാണ്. ജനുവരി ആറിന്റെ കാപിറ്റോള് അതിക്രമത്തിന്റെ പശ്ചാത്തലത്തിലാണ് അതിവിപുലമായ ഈ തയാറെടുപ്പുകള്.\n‘ബൈഡന്, ഹാരിസ് ഉദ്ഘാടന ചടങ്ങുകള് കൂടുതല് സുരക്ഷിതമായ നിലവറകളില് നടത്തുന്നതിനെ ഞാന് അനുകൂലിക്കുന്നു’, യു.എസ് പ്രസിഡന്റുമാരുടെ ചരിത്രകാരനായ മിഷെല് ബസ്ച്‌ലസ് ഒരു പ്രമുഖ യു.എസ് ടെലിവിഷന് ചാനലില് പറഞ്ഞു. ‘യു.എസ് ആഭ്യന്തര യുദ്ധത്തിന്റെ കാലത്തുപോലും പ്രസിഡന്റ് എബ്രഹാം ലിങ്കനും ജനപ്രതിനിധികള്‍ക്കും ഇത്രയും വിപുലമായ സുരക്ഷ ഏര്‍പ്പെടുത്തേണ്ടി വന്നിട്ടില്ല’, അദ്ദേഹം കൂട്ടിച്ചേര്‍ത്തു.\nഅതിവിപുലമായ സുരക്ഷാ സന്നാഹങ്ങള് ഏര്‍പ്പെടുത്തിയിട്ടുണ്ടെങ്കിലും സുരക്ഷാ ഏജന്‍സികളില് ഗണ്യമായൊരു വിഭാഗം ഇപ്പോഴും ട്രംപിന്റെ നിയന്ത്രണത്തിലാണെന്ന ഭയം പ്രകടമാണ്. വാഷിങ്ടണിലും സംസ്ഥാനങ്ങളിലും ഭരണസിരാകേന്ദ്രങ്ങളായ കാപിറ്റോളുകള്‍ക്കുനേരെ ആക്രമണം ഉണ്ടായേക്കാമെന്ന ഭയം വ്യാപകമാണ്. മിഷിഗണിലടക്കം സായുധരായ ട്രംപ് അനുകൂലികള് കാപിറ്റോളുകള്‍ക്കുനേരെ ആക്രമണം നടത്തിയിരുന്നു. എഫ്.ബി.ഐ ഉള്‍പ്പെടെ സുരക്ഷാ ഏജന്‍സികള് അത്തരം മുന്നറിയിപ്പുകള് പരസ്യമായി നല്‍കി. വാഷിങ്ടണ് കാപിറ്റോളില് അടക്കം ആക്രമണങ്ങള്‍ക്ക് ട്രംപ് അനുകൂലികളായ സുരക്ഷാസേനാ അംഗങ്ങളുടെ പ്രത്യക്ഷവും പരോക്ഷവുമായ പിന്തുണ ലഭിച്ചിരുന്നതായി സൂചനകളുണ്ട്. അത്തരം അക്രമഭീഷണികളുടെ ഒരു ലക്ഷ്യം ബൈഡന്റെ അധികാരാരോഹണ ചടങ്ങിന്റെ നിറം കെടുത്തുക കൂടിയാണെന്നും സംശയിക്കുന്നു.\nരാജ്യത്തുടനീളം ട്രംപ് അനുകൂല റാലികള്‍ക്ക് വലതുപക്ഷ തീവ്രവാദികള് ആഹ്വാനം നല്‍കിയിട്ടുണ്ട്. ഭരണസിരാകേന്ദ്രങ്ങളിലും കോണ്‍ഗ്രസ് അംഗങ്ങളുടെ വസതികള്‍ക്കു നേരെയും ആക്രമണം ഉണ്ടായേക്കാമെന്നും പൊലിസ് ജാഗ്രത പാലിക്കണമെന്നും എഫ്.ബി.ഐ മേധാവി ക്രിസ്റ്റഫൊര് റേ നേരിട്ട് മുന്നറിയിപ്പു നല്‍കി. വാഷിങ്ടണ് കാപിറ്റോളിനു നേരെ നടന്ന ആക്രമണത്തെ കുറിച്ച് എഫ്.ബി.ഐ നല്‍കിയ മുന്നറിയിപ്പ് അവഗണിക്കപ്പെട്ടത് അഞ്ചുപേരുടെ മരണത്തിലും അമേരിക്കയെ ലോകത്തിനു മുന്നില് അപമാനിതമാക്കുന്നതിലും കലാശിച്ചിരുന്നു. തനിക്കെതിരേ ചിന്തിക്കുന്നവരിലും പ്രവര്‍ത്തിക്കുന്നവരിലും ഭീതി പരത്താന് ട്രംപിനും അദ്ദേഹത്തിന്റെ അനുയായികള്‍ക്കും കഴിഞ്ഞു.\nട്രംപ് വിരുദ്ധ ടീഷര്‍ട്ടുകള് ധരിക്കുന്നവര് ജീവഭയംകൊണ്ട് അത് ഒഴിവാക്കാന് നിര്‍ബന്ധിതരായി. ട്രംപ് വിരുദ്ധ സ്റ്റിക്കറുകള് വീടിന്റെ ജനാലകളിലും കാറുകളിലും പതിച്ചിരുന്നുവര് അക്രമം ഭയന്ന് അത് നീക്കം ചെയ്തു. കറുത്തവരുടെ മനുഷ്യാവകാശങ്ങള്, സ്ത്രീസ്വാതന്ത്ര്യം, ലൈംഗിക ന്യൂനപക്ഷ അവകാശങ്ങള് എന്നിവയ്ക്കായി വാദിക്കുന്നവരും തൊഴിലാളി പ്രവര്‍ത്തകരും മത, വര്‍ണ, വംശീയ ന്യൂനപക്ഷങ്ങളും ഭയത്തിന്റെ നിഴലിലാണ്. ട്രംപിസത്തിന്റെ നാല് വര്‍ഷം മനുഷ്യാവകാശങ്ങളുടെ പറുദീസയെന്നും ജനാധിപത്യത്തിന്റെ കളിത്തൊട്ടിലെന്നും മറ്റുമുള്ള അവകാശവാദങ്ങളെ അപഹാസ്യമാക്കി മാറ്റുക മാത്രമല്ല അമേരിക്കന് രാഷ്ട്രീയ, സാമൂഹിക ജീവിതത്തെ അത് രണ്ടായി വിഭജിച്ചു.\nചരിത്രവിജയം നേടിയ ജോ ബൈഡനും ജനപ്രതിനിധി സഭയില് വ്യക്തമായ ഭൂരിപക്ഷവും യു.എസ് കോണ്‍ഗ്രസിന്റെ ഉപരിസഭയായ സെനറ്റില് സാങ്കേതികമായി മേല്‍കൈയും കരസ്ഥമാക്കിയ ഡമോക്രാറ്റിക് പാര്‍ട്ടിയും കനത്ത വെല്ലുവിളികളെയാണ് നേരിടുന്നത്. തങ്ങള്‍ക്ക് കരഗതമായ അധികാരം ഉപയോഗിച്ച് ട്രംപിന്റെ പ്രതിലോമ, ജനദ്രോഹ നടപടികള് തിരുത്താന് ബൈഡനും ഡമോക്രാറ്റുകള്‍ക്കും കഴിഞ്ഞേക്കും. അനന്തര നടപടികള്‍ക്ക് യു.എസിലും ലോകത്തിന്റെ ഏതാണ്ട് എല്ലാ ഭാഗത്തുനിന്നും പിന്തുണയും കൈയടിയും നേടിയെടുക്കാനും അവര്‍ക്ക് കഴിഞ്ഞേക്കും. എന്നാല് അമേരിക്കന് ഐക്യനാടുകളില് സമവായവും ഐക്യവും സാമൂഹ്യ സ്വരച്ചേര്‍ച്ചയും കൈവരിക്കുക എന്നത് കനത്ത വെല്ലുവിളിയായി അവശേഷിക്കുന്നു.\nബൈഡന്റെ ഉദ്ഘാടന ചടങ്ങുകളില് പങ്കെടുക്കില്ലെന്ന് പ്രഖ്യാപിച്ച ട്രംപ് യു.എസ് വ്യോമ, നാവിക സേനകളുടെ സംയുക്ത താവളമായ മേരിലാന്‍ഡിലെ ആന്‍ഡ്രൂസില് യാത്രയയപ്പ് ചടങ്ങ് സംഘടിപ്പിച്ച് ക്ഷണക്കത്തുകള് അയച്ചു. സ്ഥാനമൊഴിയുന്ന പ്രസിഡന്റ് നിര്‍ദിഷ്ട പ്രസിഡന്റിനെ ഔദ്യോഗിക വസതിയില് സ്വീകരിക്കുകയെന്ന പതിവ് ചടങ്ങ് ഒഴിവാക്കി ട്രംപ് രാഷ്ട്രീയ പോരാട്ട തുടര്‍ച്ചയാണ് പ്രഖ്യാപിച്ചിരിക്കുന്നത്. ഒരു നൂറ്റാണ്ടിലേറെക്കാലമായി യു.എസില് തുടര്‍ന്നുപോന്നിരുന്ന സമാധാനപരമായ അധികാര കൈമാറ്റ ചരിത്രമാണ് ട്രംപ് തിരുത്തിയത്. 2017-ല് ട്രംപ് അധികാരമേല്‍ക്കാന് വൈറ്റ് ഹൗസില് പത്‌നി മെലാനിയയുമൊത്ത് എത്തിയപ്പോള് അവരെ സ്വീകരിക്കാന് ബറാക് ഒബാമയും മിഷേലയും സന്നിഹിതരായിരുന്നു. അമേരിക്കന് രാഷ്ട്രീയത്തില് നിലനിന്നിരുന്ന നയതന്ത്ര മര്യാദയും സൗഹൃദ അന്തരീക്ഷവും കൂടിയാണ് തിരുത്തിക്കുറിക്കപ്പെടുന്നത്. എന്നാല് ട്രംപിനോടൊപ്പം സ്ഥാനമൊഴിയുന്ന വൈസ് പ്രസിഡന്റ് മൈക് പെന്‍സ് ബൈഡന്റെ സ്ഥാനാരോഹണ ചടങ്ങില് പങ്കെടുക്കുമെന്നാണ് ലഭ്യമായ സൂചന. അത് റിപ്പബ്ലിക്കന് പാര്‍ട്ടിയിലെ രാഷ്ട്രീയ ധ്രുവീകരണത്തിന്റെ സൂചനയായി വിലയിരുത്തപ്പെടുന്നു.\nട്രംപ് വൈറ്റ് ഹൗസിന്റെ പടിയിറങ്ങുമ്പോള് അദ്ദേഹത്തിന്റെ ജനസമ്മതിക്കും ഇടിവ് തട്ടിയിരിക്കുന്നതായാണ് സൂചന. തന്റെ ഭരണകാലയളവിലെ ഏറ്റവും കുറഞ്ഞ ജനപിന്തുണയായ 34 ശതമാനവുമായാണ് ആ പടിയിറക്കം. റിപ്പബ്ലിക്കന് പാര്‍ട്ടിയില് ട്രംപിനുണ്ടായിരുന്ന പിന്തുണ 80 ശതമാനത്തില് നിന്നും 14 ശതമാനം കണ്ട് കുറഞ്ഞതായും പഠനങ്ങള് പറയുന്നു. ഡമോക്രാറ്റുകള്‍ക്ക് ഭൂരിപക്ഷമുള്ള ജനപ്രതിനിധിസഭയില് ജനുവരി ആറിന്റെ കാപിറ്റോള് ആക്രമണത്തിന്റെ പേരില് ട്രംപിനെതിരായ ഇംപീച്ച്‌മെന്റ് പ്രമേയം പാസാക്കാന് 10 റിപ്പബ്ലിക്കന് അംഗങ്ങള് അനുകൂലമായി വോട്ട് രേഖപ്പെടുത്തുകയുണ്ടായി. 2019-ലെ ആദ്യ ഇംപീച്ച്‌മെന്റ് പ്രമേയത്തിന് അനുകൂലമായി ഒരൊറ്റ റിപ്പബ്ലിക്കനും വോട്ട് രേഖപ്പെടുത്തിയിരുന്നില്ല.\n13 മാസത്തെ ഇടവേളയില് നടക്കുന്ന ഇപ്പോഴത്തെ ഇംപീച്ച്‌മെന്റ് നടപടിയിലൂടെ രണ്ടുതവണ കോണ്‍ഗ്രസിന്റെ ഭത്സനം നേരിടുന്ന ആദ്യ അമേരിക്കന് പ്രസിഡന്റായിരിക്കും ട്രംപ്. ബൈഡന് അധികാരം ഏറ്റെടുത്തതിനു ശേഷമായിരിക്കും ഇംപീച്ച്‌മെന്റ് പ്രമേയം സെനറ്റിന്റെ പരിഗണനക്കായി വരിക. സെനറ്റില് 50 സീറ്റുകള് വീതമാണ് ഇരുപാര്‍ട്ടികള്‍ക്കും ഉള്ളത്. കാപിറ്റോള് അതിക്രമത്തെ തുടര്‍ന്ന് റിപ്പബ്ലിക്കന്‍മാര്‍ക്കിടയില് നിലനില്‍ക്കുന്ന അസംതൃപ്തി ട്രംപിനെതിരേ വോട്ട് ചെയ്യാന് അവരില് ചിലരെയെങ്കിലും പ്രേരിപ്പിച്ചേക്കും. 17 റിപ്പബ്ലിക്കന് വോട്ടുകള് കൂടി ഇംപീച്ച്‌മെന്റിന് അനുകൂലമായി ലഭിച്ചാല് ട്രംപിന്റെ രാഷ്ട്രീയഭാവി അനിശ്ചിതത്വത്തിലാവും. എന്തായാലും അധികാരത്തില് നിന്നു പുറത്തായതിനുശേഷവും ഇംപീച്ച്‌മെന്റ് നടപടി നേരിടുന്ന ആളായി ട്രംപ് ചരിത്രത്തില് സ്ഥാനം പിടിക്കും. യു.എസ് ചരിത്രത്തില് രണ്ട് പ്രസിഡന്റുമാര്‍ക്ക് മാത്രമേ ഇംപീച്ച്‌മെന്റ് നടപടി നേരിടേണ്ടി വന്നിട്ടുള്ളു. 1868ല് ആന്‍ഡ്രൂ ജോണ്‍സനും 1998ല് ബില്‍ക്ലിന്റനും. ഇരുവരെയും കോണ്‍ഗ്രസ് കുറ്റവിമുക്തരാക്കുകയും അവര് കാലാവധി പൂര്‍ത്തിയാക്കുകയും ചെയ്തിരുന്നു.\nട്രംപില് നിന്ന് ബൈഡനിലേക്കുള്ള യു.എസിന്റെ കാലപ്പകര്‍ച്ച ആ രാജ്യത്തിന്റെയും ഒരുപക്ഷേ ലോകത്തിന്റെയും ചരിത്രത്തിലെ വഴിത്തിരിവിനെയായിരിക്കും അടയാളപ്പെടുത്തുക. ആഭ്യന്തര രംഗത്തും ആഗോളതലത്തിലും അമേരിക്ക കടുത്ത പ്രതിസന്ധികളെയാണ് അഭിമുഖീകരിക്കുന്നത്. അമേരിക്കന് സമൂഹത്തില് വെള്ളക്കാരുടെ ആധിപത്യ മനോഭാവവും തല്‍ഫലമായുള്ള മത, വര്‍ണ, വംശ വിവേചനത്തിന്റെ അക്രമാസക്തിയുടെയും വേരുകള് അവിടെ നിലനില്‍ക്കുന്ന സാമ്പത്തിക അനീതിയില് അധിഷ്ഠിതമാണ്. ആഗോളതലത്തിലും യു.എസിന്റെ സാമ്പത്തിക മേല്‍ക്കോയ്മ കനത്ത വെല്ലുവിളിയെയാണ് നേരിടുന്നത്. നെടുകെ വിഭജിക്കപ്പെട്ട യു.എസ് രാഷ്ട്രീയത്തില് ബൈഡന് ഭരണകൂടം എങ്ങനെ ആ വെല്ലുവിളികളെ നേരിടുമെന്നതാണ് ലോകം ഉറ്റുനോക്കുന്നത്. അതിനെ ആശ്രയിച്ചിരിക്കും ലോകരാഷ്ട്രീയത്തില് ഇനിമേല് യു.എസിന്റെ പങ്ക് നിര്‍ണയിക്കപ്പെടുക.\nവിദേശഫണ്ട് സ്വീകരിച്ചത് കേന്ദ്ര അനുമതിയില്ലാതെ: കിഫ്ബിക്കെതിരെ കേസെടുത്ത് ഇ.ഡി; ധനമന്ത്രിയെയും ചോദ്യം ചെയ്യും\nകളമശ്ശേരിയില് ഇബ്രാഹിംകുഞ്ഞിനു പകരം മകന്: മുനീര് കൊടുവള്ളിയിലേക്ക്; അന്തിമ പട്ടിക വെള്ളിയാഴ്ച\nസഊദിയിൽ ട്രെയിലർ കൊക്കയിലേക്ക് മറിഞ്ഞു മലയാളി മരണപ്പെട്ടു\nഈ വർഷത്തെ ഹജ്ജിന് കൊവിഡ് വാക്സിൻ നിർബന്ധം\nതൃത്താലയില് തീ പാറും: ബല്‍റാമിനെ കുരുക്കാന് എം.ബി രാജേഷ്; മന്ത്രി ബാലന്റെ ഭാര്യക്കെതിരേ പാര്‍ട്ടിയില് തന്നെ എതിര് സ്വരങ്ങള്


UAE offers free PCR test onceamonth to students and teache\nവിദ്യാർത്ഥികൾക്കും അധ്യാപകർക്കും മാസത്തിലൊരിക്കൽ പി.സി.ആർ ടെസ്റ്റ് സൗജന്യമാക്കി യുഎഇ\nഅബുദാബി: യു.എ.ഇയില് വാക്സിനെടുക്കാത്ത വിദ്യാർത്ഥികൾ, അധ്യാപകർ, മറ്റു ജീവനക്കാർ എന്നിവർക്ക് പി.സി.ആര് പരിശോധന സൗജന്യമാക്കി. ഓരോ മുപ്പത് ദിവസത്തിനിടയിലും പരിശോധന സൗജന്യമായി ലഭിക്കുമെന്ന് ദേശീയ ദുരന്ത നിവാരണ അതോറിറ്റി അറിയിച്ചു.\nഅബൂദാബി അടക്കമുള്ള എമിറേറ്റുകളിൽ കൃത്യമായ ഇടവേളകളിൽ സ്കൂളിൽ പ്രവേശിക്കുന്നതിന് പി.സി.ആർ പരിശോധന നടത്തണം. 12 വയസിന് മുകളിൽ പ്രായമുള്ളവർ വാക്സിനെടുത്തവരല്ലെങ്കിൽ ക്ലാസിൽ ഹാജരാകുന്നതിന് എല്ലാ ആഴ്ചയും പി.സി.ആർ എടുക്കേണ്ടതുണ്ട്. വാക്സിനെടുത്തവരും 12വയസിൽ താഴെയുള്ള വാക്സിനെടുക്കാത്തവരും മാസത്തിലൊരിക്കൽ പി.സി.ആർ എടുക്കണം. സർക്കാർ സ്കൂളുകളിലെ വിദ്യാർത്ഥികൾക്ക് മാത്രമാണ് പ്രോട്ടോകോൾ ബാധകമായിട്ടുള്ളത്.\nദുബൈയിൽ സ്കൂൾ പ്രവേശനത്തിന് വാക്സിൻ സ്വീകരിക്കണമെന്നോ നിശ്ചിത ഇടവേളകളിൽ പി.സി.ആർ പരിശോധന നടത്തണമെന്നോ മാനദണ്ഡമല്ല. സ്കൂൾ തുറക്കുന്നതിന് നിയന്ത്രണങ്ങൾ തീരുമാനിക്കാൻ വിവിധ എമിറേറ്റുകൾക്ക് വിദ്യാഭ്യാസ വകുപ്പ് അനുവാദം നൽകിയിരുന്നു. നിലവിൽ യു.എ.ഇയിലെ 90ശതമാനം വിദ്യാഭ്യാസ രംഗത്തെ ജീവനക്കാരും വാക്സിൻ സ്വീകരിച്ചിട്ടുണ്ട്.


രൂപ തകർന്നടിയുന്നു; വിനിമയ മൂല്യം എഴുപതിൽ എത്താൻ സാധ്യത; അവസരം മുതലാക്കി പ്രവാസികൾ | indian rupee falls against dollar - Malayalam Oneindia\n56 min ago ഗാന്ധിജി ആത്മഹത്യ ചെയ്തത് എങ്ങനെ? വിവാദമായി ഗുജറാത്തിലെ ചോദ്യപ്പേപ്പർ, സംഭവത്തിൽ അന്വേഷണം തുടങ്ങി\nPublished: June 29 2018, 11:43 [IST]\nമുംബൈ: ഡോളറുമായുള്ള വിനിമയത്തിൽ രൂപ മൂല്യത്തകർച്ചയുടെ റെക്കോർഡിൽ. ഇന്നലെ 69.10 എന്ന നിലയിലേക്ക് കൂപ്പ് കുത്തിയ രൂപ വൈകുന്നേരത്തോടെ 68.78 ആയി നില മെച്ചപ്പെടുത്തി. നിക്ഷേപകരും ബാങ്കുകളും ഡോളര് വാങ്ങിക്കൂട്ടുകയാണ്. അമേരിക്കന് പ്രസിഡന്റിന്റെ ചില തീരുമാനങ്ങളും വിപണിയില് ആശങ്ക സൃഷ്ടിച്ചിട്ടുണ്ട്.\n2016 നവംബർ 24നായിരുന്നു ഇതിന് മുൻപ് രൂപ എത്രയും തകർച്ച നേരിടുന്നത്. 68.86വരെ അന്ന് രൂപയുടെ മൂല്യം താഴ്ന്നിരുന്നു. ഇക്കൊല്ലം രൂപയുടെ മൂല്യം 7.7 ശതമാനം കുറഞ്ഞിട്ടുണ്ട്. വിപണിയിൽ ശക്തമായ നടപടികൾ സ്വീകരിച്ചില്ലെങ്കിൽ ഡോളറിന് 70 രൂപ എന്ന നിരക്കിലേക്ക് ഇന്ത്യൻ കറൻസിയുടെ വിനിമയ മൂല്യം താഴുമെന്നാണ് വിദഗ്ധർ വിലയിരുത്തുന്നത്.\nരാജ്യാന്തര വിപണിയിൽ ക്രൂഡോയിലിന്റെ വില കുതിച്ചുയരുകയാണ്. ഇതോടെ ഡോളറിനുള്ള ആവശ്യക്കാരും വർദ്ധിച്ചു. ഉപരോധം തുടരുന്നതിനാൽ ഇറാനിൽ നിന്ന് എണ്ണ വാങ്ങരുതെന്ന് ഇന്ത്യയടക്കമുള്ള രാജ്യങ്ങൾക്ക് നിർദ്ദേശം നൽകിയിട്ടുണ്ട്. ഇതോടെ എണ്ണ വിലകൂടിയതും രൂപയ്ക്ക് തിരിച്ചടിയായിട്ടുണ്ട്. വിദേശ നിക്ഷേപകർ ഇന്ത്യൻ വിപണിയിൽ നിന്നും പണം പിൻവലിക്കുന്നതും രൂപയുടെ മേലുള്ള സമ്മർദ്ദം വർദ്ധിപ്പിച്ചിട്ടുണ്ട്.\nരൂപയുടെ മൂല്യം ഇടിയുന്നതോടു കൂടി ഇറക്കുമതി ഉൽപ്പന്നങ്ങൾക്ക് വില ഉയരാൻ ഇടയാക്കും. രൂപ നില മെച്ചപ്പെടുത്തിയില്ലെങ്കിൽ വരും ദിവസങ്ങളിൽ എണ്ണ വില ഇനിയും ഉയരാൻ സാധ്യതയുണ്ട്. ഇതോടെ ഇന്ത്യയിൽ നിത്യോപയോഗ സാധനങ്ങളുടെ വില ഉയരുകയും ചെയ്യും. വിദേശ പഠനത്തിന്റെയും ചെലവ് വർദ്ധിക്കും. വാഹനങ്ങൾക്കും ഇലക്ട്രോണിക് ഉൽപ്പന്നങ്ങൾ എന്നിവയ്ക്കും വില കൂടും.\nഅമേരിക്കയുമായുള്ള വ്യാപാരതർക്കവും രൂപയുടെ തകർച്ചയ്ക്ക് കാരണമായിട്ടുണ്ട്. ഇറക്കുമതി ഉൽപ്പന്നങ്ങൾക്ക് ഏർപ്പെടുത്തുന്ന നികുതിയുമായി ബന്ധപ്പെട്ട അസംതൃപ്തികളാണ് ഇതിന് കാരണം. യു എസ് - ചൈന വ്യാപാരത്തർക്കങ്ങളും ബാധിച്ചിട്ടുണ്ട്.\nരൂപയുടെ മൂല്യം ഏറ്റവും താഴ്ന്ന നിലയിൽ എത്തിയതും, യുഎസ്- ചൈന വ്യപാരത്തർക്കം ആഗോള വിപണിയിലുണ്ടാക്കിയ ചലനങ്ങളും ഓഹരി വിപണിയെ കാര്യമായി ബാധിച്ചിട്ടുണ്ട്. ബിഎസ്ഇ സൂചിക 174.47 പോയിന്റും എൻഎസ്ഇ നിഫ്റ്റി 82.30 പോയിന്റും ഇടിഞ്ഞു. ഉപരോധം ഏർപ്പെടുത്തിയതോടെ ഇറാനിൽ നിന്ന് എണ്ണ വാങ്ങരുതെന്നുള്ള അമേരിക്കയുടെ നിർദ്ദേശത്തോടെ എണ്ണ വില ബാരലിന് 78 ഡോളരിലേക്ക് കടന്നിട്ടുണ്ട്. വെനസ്വേല, ലിബിയ,കാനഡ രാജ്യങ്ങളുമായുള്ള വിതരണ പ്രശ്നങ്ങളും വില ഉയരാൻ കാരണമായിട്ടുണ്ട്.\nവിലയിടിഞ്ഞതോടെ യുഎഇ ദിർഹം -രൂപ വിനിമയ നിരക്ക് ഉയർന്നു. ഇന്നലെ ഒരു ദിർഹത്തിന് 18.74 വരെ ലഭ്യമായിരുന്നു. രൂപയിനിയും കൂപ്പുകുത്തിയാൽ വിനിമയനിരക്ക് ഇനിയും ഉയരാനാണ് സാധ്യത. ഖത്തർ റിയാലുമായുള്ള വിനിമയ നിരക്ക് 18.70 ആയി ഉയർന്നു\nരൂപയുടെ തകർന്നപ്പോൾ നേട്ടം കൊയ്തത് പ്രവാസികളാണ് . വിനിമയ നിരക്കിന്റെ ആനുകൂല്യം പ്രയോജനപ്പെടുത്തി നാട്ടിലേക്ക് പണമയക്കുന്ന തിരക്കിലായിരുന്നു പ്രവാസികൾ. വിദേശ നാണയത്തെ കൂടുതലായി ആശ്രയിക്കുന്ന രാജ്യമായതിനാല് ഇന്ത്യയ്ക്ക് പ്രവാസികളുടെ കാര്യത്തില് മാത്രമാണ് ഈ ഘട്ടത്തില് പ്രതീക്ഷ. അതേസമയംതന്നെ ആഭ്യന്തര സാമ്പത്തിക രംഗത്ത് ആശങ്കയും. കഴിഞ്ഞമാസം രൂപയുടെ മൂല്യം ഇടിഞ്ഞപ്പോള് വന്‍തോതില് പ്രവാസികള് പണമയച്ചിരുന്നു.\nഫിലിപ്പൈൻസ് കറൻസി പെസോയും ഇന്തൊനേഷ്യൻ കറൻസി റുപിയയും രൂപയ്ക്ക് സമാനമായി മൂല്യത്തകർച്ച നേരിടുകയാണ്. 2013ൽ ഉണ്ടായതുപോലെ ഇന്ത്യൻ കറൻസിക്ക് തകർച്ച ഉണ്ടാവില്ലെന്ന നിലപാടിലാണ് സർക്കാർ അധികൃതർ. 2500 കോടി ഡോളർ വരെ വിറ്റഴിക്കാൻ റിസർവ് ബാങ്കിന് കഴിയും . വിനിമയ വിപണിയിൽ ഡോളർ കൂടുതൽ എത്തിച്ചാൽ ഡോളറിന് വില കുറയും. 41007 കോടി ഡോളറാണ് നിലവിൽ ഇന്ത്യയുടെ വിദേശനാണ്യ ശേഖരം\nrupee india dollar oil price രൂപ ഇന്ത്യ ഓഹരി\nindian rupee falls against dollar\nStory first published: Friday, June 29, 2018, 11:43 [IST]


വിതുര – പേപ്പാറ റോഡിന് ശാപമോക്ഷം: നിര്‍മ്മാണോദ്ഘാടനം നടന്നു\nMarch 20, 2013 മറ്റുവാര്‍ത്തകള്\nതിരുവനന്തപുരം: മൂന്ന് പതിറ്റാണ്ടിലേറെയായി ദുര്‍ഘടാവസ്ഥയിലായിരുന്ന വിതുര-പേപ്പാറ റോഡിന് ശാപമോക്ഷമാകുന്നു. വിതുര കെ.പി.എസ്.എം. ജങ്ഷനില് വന്‍ജനാവലിയെ സാക്ഷിനിര്‍ത്തി നടന്ന ചടങ്ങില് സ്ഥലം എം.എല്.എ. കൂടിയായ സ്പീക്കര് ജി. കാര്‍ത്തികേയന് റോഡിന്റെ നവീകരണ പ്രവര്‍ത്തനങ്ങളുടെ ഉദ്ഘാടനം നിര്‍വഹിച്ചു.\nവിതുര-പേപ്പാറ റോഡ് നവീകരിച്ച് സഞ്ചാരയോഗ്യമാക്കുന്നതിന് വര്‍ഷങ്ങളായി പലതരത്തിലുളള തര്‍ക്കങ്ങളും തടസങ്ങളുമാണ് നേരിടേണ്ടിവന്നതെന്ന് സ്പീക്കര് പറഞ്ഞു. ഈ റോഡ് പൊതുമരാമത്ത് വകുപ്പിനെക്കൊണ്ട് ഏറ്റെടുപ്പിക്കാന് സാധിച്ചതുകൊണ്ടാണ് നിര്‍മ്മാണപ്രവൃത്തികള് ഇപ്പോള് ആരംഭിക്കാനായത്. 9.50 കി.മീ. നീളത്തില് ഉപരിതലം പുതുക്കി കലുങ്കുകള്‍ക്ക് വീതികൂട്ടി പാര്‍ശ്വഭിത്തികളും ഓഡകളും നിര്‍മ്മിച്ച് അത്യാധുനിക രീതിയില് നവീകരിക്കാനാണ് ഇപ്പോള് തീരുമാനിച്ചിരിക്കുന്നത്. ഇതിനായി 787 ലക്ഷം രൂപയുടെ ഭരണാനുമതി ലഭിച്ചിട്ടുണ്ടെന്ന് സ്പീക്കര് അറിയിച്ചു.\nറോഡ് നവീകരണം പൂര്‍ത്തിയാകുന്നതോടെ പേപ്പാറ, പട്ടന്‍കുളിച്ചപാറ, പന്നിക്കുഴി, ഒറ്റക്കടി, വയലിപ്പുല്ല്, കരുപ്പാലം, തേവിയാര്‍കുന്ന്, പൊടിയക്കാല, ആദിവാസികോളനികളിലേയ്ക്കും തിരിച്ചും ഗതാഗതം സുഗമമാകുകയും കാര്‍ഷികോത്പന്നങ്ങളുടെ നീക്കവും വില്‍പ്പനയും കാര്യക്ഷമമാവുകയും ചെയ്യുമെന്നും സ്പീക്കര് പറഞ്ഞു. കേരള സ്റേറ്റ് കണ്‍സ്ട്രക്ഷന് കോര്‍പ്പറേഷന്റെ നേതൃത്വത്തില് നടത്തുന്ന പണികള് 12 മാസം കൊണ്ട് പൂര്‍ത്തിയാക്കാനാണ് തീരുമാനിച്ചിട്ടുളളതെന്നും അദ്ദേഹം അറിയിച്ചു. വിതുര ഗ്രാമപഞ്ചായത്ത് പ്രസിഡന്റ് എല്.വി. വിപിന് അദ്ധ്യക്ഷതവഹിച്ച ചടങ്ങില് ജില്ലാ പഞ്ചായത്തംഗം അഡ്വ. എല്. ബീന, ജില്ലാ-ബ്ളോക്ക്-ഗ്രാമപഞ്ചായത്ത് ജനപ്രതിനിധികള്, വിവിധ രാഷ്ട്രീയകക്ഷിനേതാക്കള്, ഉദ്യോഗസ്ഥര് തുടങ്ങിയവര് സംസാരിച്ചു.


ശബരിമല യുവതീ പ്രവേശനം; നിലപാട് വ്യക്തമാക്കി എ.പദ്മകുമാര്,sabarimala issueapadmakumar statementkeralaonlinenews.com | Malayalam news, kerala news, onlinenews,\nSunday June 16th, 2019 - 9:17:am\nശബരിമല യുവതീ പ്രവേശനം; നിലപാട് വ്യക്തമാക്കി എ.പദ്മകുമാര്\nPublished: Friday 11 January 2019 06:19:55 PM\nതിരുവനന്തപുരം: ശബരിമല യുവതീ പ്രവേശന വിഷയത്തില് നിലപാട് വ്യക്തമാക്കി ദേവസ്വം പ്രസിഡന്റ് എ.പദ്മകുമാര്. യുവതീ പ്രവേശന വിഷയത്തില് യഥാര്‍ത്ഥ വിശ്വാസികളുടെ വിചാര വികാരങ്ങള് മാനിക്കണമെന്നാണ് തന്റെ നിലപാട്. ശബരിമലയില് വിശ്വാസത്തിന്റെ പേര് പറഞ്ഞ് ഇറങ്ങിയവരില് കപടവിശ്വാസികളുമുണ്ട്. ഇക്കാര്യത്തില് രാഷ്ട്രീയ മുതലെടുപ്പ് അംഗീകരിക്കാനുമാകില്ല.\nനിയമോപദേശത്തിന്റെ അടിസ്ഥാനത്തിലാണ് യുവതീ പ്രവേശനം സംബന്ധിച്ച വിധിയില് സാവകാശ ഹര്‍ജി നല്‍കാതിരുന്നതെന്നും ഒരു സ്വകാര്യ ചാനലിന് നല്‍കിയ അഭിമുഖത്തില് അദ്ദേഹം വ്യക്തമാക്കി. ശബരിമല തന്ത്രിക്ക് അധികാരങ്ങള് ഇല്ലെന്ന വാദത്തോട് തനിക്ക് യോജിപ്പില്ല. തന്ത്രിക്കും സര്‍ക്കാരിനും അവരുടേതായ അധികാരങ്ങള് ഉണ്ടെന്നും അദ്ദേഹം കൂട്ടിച്ചേര്‍ത്തു.\nഅതേസമയം, പദ്മകുമാര് രാജിക്കത്ത് നല്‍കിയെന്ന പ്രചാരണം നിഷേധിച്ച് ബോര്‍ഡ‌ംഗം കെ.പി ശങ്കര ദാസ് രംഗത്തെത്തി. പദ്മകുമാര് രാജിക്കത്ത് നല്‍കിയെന്നും പകരം ശങ്കരദാസിന് ചുമതല നല്‍കുമെന്നുമായിരുന്നു പുറത്തുവന്ന ചില വാര്‍ത്തകള്. എന്നാല് ഇക്കാര്യം ബോധപൂര്‍വം പ്രചരിപ്പിക്കുന്നതാണെന്ന് കെ.പി.ശങ്കരദാസ് പറഞ്ഞു. അങ്ങനെയൊരു ആലോചനയേ നടന്നിട്ടില്ല. പദ്മകുമാര് ബോ‌ര്‍ഡ് യോഗങ്ങളില് പങ്കെടുക്കുന്നില്ല എന്ന പ്രചാരണവും അടിസ്ഥാന രഹിതമാണ്. പന്തളത്ത് നടന്ന രണ്ട് യോഗങ്ങളിലും പദ്മകുമാര് പങ്കെടുത്തിരുന്നു. ഇന്ന് പേട്ട തുള്ളല് നടക്കുന്നിടത്തും അദ്ദേഹം ഉണ്ടെന്ന് ശങ്കരദാസ് പറഞ്ഞു.\nRead more topics: sabarimala issue,apadmakumar, statement\nsabarimala issueapadmakumar statement\nശബരിമല വിഷയത്തിൽ വിശ്വാസികളുടെ പ്രതികരണം മുന്‍കൂട്ടി കാണാന് എല്.ഡി.എഫിന് കഴിഞ്ഞില്ലെന്ന് കാനം\nശബരിമലയില് യുവതി പ്രവേശം പാടില്ല; വെള്ളാപ്പള്ളി നടേശൻ\nബാലഭാസ്കറിന്റെ മരണം; പ്രധാന സാക്ഷിയായ കെഎസ്ആ‌ടിസി ഡ്രൈവറുടെ മൊഴി ഇങ്ങനെ.....\nഅമ്മയക്ക് അജാസിൽ നിന്ന് ഭീഷണി ഉണ്ടായിരുന്നുവെന്ന് കൊല്ലപ്പെട്ട സൗമ്യയുടെ മകൻ


BUSINESS | ഈവനിംഗ് കേരള\nreporter\tSeptember 24, 2018\nമുംബൈ: മുംബൈയില് പെട്രോള്‍വിലയില് വന് വര്‍ധനവ് രേഖപ്പെടുത്തി. തിങ്കളാഴ്ച പെട്രോള് വില ലിറ്ററിന് 90.08 രൂപയായി ഉയര്‍ന്നു. ആദ്യമായാണ് ഒരു മെട്രോ നഗരത്തില് പെട്രോള് വില 90 കടക്കുന്നത്.\nകഴിഞ്ഞ ദിവസം മുംബൈയില് പെട്രോളിന് 89.96 രൂപയായിരുന്നു. ഡല്‍ഹിയില് പെട്രോളിന് 82.61 രൂപയും ഡീസലിന് 73.97 രൂപയുമായിരുന്നു ഇന്നലത്തെ വില.\nകാസര്‍കോട് : സംസ്ഥാനത്ത് കോഴിയിറച്ചി വില കുത്തനെ താഴ്ന്നു. ഈ വര്‍ഷത്തെ ഏറ്റവും താഴ്ന്ന നിരക്കാണ് കോഴിയിറച്ചിക്ക്. അതേസമയം, ഇറച്ചി വില കുറഞ്ഞിട്ടും ഹോട്ടലുകളില് കോഴി വിഭവങ്ങള്‍ക്ക് വില കുറയ്ക്കുന്നില്ലെന്ന പരാതി ശക്തമായി.\nകേരളത്തില് കോഴിയിറച്ചി വില കിലോയ്ക്ക് 80 രൂപ വരെയാണ് താഴ്ന്നിരിക്കുന്നത്. പരമാവധി വില 125 രൂപയാണ്. കഴിഞ്ഞ മെയില് കിലോയ്ക്ക് 200 രൂപയായിരുന്ന കോഴിയിറച്ചി വിലയാണ് ഇപ്പോള് പലയിടത്തും പകുതിയില് അധികം താഴ്ന്നിരിക്കുന്നത്. കോഴി വിപണിയിലെ മത്സരമാണ് വില കുറയാന് കാരണം. കോഴി ഇറച്ചിക്ക് വില കൂടിയ സമയത്ത് പല ഹോട്ടലുകളും കോഴി വിഭവങ്ങള്‍ക്ക് വില വര്‍ധിപ്പിച്ചിരുന്നു. ഇപ്പോള് വില കുത്തനെ താഴ്ന്നിട്ടും വിഭവങ്ങളുടെ വില കുറയ്ക്കാന് തയ്യാറാകുന്നില്ലെന്നാണ് ഉപഭോക്താക്കളുടെ പരാതി.\nഅതേസമയം കോഴി വില താഴ്ന്ന നിലയില് തുടര്‍ന്നാല് വിഭവങ്ങളുടെ വില കുറയ്ക്കാന് തയ്യാറാണെന്ന് കേരള ഹോട്ടല് ആന്റ് റസ്റ്റോറന്റ്‌സ് അസോസിയേഷന് വ്യക്തമാക്കി.\nകാസര്‍കോട് കോഴിയിറച്ചി കിലോയ്ക്ക് 85 രൂപയായി. കണ്ണൂര് 120 രൂപ, വയനാട് 100 രൂപ, കോഴിക്കോട് 100120 രൂപ, മലപ്പുറം 7085 രൂപ, തൃശൂര് 112120 രൂപ. പാലക്കാട് 110 രൂപ, കോട്ടയം 115 രൂപ, ആലപ്പുഴ 110 രൂപ, എറണാകുളം 110 രൂപ, തിരുവനന്തപുരം 125 രൂപ എന്നിങ്ങനെയാണ് ജില്ലയില് കോഴിയിറച്ചിയുടെ വില.\nതിരുവനന്തപുരം: സംസ്ഥാനത്ത് ഇന്ധന വിലയില് ഇന്നും വര്‍ധനവ് രേഖപ്പെടുത്തി. ഇന്ന് പെട്രോളിന് 17 പൈസയും ഡീസലിന് 11 പൈസയുമാണ് വര്‍ധിച്ചത്. തിരുവനന്തപുരത്ത് ഒരു ലിറ്റര് പെട്രോളിന് 85.97 രൂപയും ഡീസലിന് 79.18 രൂപയുമാണ് വില. നാല് ദിവസത്തിനുശേഷമാണ് ഡീസലിനു വില വര്‍ധിച്ചത്.\nകൊച്ചിയില് ഒരു ലിറ്റര് പെട്രോളിന് 84.47 രൂപയും ഡീസലിന് 77.68 രൂപയുമായി. കോഴിക്കോട്ട് പെട്രോളിന് 84.84 രൂപയും ഡീസലിന് 78.04 രൂപയുമാണ്.\nമുംബൈയില് പെട്രോളിന് 89.96 രൂപയായി. ഡീസലിന് 78.52 രൂപയുമാണ്. ഡല്‍ഹിയില് ഒരു പെട്രോളിന് 82.61 രൂപയും ഡീസലിന് 73.97 രൂപയുമാണ് വില.\nകൊച്ചി: സംസ്ഥാനത്ത് പെട്രോള് വില വര്‍ധിച്ചു. ഡീസല് വില മൂന്നു ദിവസമായി മാറ്റമില്ല. ഇന്നും പത്തു പൈസ വര്‍ധിച്ചതോടെ 85. 81 രൂപയാണ് തിരുവനന്തപുരത്ത് പെട്രോള് വില. ഇന്നലെ ഇത് 85.70 രൂപയായിരുന്നു. 79.07 രൂപയാണ് തിരുവനനന്തപുരത്ത് ഒരു ലിറ്റര് ഡീസലിന്റെ വില.\n84.31 രൂപയാണ് കൊച്ചിയിലെ പെട്രോള് വില. പത്തു പൈസയുടെ വര്‍ധനയാണ് ശനിയാഴ്ചയുണ്ടായത്. ഡീസല് വിലയില് മാറ്റമില്ല. 77.57 രൂപയാണ് കൊച്ചിയില് ഒരു ലിറ്റര് ഡീസലിന്റെ വില. 84.68 രൂപയാണ് കോഴിക്കോട് പെട്രോള് വില. ഡീസലിന് 77.93 രൂപ.\nകൊച്ചി: സ്വര്‍ണ വിലയില് നേരിയ കുറവ്. പവന് 80 രൂപ കുറഞ്ഞ് 22,880 രൂപയായി. ഗ്രാമിന് 10 രൂപ കുറഞ്ഞ് 2860 രൂപയിലാണ് വ്യാപാരം പുരോഗമിക്കുന്നത്.\nതിരുവനന്തപുരം: സംസ്ഥാനത്ത് പെട്രോള് വിലയില് വര്‍ധനവ് രേഖപ്പെടുത്തി. 11 പൈസയാണ് ഇന്ന് പെട്രോളിന് വര്‍ധിച്ചത്. അതേസമയം ഡീസല് വിലയില് ഇന്നും മാറ്റമില്ല. തിരുവനന്തപുരത്ത് ഇന്ന് ഒരു ലിറ്റര് പെട്രോളിന് 85.69 രൂപയും ഡീസലിന് 79.07 രൂപയുമാണ് വില. ഇത് മൂന്നാം ദിവസമാണ് ഡീസല് വില മാറ്റമില്ലാതെ തുടരുന്നത്.\nകൊച്ചിയില് പെട്രോളിന് 84.20 രൂപയും ഡീസലിന് 77.57 രൂപയുമാണ്. കോഴിക്കോട്ട് പെട്രോളിന് 84.57 രൂപയും ഡീസലിന് 77.93 രൂപയുമാണ് വില.\nകൊച്ചി: സ്വര്‍ണ വില വീണ്ടും കൂടി. തുടര്‍ച്ചയായ മൂന്നാം ദിവസമാണ് ആഭ്യന്തര വിപണിയില് വില വര്‍ധിക്കുന്നത്. പവന് 80 രൂപയാണ് ഇന്ന് വര്‍ധിച്ചത്. 22. 960 രൂപയാണ് പവന്റെ വില. ഗ്രാമിന് 10 രൂപ വര്‍ധിച്ച് 2, 870 രൂപയിലാണ് വ്യാപാരം പുരോഗമിക്കുന്നത്. സെപ്റ്റംബര് മാസത്തിലെ ഏറ്റവും ഉയര്‍ന്ന നിരക്കാണിത്.\nന്യൂഡല്‍ഹി : പൊതുമേഖലാ ബാങ്കുകളായ ബാങ്ക് ഓഫ് ബറോഡയും വിജയ ബാങ്കും ദേന ബാങ്കും ലയിപ്പിച്ച് ഒറ്റ ബാങ്കാക്കാന് കേന്ദ്രസര്‍ക്കാര് തീരുമാനം. പൊതുമേഖലാ ബാങ്കുകളുടെ ലയനത്തെക്കുറിച്ച് തീരുമാനമെടുക്കുന്നതിനായി രൂപീകരിച്ച മൂന്നംഗ മന്ത്രിതല സമിതിയുടേതാണ് തീരുമാനം. മൂന്നു ബാങ്കുകളുടെയും ഡയറക്ടര് ബോര്‍ഡ് വൈകാതെ യോഗം ചേര്‍ന്ന് തുടര്‍നടപടി തീരുമാനിക്കുമെന്ന് ധനമന്ത്രി അരുണ് ജെയ്റ്റ്‌ലി അറിയിച്ചു. ഈ മൂന്ന് ബാങ്കുകള് ലയിക്കുന്നതോടെ രാജ്യത്തെ മൂന്നാമത്തെ വലിയ ബാങ്കായി മാറും.\nഎസ്ബിടി ഉള്‍പ്പെടെ അഞ്ച് സ്റ്റേറ്റ് ബാങ്കുകളെ കഴിഞ്ഞവര്‍ഷം എസ്ബിഐയില് ലയിപ്പിച്ചിരുന്നു. ബാങ്കുകളെ കൂടുതല് ശക്തമാക്കുന്നതിനും വായ്പാശേഷി കൂട്ടുന്നതിനും ലയനം വഴിയൊരുക്കുമെന്നും പ്രതികൂലമായ തൊഴില്‍സാഹചര്യങ്ങള് ജീവനക്കാര്‍ക്ക് അഭിമുഖീകരിക്കേണ്ടിവരില്ലെന്നും ധനമന്ത്രി പറഞ്ഞു.മൂന്ന് ബാങ്കുകളും ലയിക്കുന്നതോടെ 14.82 ലക്ഷം കോടി രൂപയുടെ ബിസിനസ് നടത്തുന്ന ബാങ്കിങ് സ്ഥാപനമായി മാറും. 11.1 ശതമാനം കിട്ടാക്കടമുള്ള ബാങ്കാണ് ദേന ബാങ്ക്. ബാങ്ക് ഓഫ് ബറോഡയ്ക്ക് 5.4 ശതമാനവും വിജയ ബാങ്കിന് 4.1 ശതമാനവും കിട്ടാക്കടമുണ്ട്. മൂന്ന് ബാങ്കും ലയിക്കുമ്പോള് കിട്ടാക്കടം 5.71 ശതമാനമാകും. ലയനത്തിനുശേഷവും മൂന്ന് ബാങ്കും സ്വതന്ത്രമായി പ്രവര്‍ത്തിക്കുമെന്നും ജീവനക്കാരുടെ താല്‍പ്പര്യങ്ങള് സംരക്ഷിക്കുമെന്നും ധനസേവനവകുപ്പ് സെക്രട്ടറി രാജീവ് കുമാര് പറഞ്ഞു. മന്ത്രിമാരായ പീയുഷ് ഗോയല്, നിര്‍മല സീതാരാമന് എന്നിവരും മന്ത്രിതല സമിതിയിലുണ്ട്.\nസാന്‍ഫ്രാന്‍സിസ്‌കോ: അമേരിക്കന് വാര്‍ത്താ മാസികയായ ‘ടൈം’ വിറ്റു. ക്ലൗഡ് കമ്പ്യൂട്ടിങ് വെബ്‌സൈറ്റായ സെയില്‍സ്‌ഫോഴ്‌സ് ഡോട് കോം മേധാവിയും സഹസ്ഥാപകനുമായ മാര്‍ക്ക് ബെനിയോഫിനും ഭാര്യ ലിന്നിനുമാണ് ടൈം വാങ്ങിയത്. 190 ദശലക്ഷം ഡോളറിനാണ് (ഏകദേശം 1300 കോടി രൂപ) ടൈം മാസിക വിറ്റുപോയത്.\nബെനിയോഫ് ടൈം മാസിക വാങ്ങുന്നതായും ഇടപാട് സയില്‍സ്‌ഫോഴ്‌സ് ഡോട് കോമുമായി ബന്ധമില്ലാത്തതാണെന്നും ഞായറാഴ്ച കമ്പനി പ്രസ്താവനയില് അറിയിച്ചു. അതേസമയം, മാസികയുടെ പ്രവര്‍ത്തനങ്ങളുമായി ബന്ധപ്പെട്ട് നിലവിലുള്ള ആളുകള് തന്നെയായിരിക്കും തീരുമാനങ്ങളെടുക്കുന്നതെന്നും കമ്പനി വ്യക്തമാക്കി.\nതിരുവനന്തപുരം : സംസ്ഥാനത്ത് ഇന്ധന വില ഇന്നും വര്‍ധിച്ചു. പെട്രോളിന് ലിറ്ററിന് 29 പൈസയും ഡീസലിന് ലിറ്ററിന് 19 പൈസയുമാണ് കൂടിയത്. തിരുവനന്തപുരത്ത് പെട്രോള് വില 85.27 രൂപയായി. ഡീസല് വില 78.92 രൂപയാണ്.\nകൊച്ചിയില് പെട്രോളിന് 83.74 രൂപയും, ഡീസലിന് 77.57 രൂപയുമാണ് ഇന്നത്തെ വില. കോഴിക്കോട് പെട്രോളിന് 83. 90 രൂപയും, ഡീസല് 77.74 രൂപയുമായാണ് വില വര്‍ധിച്ചത്.


മലയാളി ഉള്‍പ്പെടെ രണ്ടു ഭീകരര് തിരുവനന്തപുരം വിമാനത്താവളത്തില് അറസ്റ്റില്, ചോദ്യം ചെയ്യാന് റോയും എന്‍ഐഎയും | www.vyganews.com\nമലയാളി ഉള്‍പ്പെടെ രണ്ടു ഭീകരര് തിരുവനന്തപുരം വിമാനത്താവളത്തില് അറസ്റ്റില്, ചോദ്യം ചെയ്യാന് റോയും എന്‍ഐഎയും\nസ്വന്തം ലേഖകന് തിരുവനന്തപുരം: സൗദി അറേബ്യയിലെ റിയാദില് നിന്ന് ലുക്ക് ഔട്ട് നോട്ടീസ് നല്‍കി എത്തിച്ച മലയാളി ഉള്‍പ്പെടെ രണ്ടു ഭീകരരെ തിരുവനന...\nതിരുവനന്തപുരം: സൗദി അറേബ്യയിലെ റിയാദില് നിന്ന് ലുക്ക് ഔട്ട് നോട്ടീസ് നല്‍കി എത്തിച്ച മലയാളി ഉള്‍പ്പെടെ രണ്ടു ഭീകരരെ തിരുവനന്തപുരം വിമാനത്താവളത്തില് എന് ഐ എ അറസ്റ്റുചെയ്തു.\nകണ്ണൂര് പാപ്പിനിശ്ശേരി സ്വദേശി ഷുഹൈബ്, ഉത്തര്‍പ്രദേശ് സ്വദേശി മുഹമ്മദ് ഗുല്‍നവാസ് എന്നിവരെയാണ് അറസ്റ്റുചെയ്തത്.\nലഷ്‌കര് ഇ തയ്ബ ഭീകരനായ ഗുല്‍നവാസ് ഡല്‍ഹി സ്‌ഫോടന കേസില് പ്രതിയാണ്. ഹവാല ഇടപാടിലും ഇയാള്‍ക്കു ബന്ധമുണ്ടെന്ന് അറിയുന്നു.\nബംഗളുരു സ്‌ഫോടന കേസില് ഷുഹൈബിന് പങ്കുണ്ടെന്ന് എന് ഐ എ വ്യക്തമാക്കി. ഇന്ത്യന് മുജാഹിദീന് ഭീകരരുമായി ഷുഹൈബിന് ബന്ധമുണ്ട്.\nഇരുവരും വൈകിട്ട് ആറരയോടെയാണ് തിരുവനന്തപുരം വിമാനത്താവളത്തിയത്. വിമാനത്താവളത്തില് തന്നെ രണ്ട് മണിക്കൂറോളം ഇവരെ എന് ഐ എ ഉദ്യോഗസ്ഥര് ചോദ്യം ചെയ്തു.\nരഹസ്യാന്വേഷണ ഏജന്‍സിയായ 'റോ'യില് നിന്നുമുള്ള ഉദ്യോഗസ്ഥരും ചോദ്യം ചെയ്യലില് സംബന്ധിച്ചതായി അറിയുന്നു.\nതിരുവനന്തപുരത്തുനിന്ന് ഇരുവരെയും കൊച്ചിയിലേക്കു കൊണ്ടുപോകും. അവിടെ എന് ഐ എ ഓഫീസില് വീണ്ടും ചോദ്യം ചെയ്ത ശേഷം ഷുഹൈബിനെ ബംഗളൂരുവിലേക്കു കൊണ്ടുപോതും. ഗുല്‍നവാസിനെ ഡല്‍ഹിയിലേക്കു കൊണ്ടുപോകും.\nKeywords: Terrorists, Kerala, Bangalore\nwww.vyganews.com: മലയാളി ഉള്‍പ്പെടെ രണ്ടു ഭീകരര് തിരുവനന്തപുരം വിമാനത്താവളത്തില് അറസ്റ്റില്, ചോദ്യം ചെയ്യാന് റോയും എന്‍ഐഎയും


ഇറാക്കിലെ വ്യോമതാവളത്തിനുനേരെ റോക്കറ്റാക്രമണം – News N India – The Nation's News Portal\nഇറാക്കിലെ വ്യോമതാവളത്തിനുനേരെ റോക്കറ്റാക്രമണം\nബാഗ്ദാദ്: ഇറാക്കിലെ വ്യോമതാവളത്തിനുനേരെ റോക്കറ്റാക്രമണം. വടക്കന് ബാഗ്ദാദിലെ ബാലാദ് വ്യോമതാവളത്തിനുനേരെയാണ് തിങ്കളാഴ്ച രാത്രി ആക്രമണം ഉണ്ടായത്. ആറ് റോക്കറ്റുകളാണ് ഇറാക്കില് പതിച്ചത്.\nആക്രമണത്തില് യുഎസ് കമ്പനിയുടെ കരാര് ജീവനക്കാരന് പരിക്കേറ്റതായി സുരക്ഷ ഉദ്യോഗസ്ഥര് പറഞ്ഞു. യുഎസ് കമ്പനിയുടെ നിയന്ത്രണത്തിലുള്ള സാലിപോര്‍ട്ടിലാണ് തുടക്കത്തില് മൂന്ന് റോക്കറ്റുകള് പതിച്ചത്. ഇവിടെ ജോലി ചെയ്തിരുന്ന കരാര് ജീവനക്കാരനാണ് പരിക്കേറ്റത്.\nഇറാക്ക് യുഎസില്‍നിന്നു വാങ്ങിയ എഫ്-16 പരിപാലിക്കുന്ന ജീവനക്കാരനായിരുന്നു ഇദ്ദേഹം. ആദ്യ ആക്രമണം കഴിഞ്ഞ് 15 മിനിറ്റുകള്‍ക്കുശേഷമായിരുന്നു മറ്റ് മൂന്ന് റോക്കറ്റുകള് പതിച്ചത്. അതേസമയം അമേരിക്കക്കാരെയോ സഖ്യസേനയോ ബാലാദില് നിയോഗിച്ചിട്ടില്ലെന്ന് പെന്‍റഗണ് വക്താവ് കമാന്‍ഡര് ജസീക്ക മക്നോള്‍ട്ടി പറഞ്ഞു. എന്നാല് അമേരിക്കക്കാരായ കരാര് ജീവനക്കാര് അവിടെ ജോലി ചെയ്തിരുന്നു. സംഭവത്തില് ആളപായമോ നാശനഷ്ടങ്ങളോ ഇല്ലെന്നും മക്നോള്‍ട്ടി പറഞ്ഞു.\n24 മണിക്കൂറിനുള്ളില് ഇത് രണ്ടാമത്തെ ആക്രമണമായിരുന്നു. ഞായറാഴ്ച അമേരിക്കയുടെ നേതൃത്വത്തിലുള്ള സഖ്യസേനയെ ലക്ഷ്യമിട്ട് ബാഗ്ദാദിലെ വ്യോമതാവളത്തിനുനേരയും ആക്രമണം ഉണ്ടായിരുന്നു.\nആക്രമണത്തിന്‍റെ ഉത്തരവാദിത്വം ആരും ഏറ്റെടുത്തിട്ടില്ല.\nആഗോള കൊറോണ രോഗ ബാധ പതിനഞ്ച് കോടി നാല്‍പത്തിനാലു ലക്ഷം കടന്നു\nഎറണാകുളം ജില്ലയില് ട്വന്റി ട്വന്റിയുടെ സാന്നിധ്യം തിരിച്ചടിയായി: കോൺഗ്രസ്


Actor Kainakary Thankaraj passes away | Indian Express Malayalam\nactor kainakary thangaraj passes away\nസിനിമ- നാടക നടൻ കൈനകരി തങ്കരാജ് അന്തരിച്ചു\nഈ.മ.യൗ, ഹോം, ലൂസിഫർ തുടങ്ങിയ ചിത്രങ്ങളിലെ കഥാപാതങ്ങൾ ഏറെ ശ്രദ്ധ നേടിയിരുന്നു\nUpdated: April 3, 2022 6:08:56 pm\nനാടക, ചലച്ചിത്രതാരം കൈനകരി തങ്കരാജ് അന്തരിച്ചു. 77 വയസ്സായിരുന്നു. പ്രശസ്ത നാടക പ്രവര്‍ത്തകന് കൃഷ്ണന്‍കുട്ടി ഭാഗവതരുടെ മകനായ തങ്കരാജ് കെഎസ്ആര്‍ടിസിയിലെയും കയര്‍ബോര്‍ഡിലെയും ജോലി ഉപേക്ഷിച്ചാണ് അഭിനയരംഗത്ത് സജീവമായത്.\nഎട്ടാം ക്ലാസ്സിൽ പഠിക്കുമ്പോഴാണ് തങ്കരാജ് ആദ്യമായി നാടകത്തിൽ അഭിനയിക്കുന്നത്. വൈകാതെ അമേച്വർ നാടകരംഗത്ത് ശ്രദ്ധേയ മുഖമായി മാറി. ഫാസിൽ, നെടുമുടി വേണു, ആലപ്പി അഷറഫ് തുടങ്ങിയവരുമായി മത്സരനാടകങ്ങളിൽ ഒരുമിച്ച് പ്രവർത്തിച്ചിട്ടുണ്ട്. ‘ചങ്ങനാശേരി ഗീഥ’യുടെ നാടകങ്ങളിൽ അഭിനയിച്ചുകൊണ്ടാണ് പ്രൊഫഷണൽ നാടകരംഗത്തേക്ക് അദ്ദേഹമെത്തുന്നത്. പിന്നീട് കോട്ടയം നാഷണൽ തിയേറ്റഴ്സ്, ചാലക്കുടി സാരഥി, കെ.പി.എ.സി അടക്കമുള്ള സമിതികളിലും പ്രവർത്തിച്ചു. 1995 ൽ കൈനകരി തീയേറ്റേഴ്സ് എന്ന നാടകട്രൂപ്പും സ്വന്തമായി രൂപീകരിച്ചു. നടൻ തിലകനുമായി ചേർന്ന് ‘അമ്പലപ്പുഴ അക്ഷരജ്വാല’ എന്നൊരു ട്രൂപ്പും ആരംഭിച്ചിരുന്നു.\nസിനിമാമോഹവുമായി മദ്രാസിലെത്തിയ തങ്കരാജ് അച്ചാരം അമ്മിണി ഓശാരം ഓമന, ആനപ്പാച്ചൻ തുടങ്ങിയ സിനിമകളിലാണ് ആദ്യമായി വേഷമിട്ടത്. ആനപ്പാച്ചനിൽ പ്രേംനസീറിന്റെ അച്ഛന്റെ വേഷമായിരുന്നു തങ്കരാജിന്. അണ്ണൻ തമ്പി, ആമേൻ, ഇയ്യോബിന്റെ പുസ്തകം, ഇബ്‌ലീസ്, ലൂസിഫർ, ഇഷ്ക്, വാരിക്കുഴിയിലെ കൊലപാതകം, ഹോം, മോഹൻ കുമാർ ഫാൻസ് തുടങ്ങി ഒരുപിടി ചിത്രങ്ങളിൽ തങ്കരാജ് അഭിനയിച്ചിട്ടുണ്ട്.\nഈ.മ.യൗ വിലെ വാവച്ചൻ മേസ്തിരി എന്ന കഥാപാത്രം ഏറെ ശ്രദ്ധ നേടി കൊടുത്തു. ചാലക്കുടി സാരഥി തീയേറ്റേഴ്സിന്റെ ഉടമസ്ഥരിലൊരാളായിരുന്ന ജോസ് പെല്ലിശ്ശേരിയ്ക്ക് ഒപ്പം നിരവധി നാടകങ്ങളിൽ തങ്കരാജ് പ്രവർത്തിച്ചിട്ടുണ്ട്. ലിജോയുടെ പിതാവായ ജോസ് പെല്ലിശ്ശേരിയുമായുള്ള ഈ സൗഹൃദമാണ് തങ്കരാജിനെ ആമേനിലും ഈ.മ.യൗവിലും എത്തിച്ചത്. ലിജോയുടെ ഏറ്റവും പുതിയ ചിത്രമായ നന്‍പകല് നേരത്ത് മയക്കത്തിലും തങ്കരാജ് അഭിനയിച്ചിട്ടുണ്ട്.\nമമ്മൂട്ടി അടക്കമുള്ള താരങ്ങൾ കൈനകരി തങ്കരാജിന് ആദരാഞ്ജലികൾ അർപ്പിച്ചിട്ടുണ്ട്.\nWeb Title: Actor kainakary thangaraj passes away\nഇത് സൂര്യൻ ഉമ്മ വച്ചതല്ല, ഒരു പ്രഹരമായിരുന്നു; ചിത്രങ്ങളുമായി മംമ്ത


ഹോട്ടലുകാര് വിയര്‍ക്കും.5പേരില് കൂടുതലായാല് നിരോധനാഞ്ജ ലംഘനമാകും\nHomeGENERAL ഹോട്ടലുകാര് വിയര്‍ക്കും.5പേരില് കൂടുതലായാല് നിരോധനാഞ്ജ ലംഘനമാകും\nസംസ്ഥാനത്തെ 10 ജില്ലകളില് ശനിയാഴ്ച മുതല് നിരോധനാജ്ഞ പ്രഖ്യാപിച്ചു. തിരുവനന്തപുരം, കൊല്ലം, ആലപ്പുഴ, കോട്ടയം, ഇടുക്കി, എറണാകുളം, തൃശൂര്, പാലക്കാട്, മലപ്പുറം, കോഴിക്കോട് ജില്ലകളിലാണ് നിരോധനാജ്ഞ പ്രഖ്യാപിച്ചിരിക്കുന്നത്. കോവിഡ് വ്യാപനം കണക്കിലെടുത്താണ് തീരുമാനം.\nപൊതുചടങ്ങുകളിലും 20 പേര്‍ക്കു മാത്രമേ പങ്കെടുക്കാനാകൂ. പൊതുസ്ഥലത്ത് ആള്‍കൂട്ടം ഉണ്ടാകുന്നത് ഒഴിവാക്കാന് തദ്ദേശഭരണ സ്ഥാപനങ്ങളും പോലീസും ശ്രമിക്കും. ഹോട്ടല്, റെസ്റ്റോറന്റുസകള്, മറ്റ് കടകള് എന്നിവിടങ്ങളില് അഞ്ചില് കൂടുതല് ആളുകള് കണ്ടാല് അത് നിരോധനാജ്ഞയുടെ ലംഘനമായി കണക്കാക്കും.\nകണ്ടെയിന്‍മെന്റ്ണ സോണുകള്‍ക്ക് അകത്തും പുറത്തും വിവാഹം, ശവസംസ്‌കാരം എന്നിവയ്‌ക്കൊഴികെ അഞ്ചുപേരില് കൂടുതല് പങ്കെടുക്കുന്ന പൊതു പരിപാടികളോ കൂടിച്ചേരലുകളോ അനുവദിക്കില്ല. വ്യാപാര സ്ഥാപനങ്ങളും സര്‍ക്കാര് ഓഫീസുകളും ബാങ്കുകളും തുറന്നു പ്രവര്‍ത്തിക്കും.\nശനിയാഴ്ച രാവിലെ മുതല് നിരോധനാജ്ഞ പ്രഖ്യാപിച്ചാണ് ജില്ലാ കളക്ടര്‍മാര് ഉത്തരവ് പുറപ്പെടുവിച്ചത്. ഒക്ടോബര് 31 അര്‍ധരാത്രി വരെയാണ് നിയന്ത്രണങ്ങള് ഏര്‍പ്പെടുത്തിയിട്ടുള്ളത്. എന്നാല് പൊതുഗതാഗതത്തിന് നിയന്ത്രണമുണ്ടായിരിക്കില്ല.\nകോവിഡ് രോഗവ്യാപനം കണക്കിലെടുത്താണ് നിരോധനാജ്ഞ പ്രഖ്യാപിക്കാന് തീരുമാനിച്ചത്.


ഹ്യൂണ്ടായ് വെന്യൂ ഇന്റർനെറ്റ് കണക്ടിവിറ്റി ഫീച്ചറുകൾ ടി.വി.സി. – വീഡിയോ – റഷ്ലെയ്ൻ – Malayali Dubai News\nഹ്യൂണ്ടായ് വെന്യൂ ഇന്റർനെറ്റ് കണക്ടിവിറ്റി ഫീച്ചറുകൾ ടി.വി.സി. – വീഡിയോ – റഷ്ലെയ്ൻ\n2019 ഏപ്രിൽ 17 നാണ് പുതിയ ഹ്യുണ്ടായി വേരിയൻ സൂപ്പർകമ്പ്റ്റ് എസ്.യു.വിയുടെ പുതിയ ചിത്രങ്ങൾ പുറത്തിറക്കിയിരിക്കുന്നത്. ഈ ചിത്രങ്ങൾ എസ്.യു.വി.യുടെ പുറം മേക്സിനുള്ള ശ്രദ്ധയും വാഹനനിർമ്മാണരംഗത്തെ എസ്.യു.വി. ക്രെട്ട, കോന എന്നിവ പോലെ.\nഹ്യുണ്ടായി വേദിയിൽ വലിയ ഫ്രണ്ട് കാസ്കേഡിങ് ഗ്രില്ലി, ഡയമണ്ട് കട്ട് അലോയ് വീലുകൾ, സ്പ്ലിറ്റ് ഹെഡ്ലാമ്പ് എന്നിവയുണ്ട്. എൽഇഡി ടേൺ ഇൻഡിക്കേറ്ററുകളും സ്ക്വയർ LED ഡിഎൽഎകളുമാണ് മുന്നിലുള്ള ഹൈലൈറ്റുകൾ.\nവെന്റിയെ സംബന്ധിച്ച് ഹ്യുണ്ടായി അവതരിപ്പിച്ച വസ്തുതകളെക്കുറിച്ചാണ് സംസാരിക്കുന്നത്, അതിന്റെ ഇൻറർനെറ്റ് കണക്ടിവിറ്റി ഫീച്ചറുകൾ, ഒരു സ്മാർട്ട്ഫോണിലൂടെ ആക്സസ് ചെയ്യാൻ കഴിയുന്നതാണ്. ഇവ ഇപ്പോൾ ഔദ്യോഗിക വീഡിയോ ടിവിയിൽ വിശദീകരിച്ചിട്ടുണ്ട്, അത് താഴെ കാണുന്നതാണ്.\nവീഡിയോയുടെ അവസാനം, ടി.വി.സി.യിൽ അവതരിപ്പിച്ച കാർ ഒരു വെർണയാണ് എന്ന് ഹ്യുണ്ടായ് വ്യക്തമാക്കുന്നു. പക്ഷേ, ആദ്യം ഈ ഫീച്ചർ ഇന്ത്യയിൽ ലഭിക്കും. ക്രെട്ട, വെർണ പോലുള്ള ഹ്യുണ്ടായ് കാറുകൾക്ക് പിന്നിലുണ്ട്.\nസവിശേഷതകൾ ഹ്യൂണ്ടായ് വേഗത്തിൽ ലോഡ് ചെയ്തു, ഒരുപക്ഷേ കൂടുതൽ കൂടുതൽ XUV300. ഗ്ലോബൽ മാർക്കറ്റിൽ അവതരിപ്പിക്കുന്ന ഹ്യുണ്ടായ് ബ്ളൂളിങ്കുമൊത്ത് 33 സവിശേഷതകളും, ഇൻഡ്യൻ നിർദ്ദിഷ്ട ഇന്റേണൽ കാർ ഫീച്ചറുകളായിരിക്കും . സുരക്ഷ, സൗകര്യാർത്ഥം, വാഹന മാനേജ്മെന്റ് ബന്ധം സേവനങ്ങൾ തുടങ്ങിയവ മനസിലാക്കുന്നതിലൂടെയാണ് ഇവ വികസിപ്പിച്ചിരിക്കുന്നത്.\nഎല്ലാ ബ്ലാക്ക് കളർ സ്കീമിലും ഹ്യുണ്ടായ് വേദി ഇന്റീരിയറുകൾ പ്രവർത്തിക്കുന്നു. ഡ്യുവൽ പോഡ് ഇൻസ്ട്രുമെന്റ് ക്ലസ്റ്ററിനോട് ചേർന്ന ഒരു വലിയ മിഡ് യൂണിറ്റായ ആൻഡ്രോയ്ഡ് ഓട്ടോ, ആപ്പിൾ കാർപിളെയ്ക്കൊപ്പം ടച്ച്സ്ക്രീൻ ഇൻഫോടെയ്ൻമെന്റ് സിസ്റ്റം, മൾട്ടിഫങ്ഷൻ സ്റ്റീയറിംഗ് വീൽ എന്നിവയും ഇതിലുണ്ട്.\nഹ്യൂണ്ടായ് വെന്യൂവിന് 1.4 പെട്രോൾ എൻജിനും 1.4 ഡീസൽ എൻജിനും ഓപ്ഷൻ നൽകും. പുതിയ 1.0 ലിറ്റർ3സിലിണ്ടർ ടർബോ പെട്രോൾ മോട്ടറിന്റെ കൂടി ഭാഗവും ഡ്യുവൽ ക്ലച്ച് ഓട്ടോമാറ്റിക് ട്രാൻസ്മിഷനിൽ ഉൾപ്പെടുത്തും.\nടാറ്റാ നെക്സൺ, മാരുതി ബ്രെസ്സ , മഹീന്ദ്ര എക്സ്യുവി 300 എന്നീ മോഡലുകൾക്ക് ഗുരുതരമായി മത്സരം നൽകുന്ന സബ്-കോംപാക്ട് എസ്.യു.വി വിഭാഗത്തിലേക്ക് ഹ്യുണ്ടായ് വേദി അടയാളപ്പെടുത്തുന്നു. വിലകൾ രൂപയിൽ നിന്ന് തുടങ്ങുമെന്ന് പ്രതീക്ഷിക്കുന്നു. എട്ട് ലക്ഷം രൂപ,\nPrevആയിരക്കണക്കിന് ആമസോൺ വർക്കർമാർ നിങ്ങൾ അലെക്സനോട് എന്താണ് പറയുന്നതെന്ന് കേൾക്കുന്നു – എൻഡിടിവി\nNextചൈനയിലെ ഉപഭോക്തൃ വിലക്കയറ്റം സർക്കാറിന് പബ്ളിക് ഇൻഫർമേഷൻ സർവേ


അനധികൃത ഡോളർ കടത്ത്: ശിവശങ്കറിന് പങ്ക്, വിദേശത്തേക്ക് കടത്തിയത് 1.90 ലക്ഷം യുഎസ് ഡോളർ | new case being regitered against m sivasankar on dollar smuggling\nഅനധികൃത ഡോളർ കടത്ത്: ശിവശങ്കറിന് പങ്ക്, വിദേശത്തേക്ക് കടത്തിയത് 1.90 ലക്ഷം യുഎസ് ഡോളർ\nവൻസമ്മർദ്ദം മൂലമാണ് ഡോളർ കൈമാറിയതെന്ന് കസ്റ്റംസിന് ബാങ്കുദ്യോഗസ്ഥൻ മൊഴി നൽകിയിട്ടുണ്ട്. ഈ പണം പിന്നീട് കവടിയാറിൽ വച്ച് കോൺസുലേറ്റിലെ ധനകാര്യവിഭാഗത്തിന്‍റെ ചുമതലയുണ്ടായിരുന്ന ഖാലിദിന് കൈമാറി.\nKochi, First Published Oct 17, 2020, 9:53 AM IST\nകൊച്ചി: സ്വപ്ന സുരേഷിനെതിരെ കസ്റ്റംസ് ചുമത്തിയ പുതിയ കേസിന്‍റെ വിശദാംശങ്ങൾ പുറത്ത്. രാജ്യത്ത് നിന്ന് അനധികൃതഡോളർ വിദേശത്തേക്ക് കടത്തിയതിൽ എം ശിവശങ്കറിന് പങ്കുണ്ടെന്നാണ് കസ്റ്റംസ് വൃത്തങ്ങൾക്ക് ലഭിച്ചിരിക്കുന്ന വ്യക്തമായ വിവരം. വിദേശത്തേക്ക് കടത്തിയത് 1.90 ലക്ഷം യുഎസ് ഡോളറാണ്. ഈ ഡോളർ കിട്ടാൻ ബാങ്കുദ്യോഗസ്ഥരിൽ ശക്തമായ സമ്മർദ്ദം ചെലുത്തിയ ശിവശങ്കറാണെന്നാണ് കസ്റ്റംസിന് വ്യക്തമായി കിട്ടിയ വിവരം.\nവൻസമ്മർദ്ദം മൂലമാണ് ഡോളർ കൈമാറിയതെന്ന് ബാങ്ക് ഉദ്യോഗസ്ഥൻ പറ‍ഞ്ഞതായുള്ള മൊഴിയും കസ്റ്റംസിന്‍റെ പക്കലുണ്ട്. ഈ പണമാണ് പിന്നീട് കവടിയാറിലെ കഫേ കോഫി ഡേയ്ക്ക് മുന്നിൽ വച്ച് കോൺസുലേറ്റിലെ ധനകാര്യവിഭാഗത്തിന്‍റെ ചുമതലയിലുണ്ടായിരുന്ന ഖാലിദിന് കൈമാറുന്നത്. ഖാലിദാണ് ഈ തുക വിദേശത്തേക്ക് കടത്തിയത്. ഇങ്ങനെ പണം കൈമാറിയ വിവരം കൈരളി ചാനൽ എംഡി ജോൺ ബ്രിട്ടാസ് അവരുടെ എഡിറ്റോറിയൽ പരിപാടിയിൽ വെളിപ്പെടുത്തുകയും, അത്തരം വിവരം തനിക്കുണ്ടെന്ന്, ധനമന്ത്രി തോമസ് ഐസക് സമ്മതിക്കുകയും ചെയ്തിരുന്നു.\nഈ ഇടപാടിനായി സ്വപ്നപ്രഭാസുരേഷ്, സന്ദീപ് നായർ, എം ശിവശങ്കർ എന്നിവർ ഗൂഢാലോചന നടത്തിയെന്നാണ് കസ്റ്റംസിന്‍റെ കണ്ടെത്തൽ. ഇതിന്‍റെ അടിസ്ഥാനത്തിലാണ് രണ്ട് തവണ ശിവശങ്കറിനെ ചോദ്യം ചെയ്യാൻ വിളിപ്പിച്ചത്. എന്നാൽ രണ്ട് തവണയും ശിവശങ്കർ ചോദ്യം ചെയ്യാനെത്തിയില്ല. ആരോഗ്യകാര്യങ്ങൾ പറഞ്ഞ് ഒഴിഞ്ഞുമാറി. കൃത്യമായ നിയമോപദേശത്തിന്‍റെ അടിസ്ഥാനത്തിൽ ശിവശങ്കറിനെ പ്രതി ചേർക്കാമെന്ന നീക്കത്തോടെ മുന്നോട്ടുപോകുകയായിരുന്നു കസ്റ്റംസ്. ആദ്യഘട്ട ചോദ്യം ചെയ്യലിന് ശേഷം അറസ്റ്റിലേക്ക് നീങ്ങുകയായിരുന്നു. ഇതുമായി ബന്ധപ്പെട്ട് പുതിയ OR - Occurance Report കൊച്ചിയിലെ പ്രത്യേക സാമ്പത്തിക കുറ്റകൃത്യകോടതിയിൽ റജിസ്റ്റ‍ർ ചെയ്യുകയും ചെയ്തു.\nഎം ശിവശങ്കറിന്‍റെ ചോദ്യം ചെയ്യൽ അങ്ങനെ നിർണായകമായ വഴിത്തിരിവിലെത്തിയപ്പോഴാണ് അദ്ദേഹം ആശുപത്രിയിൽ അനാരോഗ്യം മൂലം പ്രവേശിപ്പിക്കപ്പെടുന്നത്. സ്വപ്ന സുരേഷ് വിദേശത്തേക്ക് ഡോളർ അടക്കമുള്ള വിദേശനാണ്യം കടത്തിയ കേസിൽ എമിഗ്രേഷൻ വിഭാഗത്തിൽ നിന്നും കസ്റ്റംസ് വിവരങ്ങൾ ശേഖരിച്ചതായി തിരുവനന്തപുരം ബ്യൂറോ റിപ്പോർട്ട് ചെയ്യുന്നു. സ്വപ്നയ്ക്ക് ഒപ്പം വിദേശയാത്ര നടത്തിയവരുടെ വിവരങ്ങളാണ് ശേഖരിച്ചത്.\nഇതിന് മുമ്പ് രണ്ട് തവണ ചോദ്യം ചെയ്യാനായി കസ്റ്റംസ് ശിവശങ്കറിനെ വിളിച്ചിരുന്നെങ്കിലും അദ്ദേഹം ഒഴിഞ്ഞുമാറുകയായിരുന്നു. കഴിഞ്ഞ ചൊവ്വാഴ്ച വിളിച്ചെങ്കിലും അദ്ദേഹം എത്താനാകില്ലെന്ന് പറഞ്ഞു. അതിന് ശേഷം, വെള്ളിയാഴ്ചയും അദ്ദേഹത്തെ കസ്റ്റംസ് വിളിച്ചു. അപ്പോഴും അസുഖമുണ്ടെന്നും, ആരോഗ്യപ്രശ്നമുണ്ടെന്നും അദ്ദേഹം കസ്റ്റംസിനോട് പറഞ്ഞു. എന്താണ് അസുഖമെന്ന കസ്റ്റംസ് ഉദ്യോഗസ്ഥരുടെ ചോദ്യത്തിന് എം ശിവശങ്കർ കൃത്യമായ വിവരങ്ങൾ നൽകിയതുമില്ല.\nഇതേത്തുടർന്നാണ് കസ്റ്റംസ് നേരിട്ടെത്തി ശിവശങ്കറിന് ചോദ്യം ചെയ്യാൻ ആവശ്യപ്പെട്ട് നോട്ടീസ് നൽകുന്നത്. അത് പരിശോധിച്ചപ്പോഴാണ് സ്വർണക്കടത്ത് കേസല്ല, പുതിയൊരു കേസ് നമ്പറാണ് നോട്ടീസിലുള്ളതെന്ന് എം ശിവശങ്കറിന് മനസ്സിലായത്. കസ്റ്റംസ് ആക്ടിലെ 108- പ്രകാരം അന്വേഷണ ഉദ്യോഗസ്ഥന് കേസിൽ ബന്ധമുണ്ടെന്ന് വിവരം ലഭിക്കുന്നവരെ വിളിച്ചുവരുത്താനുള്ള നോട്ടീസാണ് ശിവശങ്കറിന് നൽകിയത്. ഇതിന് പിന്നാലെ നോട്ടീസിലെ വിവരങ്ങൾ കൊച്ചിയിലെ അഭിഭാഷകരുമായി ശിവശങ്കർ ചർച്ച ചെയ്തു. ചോദ്യം ചെയ്യൽ നീട്ടിവയ്ക്കാൻ കഴിയുമോ എന്ന് വീണ്ടും ശിവശങ്കർ ഉദ്യോഗസ്ഥരോട് ആരാഞ്ഞു. ഇല്ല, വന്നേ തീരൂ എന്ന് ഉദ്യോഗസ്ഥർ പറഞ്ഞതോടെ, അദ്ദേഹം വീട്ടിൽ നിന്ന് ഉദ്യോഗസ്ഥരോടൊപ്പം തിരുവനന്തപുരത്തെ കസ്റ്റംസ് ഓഫീസിലേക്ക് പോകുന്നതിനിടെയാണ് ദേഹാസ്വാസ്ഥ്യമുണ്ടായത്.\nRead more at: കസ്റ്റംസ് ശിവശങ്കറിന് നോട്ടീസ് നൽകിയത് സ്വർണക്കടത്തിലല്ല, പുതിയ കേസിൽ, അറസ്റ്റിലേക്ക്\nസ്വപ്ന സുരേഷിനെതിരെ പുതിയ കേസ്\nNew Case Against Swapna Suresh\nSwapna Suresh Dollar Case\nM Sivasankar Customs


രഹ്ന ഫാത്തിമയെ ബി.എസ്.എന്.എല് സ്ഥലംമാറ്റി | BSNL transfers rehana fathima\nOct 22, 2018, 11:21 AM IST\nബി.എസ്.എന്.എല് രവിപുരം ബ്രാഞ്ചിലേക്കാണാ സ്ഥലം മാറ്റിയത്.\nകൊച്ചി: ശബരിമലയില് ദര്‍ശനത്തിനെത്തിയ തങ്ങളുടെ ജീവനക്കാരി രഹ്ന ഫാത്തിമയ്‌ക്കെതിരെ ബിഎസ്എന്‍എല് നടപടി തുടങ്ങി. പ്രാഥമിക നടപടിയെന്ന നിലയില് രഹ്നഫാത്തിമയെ സ്ഥലംമാറ്റിയിട്ടുണ്ട്. ആഭ്യന്തര അന്വേഷണം നടത്തി തുടര്‍നടപടികള് സ്വീകരിക്കാനാണ് ബിഎസ്എന് എല്ലിന്റെ തീരുമാനം.\nബിഎസ്എന്‍എല് കൊച്ചി ബോട്ട് ജെട്ടി ശാഖയില് ജീവനക്കാരിയായ രഹ്ന ഫാത്തിമയയെ രവിപുരം ബ്രാഞ്ചിലേക്കാണ് സ്ഥലംമാറ്റിയത്. ടെലഫോണ് മെക്കാനിക്കായി ജോലി ചെയ്തിരുന്ന രഹ്നയെ ജനങ്ങളുമായി നേരിട്ട് സമ്പര്‍ക്കം വരാത്ത ബ്രാഞ്ചിലേക്കാണ് മാറ്റിയിരിക്കുന്നത്.\nരഹ്നയ്‌ക്കെതിരെ ആഭ്യന്തര അന്വേഷണവും ആരംഭിച്ചിട്ടുണ്ട്. ശബരിമല വിഷയത്തില് രഹ്നയ്‌ക്കെതിരായ കേസും ആഭ്യന്തര അന്വേഷണത്തിന്റെ പരിധിയില് വരും. ആഭ്യന്തര അന്വേഷണത്തിന്റെ റിപ്പോര്‍ട്ട് അനുസരിച്ചാകും രഹ്നയ്‌ക്കെതിരായ തുടര്‍നടപടികള്.\nശബരിമല വിഷയത്തില് വിവാദമായ രഹ്നയുടെ ഫെയ്‌സ്ബുക്ക് പോസ്റ്റുകള് സംബന്ധിച്ച് അന്വേഷിക്കാന് ബിഎസ്എന്‍എല് സംസ്ഥാന പോലീസിലെ സൈബര് സെല്ലിന് കത്തുനല്‍കിയിട്ടുമുണ്ട്.\nകോഴിക്കോട്: ഗള്‍ഫില്‍നിന്ന് വരുന്നവര് ഏഴ് ദിവസം ഇന്‍സ്റ്റിറ്റിയൂഷനല് ..\nസ്വന്തം ശബ്ദത്തിൽ കല്യാണം വിളിക്കാം; സൗകര്യം ബി.എസ്.എൻ.എൽ. ഒരുക്കും\nബി.എസ്.എന്.എല്: അടച്ചിടല്‍കാലത്ത് കാലാവധി നീട്ടല് ആനുകൂല്യം നല്‍കിയില്ല\nBSNL ഒരു മാസത്തേക്ക് സൗജന്യ ബ്രോഡ്ബാന്റ് സേവനം നല്‍കും\nകള്ള് കുടിയന്മാരോടുള്ള താല്‍പര്യം ദൈവവിശ്വാസിയോടും കാട്ടണം; ആരാധനാലയങ്ങള് തുറക്കണം- കെ.മുരളീധരന്


നീണ്ട ഇടവേളയ്ക്ക് ശേഷം സംസ്ഥാനത്ത് വൈദ്യുതി പ്രതിസന്ധിയ്ക്ക് സാധ്യത. കേന്ദ്ര ഗ്രിഡിൽ നിന്നുള്ള വൈദ്യുതി കുറഞ്ഞതിനാൽ കേരളത്തിലും വൈദ്യുതി പ്രതിസന്ധിയെന്ന് മന്ത്രി കെ. കൃഷ്ണൻകുട്ടി. ഈ സ്ഥിതി തുടർന്നാൽ സംസ്ഥാനത്ത് പവർകട്ട് വേണ്ടി വരുമെന്നും മന്ത്രി പറഞ്ഞു.\n.കൽക്കരി ക്ഷാമം രൂക്ഷമായതിനാൽ കേന്ദ്രത്തിൽനിന്ന് കിട്ടുന്ന വൈദ്യുതി ലഭ്യതയിൽ വൻ തോതിൽ കുറവ് വന്നിട്ടുണ്ട്. എന്നാൽ തൽക്കാലത്തേക്ക് വൈദ്യുതി നിയന്ത്രണം മാത്രമായിരിക്കും ഏർപ്പെടുത്തേണ്ടി വരിക. കേന്ദ്ര ഗ്രിഡിൽനിന്ന് ലഭിക്കുന്ന വൈദ്യുതിയിൽ മൂവായിരത്തോളം മെഗാവാട്ടിന്‍റെ കുറവാണ് കേരളത്തിന് ലഭിക്കുന്നത്. ശാശ്വത പരിഹാരം ജലവൈദ്യുത പദ്ധതികളെന്നും മന്ത്രി മാധ്യമങ്ങളോട് വ്യക്തമാക്കി. അതേസമയം, രാജ്യവും കടുത്ത വൈദ്യുത പ്രതിസന്ധിയിലേക്കാണ് നീങ്ങുന്നത്.\n.കൽക്കരി ക്ഷാമം രൂക്ഷമായതിനെ തുടർന്ന് കൽക്കരി വൈദ്യുത നിലയങ്ങളിൽ പകുതിയിലധികവും ഉൽപ്പാദനം വെട്ടിക്കുറച്ചു. വൈദ്യുതി പ്രതിസന്ധി നേരിടാൻ ഉത്തർപ്രദേശിലും പഞ്ചാബിലും രാജസ്ഥാനിലും പവർകട്ട് പ്രഖ്യാപിച്ചു. ഡൽഹിയിൽ ബ്ലാക്ക് ഔട്ട് മുന്നറിയിപ്പ് നൽകിയിരിക്കുകയാണ്.\n.ഇന്ത്യയില് 70 ശതമാനം വൈദ്യുതിയും കല്‍ക്കരി ഉപയോഗിച്ചാണ് ഉത്പാദിപ്പിക്കപ്പെടുന്നത്. കോവിഡ് മഹാമാരി വരുത്തിവെച്ച പ്രതിസന്ധിയിൽ രാജ്യം നട്ടം തിരിയവെ വൈദ്യുതി പ്രതിസന്ധി കൂടി ശക്തമായാൽ രാജ്യത്തിന്‍റെ സാമ്പത്തിക വ്യവസ്ഥയെ ആകെ തകിടംമറിക്കാന് സാധ്യതയുണ്ടെന്നാണ് വിദഗ്ധരുടെ വിലയിരുത്തൽ.